Постановление № 176 от 25 юли 2007 г. за изменение и допълнение на Устройствения правилник на Агенцията за ядрено регулиране, приет с Постановление № 199 на Министерския съвет от 2002 г.

ПОСТАНОВЛЕНИЕ № 176 ОТ 25 ЮЛИ 2007 Г. за изменение и допълнение на Устройствения правилник на Агенцията за ядрено регулиране, приет с Постановление № 199 на Министерския съвет от 2002 г. (обн., ДВ, бр. 86 от 2002 г.; изм. и доп., бр. 46 и 78 от 2005 г. ибр. 48 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 4 се правят следните изменения и допълнения: 1. Точка 5 се изменя така: “5. осигурява представителството на агенцията в рамките на компетенциите си по ЗБИЯЕ в съответните работни групи, комитети и институции на Европейските общности и в работните групи по европейските въпроси на национално ниво;”.

2. Създава се нова т. 16: “16. координира изпълнението на задълженията по прилагане на гаранциите, произтичащи от Договора за създаване на европейска общност по атомна енергия (Договора за създаване на ЕВРАТОМ), във връзка с провеждането на инспекции на територията на Република България и проверява спазването на задълженията, поети в съответствие с ДНЯО, за да не се допусне отклоняване на ядрен материал за производство на ядрено оръжие;”.

3. Досегашната т. 16 става т. 17. § 2. В чл. 10, ал. 1 числото “108” се заменя със “114”. § 3. В чл. 11, ал. 2 т. 11 се изменя така: “11. организира работата с предложенията и сигналите в съответствие с разпоредбите на глава осма от Административнопроцесуалния кодекс.” § 4. В чл. 13 т. 13 и 15 се отменят. § 5. В чл. 14, ал. 1, т. 4 думите “и европейска интеграция” се заличават. § 6. В чл. 15, ал. 2 се създават т. 29 и 30: “29. участва в подготовката на анализи, становища, доклади, информации и отчети, както и в разработването на официалната позиция на агенцията по въпроси от компетентността на дирекцията, произтичащи от членството на Република България в Европейския съюз; 30. подготвя документите, свързани с изпълнението на задълженията по прилагане на гаранциите, произтичащи от Договора за създаване на ЕВРАТОМ, по повод провеждането на инспекции на територията на Република България.” § 7. В чл. 16, ал. 2 се създава т. 12: “12. участва в подготовката на анализи, становища, доклади, информации и отчети, както и в разработването на официалната позиция на агенцията по въпроси от компетентността на дирекцията, произтичащи от членството на Република България в Европейския съюз.” § 8. В чл. 17, ал. 2 се създава т. 21: “21. участва в подготовката на анализи, становища, доклади, информации и отчети, както и в разработването на официалната позиция на агенцията по въпроси от компетентността на дирекцията, произтичащи от членството на Република България в Европейския съюз.” § 9. В чл. 18 се правят следните изменения и допълнения: 1. Алинея 1 се изменя така: “(1) Дирекция “Международно сътрудничество” подпомага председателя на агенцията по въпросите, свързани с международните отношения.”

2. В ал. 2: а) точки 7 и 8 се изменят така: “7. подготвя, обобщава и участва в представянето пред Президента на Република България, Народното събрание, Комисията по външната политика на Народното събрание, Министерския съвет и Министерството на външните работи на становища и информации относно дейностите от компетентността на председателя на агенцията по ЗБИЯЕ в изпълнение на международните договори в ядрената област, по които Република България е страна, както и относно сътрудничеството по линия на МААЕ, групата на ядрените доставчици, комитета “Цангер” и други международни форуми; 8. участва в подготовката и представянето на национални доклади в частта им от компетентността на председателя на агенцията пред международни форуми, свързани с изпълнението на международните договори в ядрената област, по които Република България е страна, както и с изпълнението на задълженията на Република България в областта на международните експортно-контролни режими за неразпространение на ядрените оръжия.”; б) точка 12 се изменя така: “12. поддържа Международната система за ядрена информация на МААЕ и координира дейностите, свързани с тази система, на национално ниво; участва в процеса по управление на ядрените знания посредством събиране, съхраняване и международен обмен на информация в областта на ядрените науки и технологии и осигурява достъпа до тази информация; участва чрез свои представители във форуми по тези тематики;” в) точки 14 - 16 се изменят така: “14. организира и координира работата, свързана с изпълнението на задълженията на АЯР, произтичащи от членството на Република България в Европейския съюз, в областта на безопасното използване на ядрената енергия и йонизиращите лъчения и при управлението на РАО и отработеното гориво и предлага на председателя представители на агенцията за участие в дейността на съответните работни групи, комитети и институции на Европейските общности; 15. координира и изготвя самостоятелно или съвместно с други дирекции анализи, становища, доклади, информации и отчети по всички въпроси, произтичащи от членството на Република България в Европейския съюз, в областите от компетентността на председателя на АЯР по ЗБИЯЕ; дава предложения за хармонизиране на нормативната база; участва чрез свои представители в работните групи по европейските въпроси на национално ниво и поддържа оперативни контакти на експертно ниво с представителите на ведомствата, водещи съответните работни групи, и с Постоянното представителство на Република Българя в Брюксел; 16. координира и разработва самостоятелно или съвместно с други дирекции официалната позиция на агенцията по въпросите на Европейския съюз;”.

3. Създават се т. 18 и 19: “18. поддържа и обновява информационната страница на агенцията в интернет; 19. организира осъществяването на публичните изяви на председателя на агенцията или на упълномощените от него длъжностни лица от агенцията, поддържа връзки с административните звена за информация и връзки с обществеността на Народното събрание, Министерския съвет и други централни органи на изпълнителната власт и с неправителствени организации, както и с отделите за връзки с обществеността на международните организации.” § 10. В чл. 19 се правят следните изменения и допълнения: 1. В ал. 2 т. 7 се отменя.

2. В ал. 3, т. 1 цифрите “1 - 7” се заменят с “1 - 6”. § 11. В чл. 27 се създава ал. 2: “(2) Приемното време за изслушване на граждани и представители на организации относно предложения и сигнали се оповестява на общодостъпно място в агенцията.” § 12. В чл. 30, ал. 1 числото “11” се заменя с “15”. § 13. Приложението към чл. 10, ал. 2 се изменя така: “Приложение към чл. 10, ал. 2

Численост на персонала в организационните структури и административните звена на Агенцията за ядрено регулиране - 114 щатни бройки

Председател 1

Заместник-председатели 2

Главен секретар 1

Финансов контрольор 1

Вътрешен одитор 1

Служител по сигурността на информацията 1

Обща администрация 18 в т. ч.: дирекция “Административно-правно, финансово и стопанско обслужване” 18

Специализирана администрация 89 в т. ч.: Главна дирекция “Регулиране безопасността на ядрените съоръжения” 32 в т. ч.: Териториално звено за контрол на ядрената безопасност и радиационната защита на АЕЦ “Козлодуй” в Козлодуй 6 дирекция “Анализи, оценки и изследвания на безопасността” 22 дирекция “Радиационна защита и аварийна готовност” 24 дирекция “Международно сътрудни- чество” 11”

Заключителна разпоредба § 14. Постановлението влиза в сила от деня на обнародването му в “Държавен вестник” с изключение на § 12, който влиза в сила от 1 януари 2008 г.

Министър-председател: Сергей Станишев

Главен секретар на Министерския съвет: Севдалин Мавров