Постановление № 41 от 23 февруари 2012 г. за изменение и допълнение на Наредбата за условията и реда за избор, изпълнение и контрол на промоционални програми за земеделски и хранителни продукти, приета с Постановление № 34 на Министерския съвет от 2007 г.

ПОСТАНОВЛЕНИЕ № 41 ОТ 23 ФЕВРУАРИ 2012 Г. за изменение и допълнение на Наредбата за условията и реда за избор, изпълнение и контрол на промоционални програми за земеделски и хранителни продукти, приета с Постановление № 34 на Министерския съвет от 2007 г. (обн., ДВ, бр. 17 от 2007 г.; изм. и доп., бр. 93 от 2009 г. и бр. 96 от 2010 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 7 се правят следните изменения: 1. В ал. 1 изречение второ се изменя така: „Поканата се публикува в срок до 1 март при първата кампания и до 15 август при втората кампания.“

2. В ал. 2, т. 1 съюзът „или“ се заменя с „и“. § 2. В чл. 8, ал. 2 се създава т. 8: „8. решение от компетентния орган на сдружението за участие в програмата и осигуряване на съфинансиране заедно с протокол от заседанието, на което е взето решението.“ § 3. В чл. 9, ал. 3 изречение първо се изменя така: „Промоционалните програми се подават в срок до 15 април при първата кампания и до 30 септември при втората кампания.“ § 4. В чл. 12, ал. 1 думите „15 юни, съответно 31 януари“ се заменят с „до 1 юни, съответно до 15 ноември“. § 5. В чл. 15, ал. 1 числото „30“ се заменя с „45“. § 6. В чл. 20, ал. 5 след абревиатурата „ЕК“ се добавя „при поискване от нейна страна“. § 7. В чл. 24а, ал. 3 след абревиатурата „ЕК“ се добавя „при поискване от нейна страна“. § 8. В § 1, т. 2, буква „б“ от допълнителните разпоредби думите „най-малко 30 на сто“ се заменят с „най-малко 20 на сто“.

За министър-председател: Симеон Дянков

Главен секретар на Министерския съвет: Росен Желязков