Наредба за изменение и допълнение на Наредба № 3 от 2015 г. за условията и реда за прилагане на схемите за директни плащания

МИНИСТЕРСТВО НА ЗЕМЕДЕЛИЕТО И ХРАНИТЕ

Наредба за изменение и допълнение на Наредба № 3 от 2015 г. за условията и реда за прилагане на схемите за директни плащания (обн., ДВ, бр. 16 от 2015 г.; доп., бр. 31 и 80 от 2015 г.) § 1. В чл. 1 се правят следните изменения и допълнения: 1. Създават се нови т. 1 и 2: „1. Схема за единно плащане на площ; 2. Схема за преразпределително плащане;“.

2. Досегашните т. 1 – 6 стават съответно т. 3 – 8. § 2. В чл. 11 се правят следните изменения и допълнения: 1. Създава се нова ал. 2: „(2) За площите, заети с Черна елша (Alnus glutinosa), Сребролистна липа (Tilia tomentosa), Полски бряст (Ulmus minor), Леска (Corylus avellana), Източен чинар (Platanus orientalis) и/или Черница (Morus spp.), минималната гъстота е 6000 бр./ха.“

2. Досегашните ал. 2 и 3 стават съответно ал. 3 и 4. § 3. В чл. 12 се създават ал. 4 и 5: „(4) Междинните култури следва да могат да бъдат проверени като засети, налични или като растителни остатъци след заораването в периода от 1 октомври до 1 декември на годината на кандидатстване.

(5) Междинните култури не следва да са налични на полето след 15 април на годината, следваща годината на кандидатстване.“ § 4. В чл. 15, ал. 2 думите „ако през първата година, в която юридическото лице подава заявление за плащане по схемата“ се заличават. § 5. В чл. 20, ал. 1 след думите „стопанството си“ се добавя „към деня, следващ последния ден за подаване на заявленията за подпомагане“. § 6. В чл. 21 се правят следните изменения и допълнения: 1. В ал. 1 след думите „стопанството си“ се добавя „към деня, следващ последния ден за подаване на заявленията за подпомагане“.

2. Създава се нова ал. 6: „(6) Кандидатите по схемата трябва да притежават зоотехнически сертификати за заявените за подпомагане животни, които подлежат на проверка при контрола по чл. 26а, ал. 2 ЗПЗП.“

3. Досегашната ал. 6 става ал. 7.

§ 7. В чл. 22, ал. 1 след думите „стопанството си“ се добавя „към деня, следващ последния ден за подаване на заявленията за подпомагане“. § 8. В чл. 23 се правят следните изменения и допълнения: 1. В ал. 1 след думите „стопанството си“ се добавя „към деня, следващ последния ден за подаване на заявленията за подпомагане“.

2. Създава се нова ал. 6: „(6) Кандидатите по схемата трябва да притежават зоотехнически сертификати за заявените за подпомагане животни, които подлежат на проверка при контрола по чл. 26а, ал. 2 ЗПЗП.“

3. Досегашната ал. 6 става ал. 7.

§ 9. В чл. 27 ал. 2 се изменя така: „(2) При промяна на предназначението на животните, заявено към първата година на кандидатстване по схемите по чл. 18, т. 1 и 2, животните се считат за животни с нередност по схемите.“ § 10. В чл. 32 се създава ал. 6: „(6) Документите по ал. 1 следва да бъдат издадени в периода от 1 февруари на годината на кандидатстване до 31 януари на следващата календарна година.“ § 11. В чл. 37, ал. 2 т. 3 се изменя така: „3. са регистрирали правно основание по чл. 41, ал. 1 ЗПЗП за най-малко 0,1 ха.“ § 12. В чл. 39 ал. 3 се изменя така: „(3) Лицата, които кандидатстват по схемата по ал. 1, могат да заменят заявените животни с други животни, отговарящи на изискванията за подпомагане по съответната схема към момента на замяната, при условие че: 1. извършат замяната на овцете-майки или козите-майки в срок до 10 дни от края на събитието, което я е наложило; 2. заявят писмено в срок до 7 работни дни от деня на замяната в съответния отдел „Прилагане на схемите и мерките за подпомагане“ в областната дирекция на Държавен фонд „Земеделие“ извършената замяна.“ § 13. Създава се чл. 43: „Чл. 43. (1) Проверките за изкуствено създаване на условия по чл. 43а, ал. 4, чл. 43б, ал. 2 и чл. 43в, ал. 3 ЗПЗП са документални и могат да се извършват по един или няколко от следните начини: 1. проверка на управлението и собствеността на юридическото лице – кандидат за подпомагане; 2. проверка за наличие на лица, пълномощници на повече от един кандидат през кампанията, в която лицата кандидатстват за подпомагане; 3. проверка по отношение на физическото лице – кандидат за директни плащания, като физическо лице – земеделски производител или като собственик в юридическо лице, е собственик на повече от 50 на сто от капитала на друго юридическо лице, без да е управител/пълномощник на съответното юридическо лице; 4. географска проверка на площите на всички кандидати, които през предходната година на годината на кандидатстване са декларирали над 30 ха по СЕПП, а за кампанията, в която лицата кандидатстват, са заявили под 30 ха или значително по-малко от площта, заявена през предходната година, или не са подали заявление; 5. географска проверка на площите на всички кандидати, които през предходната година на годината на кандидатстване са получили над 150 000 евро, а за кампанията, в която лицата кандидатстват, директните им плащания не подлежат на намаление по чл. 43а, ал. 1 ЗПЗП.

(2) Изпълнителният директор на Държавен фонд „Земеделие“ – РА, може да разпореди извършване на проверки за изкуствено създаване на условия въз основа на лични и географски данни извън посочените в ал. 1. “ § 14. В допълнителната разпоредба в § 1 се създава т. 11: „11. „Географска проверка“ е съпоставка на цифрови географски данни чрез специализиран в областта на Географските информационни системи софтуерен продукт. Резултатът от извършената географска проверка е цифрови географски данни и/или буквено-цифрова информация в табличен вид, които показват териториална съпоставимост между два и повече обекта от масиви с цифрова географска информация.“

Преходни и заключителни разпоредби § 15. В Наредба № 5 от 2009 г. за условията и реда за подаване на заявления по схеми и мерки за директни плащания (обн., ДВ, бр. 22 от 2009 г.; изм., бр. 37 от 2009 г., бр. 14, 19, 22 и 55 от 2010 г., бр. 18, 35, 51, 89 и 96 от 2011 г.; изм. и доп., бр. 21 от 2012 г., бр. 23 от 2013 г., бр. 22 от 2014 г., бр. 16, 31 и 38 от 2015 г.) се правят следните изменения и допълнения: 1. В чл. 3, ал. 1: а) в т. 5 думата „автоматизирани“ се заменя с „автоматични“; б) в т. 9 думите „поет агроекологичен ангажимент“ се заменят с „ангажимент, поет по мярката“.

2. В чл. 4: а) в ал. 3 думата „стопанска“ се заличава; б) създават се ал. 5 и 6: „(5) Започването на приема на заявления за подпомагане по мерките, финансирани от Програмата за развитие на селските райони за периода 2014 – 2020, се определят със заповед на министъра на земеделието и храните. В заповедта може да се съдържат допълнителни условия, свързани с приема по отделните направления.

(6) Заповедта по ал. 5 се публикува на интернет страниците на Министерството на земеделието и храните и на Държавен фонд „Земеделие“.“

3. В чл. 5 ал. 2 се изменя така: „(2) Кандидатите за подпомагане получават информация за местонахождението на ползваните от тях през предходната година земеделски парцели в цифров вид в рамките на Системата за регистрация на кандидатите, на заявленията за подпомагане и на заявките за плащане (СРКЗПЗП).“

4. В чл. 7: а) в ал. 1 думите „Системата за регистрация на кандидатите, на заявленията за подпомагане и на заявките за плащане (СРКЗПЗП)“ се заменят със „СРКЗПЗП“; б) в ал. 3 т. 2 се изменя така: „2. площите, за които към датата на подаване на заявлението в ОСЗ има информация, че кандидатът ползва на правно основание по чл. 41, ал. 1 ЗПЗП и същите са регистрирани по реда на Наредба № 49 от 2004 г. за поддържане на Картата на възстановената собственост, в т. ч.: а) граници и местоположение на площите, формирани от имоти, ползвани в реални граници от кандидата за текущата стопанска година; б) агрегирани цифрови географски данни за имотите и площта от тях, формиращи масивите по чл. 37в, ал. 4 или ал. 10 ЗСПЗЗ, разпределени на кандидата за текущата стопанска година, и; в) сума от площите на регистрираните правни основания за съответното землище (ЕКАТТЕ), за териториите с липсващ в СРКЗПЗП цифров модел на границите и местоположението на поземлените имоти с регистрирано по съответния ред право за ползването им от кандидата за съответната стопанска година; г) сума от площите на регистрираните правни основания, за имотите от общински поземлен фонд и държавен поземлен фонд съобразно разпоредбите на чл. 37и и 37м ЗСПЗЗ.“

5. В чл. 9 се създава ал. 5: „(5) Информацията от регистъра по ал. 4 се съхранява на електронната страница на ДФЗ – РА в продължение на 3 години, считано от обновяването на данните в регистъра по ал. 1.

6. В чл. 10а, ал. 1 изречение първо се изменя така: „Служителите от ОСЗ при въвеждане на данните по чл. 7 и 8 стартират проверки на въведените данни в СРКЗПЗП и визуализират резултата от тях.“

7. В чл. 14 ал. 1 се изменя така: „(1) Кандидатът за подпомагане може да оттегли подаденото заявление или част от него до момента на извършване на плащането по съответната схема, но не по-късно от 1 декември на годината на подаване на заявлението. Не подлежи на оттегляне част от парцел. Оттеглянето се извършва с писмено искане до съответната ОД на ДФЗ от областта, в която е: 1. постоянният адрес на кандидата – физическо лице; 2. адресът на управление на кандидата – юридическо лице или едноличен търговец.“

8. В чл. 17, ал. 7 след думите „Регламент (ЕС) № 640/2014“ се поставя точка и текстът до края се заличава.

9. Член 18 се отменя.

10. Навсякъде в наредбата съкращението „СРКЗП“ се заменя със „СРКЗПЗП“ и „ОПМСП“ се заменя с „ОПСМП“.

11. Приложението се изменя така: ВИЖ приложението § 16. В Наредба № 19 от 2015 г. за реда за контрол на изискванията на схемите за преходна национална помощ (ДВ, бр. 80 от 2015 г.) в чл. 12, ал. 1 думите „чл. 8 – 10“ се заменят с „чл. 9 – 10“. § 17. За кампания за директни плащания 2015 се прилага досегашният ред. § 18. Наредбата влиза в сила от деня на обнародването й в „Държавен вестник“.

Министър: Десислава Танева

1352http://dv.parliament.bg/DVPics/2016/16_16/16_zem_pril.pdf