Постановление № 21 от 3 февруари 2011 г. за изменение и допълнение на Постановление № 214 на Министерския съвет от 2010 г. за създаване на процедура за провеждане на избор на кандидат за съдия в Съда на Европейския съюз и в Общия съд

ПОСТАНОВЛЕНИЕ № 21 ОТ 3 ФЕВРУАРИ 2011 Г. за изменение и допълнение на Постановление № 214 на Министерския съвет от 2010 г. за създаване на процедура за провеждане на избор на кандидат за съдия в Съда на Европейския съюз и в Общия съд (ДВ, бр. 76 от 2010 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 5 се правят следните изменения и допълнения: 1. Досегашният текст става ал. 1 и в нея т. 5 се изменя така: „5. да има най-малко 12 години юридически стаж или да е юрист с призната компетентност – за кандидат за съдия в Съда на Европейския съюз, а за кандидат за съдия в Общия съд – да има най-малко 12 години юридически стаж;“.

2. Създава се ал. 2: „(2) За юридически стаж по ал. 1, т. 5 се зачита стажът по чл. 164, ал. 6 и 7 от Закона за съдебната власт.“

Заключителна разпоредба § 2. Постановлението влиза в сила от деня на обнародването му в „Държавен вестник“.

За министър-председател: Цветан Цветанов

За главен секретар на Министерския съвет: Веселин Даков