Постановление № 301 от 14 декември 2010 г. за предоставяне на средства на Детския фонд на Организацията на обединените нации (УНИЦЕФ) – България, за благотворителната кампания „Семейство за всяко дете“ в подкрепа на Националната стратегия „Визия за деинституционализация на децата в Република България“

ПОСТАНОВЛЕНИЕ № 301 ОТ 14 ДЕКЕМВРИ 2010 Г. за предоставяне на средства на Детския фонд на Организацията на обединените нации (УНИЦЕФ) – България, за благотворителната кампания „Семейство за всяко дете“ в подкрепа на Националната стратегия „Визия за деинституционализация на децата в Република България“

МИНИСТЕРСКИЯТ СЪВЕТ ПОСТАНОВИ: Чл. 1. Предоставя средства в размер 159 553 лв. на УНИЦЕФ – България, за създаване на мрежа от услуги за подкрепа на семейства и родители на малки деца по проект „Семейство за всяко дете“.

Чл. 2. Средствата по чл. 1 да се предоставят на УНИЦЕФ – България, чрез бюджета на Министерството на финансите за 2010 г. за сметка на преструктуриране и/или на икономии на разходите по централния бюджет за 2010 г.

Чл. 3. Министърът на финансите да извърши налагащите се промени по бюджета на Министерството на финансите за 2010 г. по реда на чл. 34, ал. 1 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите. § 3. Постановлението влиза в сила от 8 декември 2010 г.

Министър-председател: Бойко Борисов

Главен секретар на Министерския съвет: Росен Желязков