Постановление № 297 от 22 ноември 2012 г. за предоставяне на допълнителни бюджетни кредити по бюджета на Министерството на външните работи за отпускане на хуманитарна помощ за сирийските бежанци в съседни на Сирия държави в полза на ревизирания Регионален план за Сирия на Службата на Върховния комисар на ООН за бежанците

ПОСТАНОВЛЕНИЕ № 297 ОТ 22 НОЕМВРИ 2012 Г. за предоставяне на допълнителни бюджетни кредити по бюджета на Министерството на външните работи за отпускане на хуманитарна помощ за сирийските бежанци в съседни на Сирия държави в полза на ревизирания Регионален план за Сирия на Службата на Върховния комисар на ООН за бежанците

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни бюджетни кредити в размер 200 000 лв. по бюджета на Министерството на външните работи за 2012 г. за отпускане на хуманитарна помощ за сирийските бежанци в съседни на Сирия държави в полза на ревизирания Регионален план за Сирия на Службата на Върховния комисар на ООН за бежанците.

(2) Бюджетните кредити по ал. 1 се одобряват за сметка на предвидените в централния бюджет за 2012 г. средства за официална помощ за развитие.

Чл. 2. Организирането, координирането и предоставянето на помощта по чл. 1 се възлагат на министъра на външните работи.

Чл. 3. Министърът на финансите по предложение на министъра на външните работи да извърши налагащите се промени по бюджета на Министерството на външните работи и по централния бюджет за 2012 г. по реда на чл. 34, ал. 1 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на външните работи. § 3. Постановлението влиза в сила от 21 ноември 2012 г.

За министър-председател: Симеон Дянков

За главен секретар на Министерския съвет: Веселин Даков