Постановление № 254 от 22 октомври 2007 г. за одобряване пълния размер на разходите на държавните органи, министерствата и ведомствата и пълния размер на трансфери/субсидии от републиканския бюджет за 2007 г.

ПОСТАНОВЛЕНИЕ № 254 ОТ 22 ОКТОМВРИ 2007 Г. за одобряване пълния размер на разходите на държавните органи, министерствата и ведомствата и пълния размер на трансфери/субсидии от републиканския бюджет за 2007 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява разходването на посочените в колона 3 от приложение № 3 към чл. 1, ал. 4 от Постановление № 20 на Министерския съвет от 2007 г. за изпълнението на държавния бюджет на Република България за 2007 г. (обн., ДВ, бр. 15 от 2007 г.; изм. и доп., бр. 49 и 71 от 2007 г.) разходи на държавни органи, министерства и ведомства.

(2) Одобрява пълния размер на определените с чл. 5, ал. 1 и 2 от Закона за държавния бюджет на Република България за 2007 г. трансфери.

Чл. 2. Министърът на финансите да предостави на общините пълния размер на общата допълваща субсидия, приета с чл. 10, ал. 1 от Закона за държавния бюджет на Република България за 2007 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет във връзка с чл. 1, ал. 4 и чл. 10, ал. 3 от Постановление № 20 на Министерския съвет от 2007 г. за изпълнението на държавния бюджет на Република България за 2007 г. § 2. Постановлението влиза в сила от 18 октомври 2007 г.

Министър-председател: Сергей Станишев

Главен секретар на Министерския съвет: Севдалин Мавров