Постановление № 229 от 28 юли 2011 г. за изменение и допълнение на Наредбата за условията и реда за издаване, отказ и отнемане на разрешения за работа на чужденци в Република България, приета с Постановление № 77 на Министерския съвет от 2002 г.

ПОСТАНОВЛЕНИЕ № 229 ОТ 28 ЮЛИ 2011 Г. за изменение и допълнение на Наредбата за условията и реда за издаване, отказ и отнемане на разрешения за работа на чужденци в Република България, приета с Постановление № 77 на Министерския съвет от 2002 г. (обн., ДВ, бр. 39 от 2002 г.; изм. и доп., бр. 118 от 2002 г., бр. 53 от 2003 г., бр. 92 от 2004 г., бр. 56 от 2007 г. и бр. 50 от 2011 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 10, ал. 4 думата „минимално“ се заменя с „максимално“. § 2. В чл. 20, ал. 4 думата „Подновяването“ се заменя с „Продължаването“. § 3. В чл. 22, ал. 1 думата „подновяване“ се заменя с „продължаване“.

Заключителна разпоредба § 4. Постановлението влиза в сила от 15 юни 2011 г.

Министър-председател: Бойко Борисов

Главен секретар на Министерския съвет: Росен Желязков