Постановление № 68 от 25 март 2009 г. за предоставяне на средства от централния бюджет за 2009 г. по бюджета на Министерството на отбраната

ПОСТАНОВЛЕНИЕ № 68 OT 25 МАРТ 2009 Г. за предоставяне на средства от централния бюджет за 2009 г. по бюджета на Министерството на отбраната

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от централния бюджет за 2009 г. по бюджета на Министерството на отбраната средства в размер 4 000 000 лв. за финансиране на социалната политика и увеличаване на ведомствения жилищен фонд.

Чл. 2. Средствата по чл. 1 да се осигурят за сметка на икономии на разходите по функция “Образование” в централния бюджет за 2009 г.

Чл. 3. Министърът на финансите да извърши налагащите се промени по централния бюджет и по бюджета на Министерството на отбраната за 2009 г. по реда на чл. 34 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на отбраната.

Министър-председател: Сергей Станишев

За главен секретар на Министерския съвет: Веселин Даков