Административният съд – Бургас, на основание чл. 188 във връзка с чл. 181, ал. 1 и 2 АПК обявява, че е постъпил протест от Галя Маринова – прокурор в Окръжна прокуратура – Бургас, по преписка изх. № 7089/2016 на основание чл. 186, ал. 2, чл. 185 и чл. 16, ал. 1 АПК във връзка с чл. 145, ал. 5 ЗСВ против чл. 4, ал. 3 и чл. 9, ал. 1 в частта „частна собственост“ от Наредбата за поставяне на преместваеми обекти за търговия – маси, павилиони, кабини и др., съгласно чл. 56 ЗУТ, приета с Решение № 257, протокол № 16 от 15.02.2005 г. на Общинския съвет – гр. Царево, влязла в сила на 8.03.2005 г., и разпоредбата на чл. 4, ал. 3 – последно изменена с Решение № 394, протокол № 25 от 30.01.2006 г. По протеста е образувано адм. д. № 2379/2016 г. по описа на Административния съд – Бургас, което е насрочено за 23.02.2017 г. от 11,10 ч.