Постановление № 293 от 1 декември 2008 г. за утвърждаване на военновременни задачи на юридически лица за производство на основна военна и гражданска продукция и услуги

ПОСТАНОВЛЕНИЕ № 293 ОТ 1 ДЕКЕМВРИ 2008 Г. за утвърждаване на военновременни задачи на юридически лица за производство на основна военна и гражданска продукция и услуги

МИНИСТЕРСКИЯТ СЪВЕТ ПОСТАНОВИ: Чл. 1. Утвърждава военновременни задачи на юридически лица за производство и ремонт на основна военна продукция съгласно приложение № 1 (секретно).

Чл. 2. Утвърждава военновременни задачи на юридически лица за производство на гражданска продукция и услуги съгласно приложение № 2 (секретно).

Чл. 3. Отменя се Разпореждане № 19 на Министерския съвет от 1993 г. за утвърждаване на задания за усвояване производството (ремонта) на военни изделия, създаване и съхраняване на мобилизационно-производствени мощности за военно време и за отменяне на Разпореждане № 45 на Бюрото на Министерския съвет от 1985 г. (необнародвано), изменено и допълнено с Постановление № 339 на Министерския съвет от 1994 г. (ДВ, бр. 6 от 1995 г.), Постановление № 69 на Министерския съвет от 1998 г. (ДВ, бр. 37 от 1998 г.), Постановление № 282 на Министерския съвет от 2000 г. (ДВ, бр. 2 от 2001 г.), Постановление № 159 на Министерския съвет от 2004 г. (ДВ, бр. 63 от 2004 г.) и с Постановление № 169 на Министерския съвет от 2007 г. (ДВ, бр. 62 от 2007 г.).

Заключителни разпоредби § 1. По указания на министъра на отбраната юридическите лица по приложения № 1 и 2 в срок 4 месеца от влизането в сила на постановлението да актуализират военновременните си планове и да изготвят разчети за военновременните запаси, необходими за изпълнението на възложените им военновременни задачи. § 2. Министърът на отбраната в 6-месечен срок от влизането в сила на постановлението да организира изготвянето и след разглеждане в Междуведомствения съвет по въпросите на военнопромишления комплекс и мобилизационната готовност на страната да внесе в Министерския съвет проект на Наредба за военновременно планиране. § 3. Контролът по изпълнението на постановлението се възлага на министъра на отбраната. § 4. Постановлението се приема на основание чл. 105, ал. 2 от Конституцията на Република България и чл. 32, т. 6 и 20 от Закона за отбраната и въоръжените сили на Република България.

За министър-председател: Емел Етем

Главен секретар на Министерския съвет: Севдалин Мавров