Решение № 683 от 24 август 2004 г. за продължаване срока на разрешение за търсене на нефт и газ - подземни богатства по чл. 2, т. 3 от Закона за подземните богатства, в блок “Резовска”, разположен в континенталния шелф на Република България

РЕШЕНИЕ № 683

ОТ 24 АВГУСТ 2004 Г. за продължаване срока на разрешение за търсене на нефт и газ - подземни богатства по чл. 2, т. 3 от Закона за подземните богатства, в блок “Резовска”, разположен в континенталнияшелф на Република България

На основание чл. 6, ал. 2 и чл. 31, ал. 2 във връзка с чл. 5, т. 2 от Закона за подземните богатства, Решение № 881 на Министерския съвет от 2000 г. (ДВ, бр. 3 от 2001 г.) и Решение № 760 на Министерския съвет от 2002 г. (ДВ, бр. 110 от 2002 г.)

МИНИСТЕРСКИЯТ СЪВЕТ

РЕШИ: 1. Продължава с 18 месеца срока на разрешението за търсене на нефт и газ в блок “Резовска”, разположен в континенталния шелф на Република България.

2. Размерът на блок “Резовска” се намалява от 573,7 кв.км на 516,8 кв.км и се определя с координатите на граничните точки от № 1 до 4 включително, посочени на карта и описани в приложение - неразделна част от Допълнителното споразумение към договора за търсене.

3. За срока на продължението титулярите на разрешението “Джи Хикс Технолоджи Корпорейшън” - Хюстън, САЩ, и “Група за научни изследвания и сервиз” - ЕООД, София, се задължават да извършат търсещи работи на стойност 533 000 лв. по видове и обеми съгласно работна програма - неразделна част от Допълнителното споразумение към договора за търсене.

4. Упълномощава министъра на околната среда и водите да подпише с титулярите “Джи Хикс Технолоджи Корпорейшън” и “Група за научни изследвания и сервиз” - ЕООД, допълнително споразумение към договора за търсене на нефт и газ в блок “Резовска” в едномесечен срок от обнародването на решението в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров