Постановление № 165 от 7 август 2018 г. за одобряване на допълнителни разходи/трансфери за 2018 г.

ПОСТАНОВЛЕНИЕ № 165 ОТ 7 АВГУСТ 2018 Г. за одобряване на допълнителни разходи/трансфери за 2018 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни трансфери за други целеви разходи за 2018 г. в общ размер 110 959 293 лв. за извършване на текущи ремонти и за придобиване на нефинансови активи, разпределени по общини, както следва: 1. по бюджета на Община Пловдив – 9 000 000 лв. за финансиране на капиталови разходи в следните направления и обекти: Зала за временни експозиции – 200 000 лв.; Кино „Космос“ – 1 000 000 лв.; Временна конструкция „Кунстхале“ – 600 000 лв.; Пл. Централен и прилежащи културни пространства – 4 700 000 лв.; Художествена галерия – 2 500 000 лв.; 2. по бюджета на Столичната община – 15 000 000 лв. за финансиране изграждането на разширение на метрото – Трета метролиния, етапи І и ІІ, участъка от бул. Владимир Вазов – ЦГЧ – ж.к. Овча купел – кв. Горна баня; 3. по бюджета на Община Банско – 1 000 000 лв. за проект „Актуализация, допълнение и обединяване на изготвени проекти за ул. Найден Геров от о.т. 945 до о.т. 659 и изграждане на тротоарни настилки и осветление на ул. Явор с цел обособяване на Околовръстен път на гр. Банско“ – първи етап; 4. по бюджета на Община Белица – 900 000 лв. за ремонт и рехабилитация на общинска улична мрежа на територията на община Белица; 5. по бюджета на Община Гоце Делчев – 920 000 лв. за проекти: „Реконструкция и рехабилитация на улици в с. Брезница, с. Буково, с. Корница и с. Лъжница, община Гоце Делчев“ – 700 000 лв., и „Изграждане на два броя спортни площадки за мини футбол (20/40 м) с изкуствена трева в с. Брезница и с. Буково, община Гоце Делчев“ – 220 000 лв.; 6. по бюджета на Община Гърмен – 600 000 лв. за проект „Ремонт, реконструкция и рехабилитация на улици в с. Рибново, с. Дебрен, с. Дъбница, с. Долно Дряново, с. Горно Дряново, с. Осиково, с. Крушево и с. Ореше, община Гърмен“; 7. по бюджета на Община Разлог – 892 075 лв. за проекти: „Реконструкция на ул. Черна река, гр. Разлог“, и „Ремонт на ул. Пета, с. Баня, община Разлог“; 8. по бюджета на Община Сатовча – 850 000 лв. за проекти: „Изграждане на физкултурен салон в с. Кочан“ – 350 000 лв., и „Ремонт на улици в населени места в община Сатовча“ – 500 000 лв.; 9. по бюджета на Община Хаджидимово – 400 000 лв. за проект „Реконструкция и рехабилитация на улици в с. Абланица, с. Беслен, с. Блатска и с. Теплен, община Хаджидимово“; 10. по бюджета на Община Якоруда – 850 000 лв. за етап 5 на проект „Изграждане на път IV-84025 – с. Конарско – с. Бел камен“; 11. по бюджета на Община Малко Търново – 900 000 лв. за проект „Ремонт и реконструкция на улична мрежа в гр. Малко Търново“; 12. по бюджета на Община Руен – 1 200 000 лв. за проекти: „Ремонт на улици в населени места на територията на община Руен“ – 900 000 лв.; „Изграждане на мини футболно игрище в с. Добра поляна“ – 100 000 лв.; „Изграждане на спортна площадка в с. Ръжица“ – 100 000 лв., и „Изграждане на спортна площадка в с. Струя“ – 100 000 лв.; 13. по бюджета на Община Средец – 1 200 000 лв. за реконструкция на ул. Цвятко Радойнов в гр. Средец; 14. по бюджета на Община Сунгурларе – 750 000 лв. за проекти: „Асфалтиране на улици на територията на община Сунгурларе“ – 530 000 лв.; „Рехабилитация и оборудване на площад и прилежащи зелени площи в с. Прилеп“ – 90 000 лв.; „Реконструкция и оборудване на терен за озеленяване в с. Грозден“ – 90 000 лв., и „Изграждане на многофункционална зала в с. Съединение – окончателен етап“ – 40 000 лв.; 15. по бюджета на Община Аврен – 550 000 лв. за проекти: „Рехабилитация на част от уличната мрежа на с. Царевци, община Аврен“ и „Рехабилитация на част от уличната мрежа на с. Близнаци, община Аврен“; 16. по бюджета на Община Аксаково – 400 000 лв. за проект „Основен ремонт, реконструкция и естетизиране на достъпна селищна среда в обществените територии в централната част на гр. Игнатиево – етап 1“; 17. по бюджета на Община Велико Търново – 2 525 118 лв., от които: за проект „Изграждане на футболен терен с изкуствена настилка в района на „Спортно училище – Велико Търново“ – 676 818 лв., и проект „Изпълнение на пряка пътна връзка между ул. Магистрална (републикански път І-4 „Севлиево – Велико Търново – Омуртаг“) и кв. Бузлуджа в гр. Велико Търново“ – 1 848 300 лв.; 18. по бюджета на Община Лясковец – 700 000 лв. за ремонт и рехабилитация на уличната мрежа и тротоарите на територията на общината; 19. по бюджета на Община Свищов – 700 000 лв., от които за реконструкция на част от вътрешната водопроводна мрежа в с. Хаджидимитрово – 200 000 лв., и за подмяна на улична настилка в селата Алеково, Александрово, Българско Сливово, Вардим, Горна студена, Деляновци, Драгомирово, Козловец, Морава, Овча могила, Ореш, Хаджидимитрово, Царевец, Червена и Совата – 500 000 лв.; 20. по бюджета на Община Димово – 200 000 лв. за ремонт на Дом за стари хора, с. Гара Орешец, ремонт на тротоари в гр. Димово и за доизграждане на канализация в гр. Димово; 21. по бюджета на Община Враца – 1 745 000 лв., от които: за ремонт и рехабилитация на улична мрежа на територията на общината – 1 000 000 лв., за поставяне на осветление на стадион „Христо Ботев“ – 500 000 лв., и за ремонт на сградата на Митрополитския дом към Врачанската митрополия – 245 000 лв.; 22. по бюджета на Община Бяла Слатина – 610 000 лв. за ремонт на улична настилка в гр. Бяла Слатина и в селата Търнак и Търнава; 23. по бюджета на Община Борован – 400 000 лв. за ремонт и рехабилитация на улици на територията на община Борован – етап 4; 24. по бюджета на Община Козлодуй – 1 000 000 лв. за рехабилитация на улична мрежа на територията на общината; 25. по бюджета на Община Криводол – 800 000 лв. за частичен ремонт на ул. Г. Димитров и ул. Борис Станчев в с. Големо Бабино, община Криводол, и за ремонт и рехабилитация на улична мрежа на територията на общината; 26. по бюджета на Община Оряхово – 875 000 лв. за довършителни дейности на сградата на общинската администрация на гр. Оряхово – етап 1; 27. по бюджета на Община Хайредин – 300 000 лв. за ремонт и рехабилитация на улици на територията на община Хайредин; 28. по бюджета на Община Трявна – 648 500 лв. за изграждане на нов парк – зелена площ до сградата на Етнографския комплекс за занаяти; реконструкция и рехабилитация на ул. Иванка Горова, гр. Трявна, в т.ч. за изграждане на допълнителен паркинг към улицата и комплекса; 29. по бюджета на Община Крушари – 600 000 лв. за ремонт на улици в населените места в община Крушари; 30. по бюджета на Община Тервел – 420 000 лв., от които за проект „Многофункционална площадка в двора на СУ „Й. Йовков“, гр. Тервел“ – 300 000 лв., и за окончателно реализиране на проект „Ритуален дом за тъжни ритуали в гробищен парк в гр. Тервел“ – 120 000 лв.; 31. по бюджета на Община Кърджали – 2 000 000 лв. за частично финансиране на проект „Реконструкция и въвеждане на енергоспестяващо осветление в община Кърджали“; 32. по бюджета на Община Ардино – 800 000 лв. за ремонт и рехабилитация на улична мрежа на територията на община Ардино; 33. по бюджета на Община Джебел – 500 000 лв., от които за реконструкция, рехабилитация и благоустрояване на улици в кв. Брягово, гр. Джебел – 130 000 лв., и за проект „Улици и подпорни стени в с. Припек, община Джебел“ – 370 000 лв.; 34. по бюджета на Община Кирково – 1 140 000 лв. за частично финансиране на проект „Реконструкция и изграждане на път KRZ 2114/KRZ 2111, Кирково – Лозенградци/ – KRZ 2101 (I-5, Подкова – Маказа/ – Орлица)“ от км 0+000 до км 3+297,98; 35. по бюджета на Община Крумовград – 800 000 лв. за проекти: „Рехабилитация на улици и тротоари в кв. Запад на Крумовград“ – етап 2 – 610 000 лв., и „Изграждане на улица в Крумовград от о.т. 452 до о.т. 432“ – етап 2 – 190 000 лв.; 36. по бюджета на Община Момчилград – 980 000 лв. за частично финансиране на проект „Изграждане на пътна връзка на с. Птичар с път I-5 Кърджали – Подкова – кръстовище на км 364+500 по път I-5“, община Момчилград; 37. по бюджета на Община Черноочене – 800 000 лв. за частично финансиране на проект „Рехабилитация на общински път KRZ 1430/1-5, Николово – Черноочене/ – с. Пчеларово – с. Минзухар – с. Драганово/III-5071/– етап – 2“; 38. по бюджета на Община Ловеч – 160 000 лв. за финансиране на проект „Ремонт и реконструкция на ул. Г. С. Раковски и ул. В. Коларов, с. Малиново, община Ловеч“; 39. по бюджета на Община Луковит – 70 000 лв. за финансиране на проект „Реновиране на спортна площадка „Калоян – Бежаново“, с. Бежаново, община Луковит“; 40. по бюджета на Община Тетевен – 845 000 лв. за финансиране на проекти: „Изграждане на напорен резервоар 200 куб. м в местността Сухото езеро, с. Галата“ и „Изграждане на напорен резервоар 100 куб. м в местността Рътлака, с. Глогово“ – 300 000 лв., и за извършване на основен ремонт на републикански път ІІІ-358 (Троян – Кърнаре) – Шипково – Рибарица – Тетевен – Гложене – Ябланица – Добревци – (Роман – Златна Панега) – участък от община Тетевен – 545 000 лв.; 41. по бюджета на Община Угърчин – 300 000 лв. за рехабилитация на улична мрежа в гр. Угърчин – ул. Паисий Хилендарски, ул. Хан Крум, ул. Йордан Йовков, ул. Бяло море, ул. Търговище, ул. Петко войвода, ул. Кнежа и ул. Гоце Делчев; 42. по бюджета на Община Берковица – 200 000 лв. за частично финансиране на проект „Ремонт и асфалтиране на улица Първи май в гр. Берковица“, община Берковица; 43. по бюджета на Община Бойчиновци – 453 760 лв., от които за реализиране на проект „Асфалтиране на част от общински път № 000505, с. Ерден, община Бойчиновци“ – 53 760 лв., и за реконструкция на улична мрежа в община Бойчиновци – 400 000 лв.; 44. по бюджета на Община Вълчедръм – 200 000 лв. за частично финансиране на проект „Ремонт и асфалтиране на ул. Съединение в гр. Вълчедръм“, община Вълчедръм; 45. по бюджета на Община Лом – 1 000 000 лв. за ремонт на улична мрежа на територията на община Лом; 46. по бюджета на Община Чипровци – 1 280 000 лв. за реконструкция и рехабилитация на общински път „РП ІІІ-3099 (Бели Мел – Железна – Чипровци – Мартиново) – отклонение Чипровци – Гушовски манастир – Атракционен парк и хижа „Явор“, местността Мангесина ливада“; 47. по бюджета на Община Батак – 400 000 лв. за проекти: „Ремонт и рехабилитация на улици в с. Нова махала“ – 220 000 лв., и „Изграждане на подпорна стена на ул. Мадара, с. Нова махала, община Батак“ – 180 000 лв.; 48. по бюджета на Община Велинград – 2 000 000 лв. за реализиране на проекти: „Асфалтиране и благоустрояване на улици Г. Бенковски, Елин връх и Саркиница в с. Драгиново“ – 250 000 лв.; „Изграждане на спортна площадка в СУ „Хр. Смирненски“, с. Света Петка“ – 140 000 лв.; „Обновяване и облагородяване на зелени площи между ул. Роза, ул. Никола Вапцаров и ул. Родопи във Велинград“ – 98 000 лв.; „Асфалтиране и благоустрояване на улици в с. Долна Дъбева“ – 100 000 лв., „Подмяна на водопровод и асфалтиране на ул. Мальовица в с. Юндола“ – 110 000 лв.; „Подмяна на водопровод и асфалтиране на ул. Пирин в с. Кандови“ – 70 000 лв., „Поставяне на мантинели на новоизграден път „с. Света Петка – с. Всемирци“ – 22 000 лв., реконструкция на водопроводна мрежа по бул. Вела Пеева и ул. Тошо Стайков – Велинград – 438 000 лв., ремонт и рехабилитация на довеждащ водопровод от напорен резервоар „Нежовица“ по ул. Юри Венелин и ул. Бяла скала – Велинград – 218 000 лв., подмяна на пътна настилка, бордюри и направа на дъждоприемни шахти по ул. Никола Вапцаров – Велинград – 454 000 лв., и асфалтиране на улици в с. Рохлево – 100 000 лв.; 49. по бюджета на Община Сърница – 450 000 лв. за проект „Доизграждане, рехабилитация и подмяна на съществуваща канализация в гр. Сърница“; 50. по бюджета на Община Ракитово – 400 000 лв. за реализиране на проекти: „Асфалтиране и благоустрояване на ул. Чепинец, гр. Костандово, община Ракитово – eтап – 1“ – 250 000 лв., и „Ремонт и реконструкция на градски фонтан и централен площад в гр. Костандово“ – 150 000 лв.; 51. по бюджета на Община Лъки – 428 312 лв., от които за частично финансиране на проекти: „Реконструкция и рехабилитация на улици Миньорска и Кирил Маджаров в гр. Лъки“ – 228 312 лв., и за „Ремонт и рехабилитация на общинска и улична мрежа на територията на община Лъки“ – 200 000 лв.; 52. по бюджета на Община Исперих – 1 500 000 лв. за ремонт и рехабилитация на улици в гр. Исперих; 53. по бюджета на Община Завет – 700 000 лв. за проект „Ремонт и рехабилитация на улична мрежа в населени места на община Завет“; 54. по бюджета на Община Кубрат – 700 000 лв. за проекти: „Изграждане на спортна площадка в с. Мъдрево“ – 50 000 лв.; „Изграждане на спортна площадка в с. Точилари“ – 50 000 лв.; „Изграждане на детска площадка в с. Звънарци“ – 30 000 лв.; „Изграждане на детска площадка в квартал Дряново, гр. Кубрат“ – 30 000 лв.; „Реконструкция на тротоарни площи по ул. Цар Иван Асен II в гр. Кубрат“ – 80 000 лв.; „Реконструкция на тротоарни площи по ул. Екзарх Йосиф в гр. Кубрат“ – 35 000 лв.; „Реконструкция на тротоарни площи по ул. Климент Охридски в гр. Кубрат“ – 30 000 лв.; „Вертикална планировка около сграда и паркинг на ЦПЛР – УО „Максим Горки“, гр. Кубрат“ – 50 000 лв.; „Благоустрояване на междублоково пространство – бл. Хан Кубрат в гр. Кубрат“ – 80 000 лв.; „Благоустрояване на имот 4022.504. 305 в гр. Кубрат, отреден за зелени площи и широко обществено ползване“ – 40 000 лв.; „Благоустрояване на имот 4022.505. 1954 в гр. Кубрат, отреден за зелени площи и широко обществено ползване“ – 95 000 лв.; „Основен ремонт на покрив на НЧ „Отец Паисий – 1928“ с. Севар, община Кубрат“ – 50 000 лв.; „Изграждане на пешеходна алея от Спортна зала, гр. Кубрат, до ЦПЛР – УО

„Максим Горки“, гр. Кубрат“ – 30 000 лв., и „Рехабилитация на зелени площи в квартал 116, УПИ № II“ – 50 000 лв.; 55. по бюджета на Община Лозница – 700 000 лв. за ремонт на улична мрежа в населените места на община Лозница; 56. по бюджета на Община Разград – 1 655 000 лв. за ремонт и рехабилитация на улици в с. Дянково, с. Раковски, с. Ясеновец, с. Стражец, с. Гецово, с. Мортагоново, с. Киченица, с. Осенец, с. Дряновец, с. Липник, с. Благоево, с. Топчии, с. Радинград, с. Недоклан, с. Пороище, с. Побит камък, с. Ушинци, с. Балкански, с. Просторно, с. Черковна и с. Островче; 57. по бюджета на Община Самуил – 620 000 лв. за проект „Рехабилитация, естетизиране и достъпност на селищната среда в обществени територии в с. Самуил – втори етап“; 58. по бюджета на Община Цар Калоян – 600 000 лв. за „Реконструкция на тротоарни и алейни площи и благоустрояване на прилежащи терени на ул. Васил Левски от ОК 186 до ОК 107, с. Езерче, община Цар Калоян“; 59. по бюджета на Община Бяла, област Русе – 3 682 672 лв. за проект „Доизграждане и оборудване на СУ „Панайот Волов“ в гр. Бяла, област Русе; 60. по бюджета на Община Иваново – 300 000 лв. за проект „Рехабилитация на улична мрежа и тротоари – участък от ул. Централна, с. Щръклево, община Иваново“; 61. по бюджета на Община Две могили – 400 000 лв. за реализиране на проект „Ремонт и рехабилитация на улична мрежа и тротоари на участък от ул. Христо Ботев, гр. Две могили, община Две могили“; 62. по бюджета на Община Главиница – 700 000 лв. за реализиране на проект „Рехабилитация на улична мрежа в община Главиница“; 63. по бюджета на Община Ситово – 650 000 лв. за ремонт, рехабилитация и асфалтиране на общински пътища на територията на община Ситово; 64. по бюджета на Община Смолян – 2 260 846 лв. за проекти: „Реставрация и адаптация на старото училище „Св. Панталеймон“ в двора на църквата „Успение Богородично“ в с. Широка лъка“ – 760 846 лв.; „Възстановяване на общински път SML 2240/ІІІ-866/Смолян – Мугла от км 1-300 до км 3+300“ – 600 000 лв., и за ремонт на улична мрежа на територията на община Смолян – 900 000 лв.; 65. по бюджета на Община Баните – 450 000 лв. за обект „Реконструкция, паркоустройство и благоустройство на пешеходна зона, площади и парково пространство в с. Баните, община Баните“; 66. по бюджета на Община Борино – 700 000 лв. за ремонт и рехабилитация на улична мрежа на територията на община Борино; 67. по бюджета на Община Девин – 1 450 000 лв., от които за ремонт и рехабилитация на улици в с. Грохотно, община Девин – 280 000 лв., за изграждане на нов гробищен парк и довеждаща улица до него в гр. Девин – 920 000 лв., и за основен ремонт и реконструкция на улица в с. Лясково, община Девин – 250 000 лв.; 68. по бюджета на Община Доспат – 1 960 000 лв. за рехабилитация на уличната мрежа на територията на общината; 69. по бюджета на Община Златоград – 1 170 990 лв., за доизграждане, реконструкция и рехабилитация на водоснабдителна и канализационна мрежа (битова и дъждовна) – Златоград, на ул. Миньорска и ул. Албена – 328 192 лв.; реконструкция и рехабилитация на водоснабдителна мрежа в Златоград – ул. Ангел Кънчев и ул. Бор – 163 685 лв.; реконструкция и рехабилитация на водоснабдителна мрежа в Златоград – ул. Христо Ботев, ул. Пейо Яворов, ул. Рила, ул. Акация, ул. Рожен и ул. Здравец – 178 165 лв.; реконструкция и рехабилитация на водоснабдителна мрежа в Златоград – ул. Стефан

Стамболов и ул. Виктор Юго – 251 427 лв., и за доизграждане, реконструкция и рехабилитация на водоснабдителна и канализационна мрежа (битова и дъждовна) – Златоград, на ул. Бяло море, ул. Връх Костадин, ул. Яков Змейкович, ул. Боровец и ул. Ерма – 249 521 лв.; 70. по бюджета на Община Мадан – 1 030 000 лв. за частично финансиране на проект „Изграждане на градска градина с кътове за отдих, площи с декоративно озеленяване и паркинг към МБАЛ „Проф. д-р Константин Чилов“, гр. Мадан – етап 1“; 71. по бюджета на Община Неделино – 450 000 лв. за проект „Изграждане и модернизация на пространства и обекти за обществено ползване в община Неделино“; 72. по бюджета на Община Рудозем – 1 092 000 лв. за проекти: „Водовземане на подземни води чрез изграждане на ново водовземно съоръжение – експлоатационен сондаж ПЕС – 1ХГ, гр. Рудозем“ – 302 000 лв., „Реконструкция и рехабилитация на улици в община Рудозем“ – 350 000 лв., и „Облагородяване на централен градски площад в гр. Рудозем – етап 2“ – 440 000 лв.; 73. по бюджета на Община Своге – 560 000 лв. за проект „Възстановяване на улично платно и изграждане на подпорни стени на ул. Каменярска, гр. Своге“; 74. по бюджета на Община Антоново – 700 000 лв. за частично финансиране на проект „Основен ремонт на НЧ „Христо Ботев – 1921“, гр. Антоново“; 75. по бюджета на Община Омуртаг – 873 300 лв. за проекти: „Обновяване и обзавеждане на ДГ № 1 „Радост“, гр. Омуртаг“ – 729 800 лв., и „Обновяване на съществуващи площадки за игра на открито към ДГ № 2 „Усмивка“, с. Камбурово“ – 143 500 лв.; 76. по бюджета на Община Любимец – 560 000 лв., за реконструкция и обновяване на сграда на обществена кетъринг кухня за предоставяне на храна на основни целеви групи в общината – 87 960 лв.; за ремонт на сграда на бивш Младежки дом в гр. Любимец – 140 000 лв.; за ремонт на читалище „Св. св. Кирил и Методий“ в с. Малко Градище – 170 000 лв.; за ремонт на читалище в с. Йерусалимово – 82 040 лв., и за ремонт на Специализираната болница за продължително лечение и рехабилитация в гр. Любимец – 80 000 лв.; 77. по бюджета на Община Опака – 1 200 000 лв. за ремонт на асфалтова настилка по улици на територията на с. Крепча, община Опака; 78. по бюджета на Община Маджарово – 550 000 лв. за реализиране на проекти: „Ремонт на сградата на кметство в с. Долни Главанак“ – 54 000 лв.; „Ремонт на сградата на кметството в с. Тополово“ – 46 000 лв.; „Реконструкция на улици в с. Долно Съдиево“ – 400 000 лв., и „Ремонт на сградата на кметството в с. Долно Съдиево“ – 50 000 лв.; 79. по бюджета на Община Минерални бани – 640 000 лв. за реализиране на проект „Благоустрояване на улична мрежа в с. Колец, община Минерални бани“; 80. по бюджета на Община Симеоновград – 820 000 лв. за проект „Рехабилитация на ул. Стефан Стамболов и подмяна на ВиК мрежа“; 81. по бюджета на Община Стамболово – 700 000 лв. за частично финансиране на проект „Реконструкция на пътен участък № 1 с дължина 4 км от разклон с. Поповец до с. Пътниково от път HKV 2177, със стар № М2, М6, III-5072, с. Сестринско – с. Поповец/с. Пътниково – с. Светослав/HKV 2175“, община Стамболово; 82. по бюджета на Община Хасково – 300 000 лв. за реализиране на проект „Изграждане на канализационна мрежа за отпадни води (с два клона) и възстановяване на уличното платно на ул. Враца в кв. Хисаря, гр. Хасково, община Хасково“; 83. по бюджета на Община Шумен – 1 500 000 лв. за довършване на строително-ремонтните дейности на Социален комплекс за възрастни и хора с увреждания; 84. по бюджета на Община Велики Преслав – 210 000 лв., за ДГ „Снежанка“ в гр. Велики Преслав – 80 000 лв.; за ДГ „Червена шапчица“ и в с. Златар – 60 000 лв., и за довършване на ритуална зала в с. Миланово – 70 000 лв.; 85. по бюджета на Община Венец – 650 000 лв. за рехабилитация и ремонт на част от уличната мрежа на територията на община Венец; 86. по бюджета на Община Върбица – 750 000 лв. за ремонт и рехабилитация на улици на територията на община Върбица; 87. по бюджета на Община Каспичан – 1 305 000 лв. за подмяна на водопровод, отводняване и асфалтиране на улици на територията на общината; 88. по бюджета на Община Каолиново – 900 000 лв. за ремонт и рехабилитация на общинска улична мрежа на територията на община Каолиново; 89. по бюджета на Община Нови пазар – 520 000 лв. за проекти: „Основен ремонт и оборудване на НЧ „Иван Вазов 1911“, с. Стоян Михайловски“ – 400 000 лв., и за „Основен ремонт на ул. Марица в гр. Нови пазар“ – 120 000 лв.; 90. по бюджета на Община Никола Козлево – 250 000 лв. за изграждане на нови санитарни възли, ограда и ремонт на физкултурен салон в ОУ „Христо Ботев“, с. Вълнари; 91. по бюджета на Община Смядово – 200 000 лв. за ремонт и преасфалтиране на ул. Славянска, гр. Смядово; 92. по бюджета на Община Братя Даскалови – 150 000 лв. за ремонт на улична мрежа в с. Оризово (от о.т. 51 до о.т. 53) и в с. Горно ново село (от о.т. 7 до о.т. 41), община Братя Даскалови; 93. по бюджета на Община Николаево – 240 000 лв. за ремонт и рехабилитация на улици в гр. Николаево, с. Нова махала, с. Едрево и с. Елхово, община Николаево; 94. по бюджета на Община Павел баня – 300 000 лв. за реализиране на проекти: „Полагане на асфалтова настилка на ул. Роза, ул. Люляк, ул. Слънчева и ул. Зорница в с. Тъжа, община Павел баня“ – 50 000 лв.; „Асфалтиране на ул. Цар Симеон Велики в с. Манолово, община Павел баня“ – 35 000 лв.; „Асфалтиране на ул. Доктор Алексиев в с. Габарево, община Павел баня“ – 50 000 лв.; „Асфалтиране на ул. Назъм Хикмет и пътя към гробищен парк в гр. Павел баня“ – 35 000 лв., и „Асфалтиране на общински път от II-56, Шипка – Павел баня/ – Асен – Скобелево, община Павел Баня“ – 130 000 лв.; 95. по бюджета на Община Казанлък – 450 000 лв. за реализиране на проекти: „Асфалтиране на ул. № 1, ул. № 4 и ул. № 8 в с. Долно Изворово“ – 36 247 лв.; „Асфалтиране на ул. Тодор Юлиев (среден участък до № 21 и северен участък), гр. Крън“ – 42 434 лв.; „Асфалтиране на ул. Плиска и ул. Първи май в с. Хаджи Димитрово“ – 60 000 лв.; „Асфалтиране на ул. Узана, в с. Ясеново – 25 439 лв.; „Асфалтиране на ул. Христо Ботев на запад от ул. Дунав в с. Копринка“ – 50 000 лв.; „Асфалтиране на ул. Мир (продължение от годишната програма за 2018 г.) в с. Кънчево“ – 30 000 лв.; „Асфалтиране на 1/2 от ул. Бор и насипване с трошен камък на ул. Русалка в с. Ръжена“ – 30 000 лв.; „Асфалтиране на 1/2 от ул. А. Страшимиров (довършване) и започване на ул. Хр. Смирненски от ул. Васил Левски към ул. Явор в с. Бузовград“ – 25 880 лв.; „Асфалтиране на алеи в гробищен парк в гр. Казанлък“ – 100 000 лв., и „Асфалтиране на алея на жилищен блок на бул. 23 ПШП № 80“ – 50 000 лв.; 96. по бюджета на Община Варна – 1 398 000 лв. за реализиране на проект „Основен ремонт и реконструкция на съществуващи трибуни и терен на стадион „Спартак“, намиращ се в УПИ ІІІ „За стадион със спортно-възстановителен център и хотел“, кв. 997А по плана на 5 м.р., гр. Варна“; 97. по бюджета на Община Харманли – 5 095 000 лв. за частично реализиране на проект „Реконструкция и модернизация на Спортен комплекс „Хеброс“ в гр. Харманли“ – 4 100 000 лв., и за реализация на проект „Ремонт на сградата на НЧ „Дружба – 1870“ – 995 000 лв.; 98. по бюджета на Община Севлиево – 4 223 720 лв. за довършване на проект „Реконструкция на довеждащ водопровод до ПСПВ „Стоките“ и Източен водопроводен клон за питейна вода“, подобект „Довеждащ водопровод до изравнител 4000 куб. м на ВЕЦ „Видима“ над гр. Априлци до ПСПВ „Стоките“, участък 3: Водопровод от т. 293 до т. 521 (с 1=5229.42), и участък 4: Водопровод от т. 521 до т. 436, от т. 441 до т. 583, от т. 638 до т. 483 (с 1=4153.33)“; 99. по бюджета на Община Свиленград – 1 000 000 лв. за реализиране на проект „Пътна връзка на АМ „Марица“ с индустриална зона, Свиленград“.

(2) Кметът на община Пловдив може да извърши вътрешни компенсирани промени в разходите между обектите по ал. 1, т. 1, без да се променя общият размер на трансфера и при спазване на изискванията на Закона за обществените поръчки. За извършените промени кметът на община Пловдив уведомява министъра на финансите.

(3) Допълнителните трансфери по ал. 1, т. 1 и 2 да се осигурят за сметка на предвидените разходи по централния бюджет за 2018 г.

(4) Допълнителните трансфери по ал. 1, т. 3 – 99 да се осигурят чрез преструктуриране на разходите и/или трансферите по централния бюджет за 2018 г.

Чл. 2. (1) Одобрява допълнителни разходи по бюджета на Министерския съвет за 2018 г. в размер 358 000 лв. за: 1. ремонт на покрива на Катедрален храм „Успение Богородично“, гр. Варна – 200 000 лв.; 2. довършителни и строителни дейности на храм „Всех Святих“, гр. Русе – 158 000 лв.

(2) Допълнителните разходи по ал. 1 да се осигурят за сметка на предвидените разходи по централния бюджет за 2018 г.

(3) Със сумата по ал. 1 да се увеличат разходите по бюджета на Министерския съвет за 2018 г. по „Политика в областта на правото на вероизповедание“, бюджетна програма „Вероизповедания“, и показателите по чл. 6, ал. 3 от Закона за държавния бюджет на Република България за 2018 г.

(4) Главният секретар на Министерския съвет да извърши съответните промени по бюджета на Министерския съвет за 2018 г. и да уведоми министъра на финансите.

Чл. 3. Министърът на финансите да извърши произтичащите от чл. 1 и 2 промени по централния бюджет за 2018 г., включително на бюджетните взаимоотношения на общините с централния бюджет за 2018 г.

Заключителни разпоредби § 1. Постановлението се приема на основание чл. 55а и чл. 109, ал. 3 от Закона за публичните финанси. § 2. Изпълнението на постановлението се възлага на главния секретар на Министерския съвет и на кметовете на съответните общини. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков