Решение № 730 от 18 ноември 2008 г. за предоставяне на концесия за добив на подземни богатства по чл. 2, ал. 1, т. 5 от Закона за подземните богатства - строителни материали - трахити, обект - изключителна държавна собственост, от находище “Порой”, разположено в землищата на с. Порой и с. Бата, община Поморие, област Бургас, на “Трансатлантик Фрейтърс България” - ЕООД, Бургас

РЕШЕНИЕ № 730 ОТ 18 НОЕМВРИ 2008 Г. за предоставяне на концесия за добив на подземни богатства по чл. 2, ал. 1, т. 5 от Закона за подземните богатства - строителни материали - трахити, обект - изключителна държавна собственост, от находище “Порой”, разположено в землищата на с. Порой и с. Бата, община Поморие, област Бургас, на “Трансатлантик Фрейтърс България” - ЕООД, Бургас

На основание чл. 5, т. 3, чл. 6, ал. 3, чл. 29 и чл. 54, ал. 5 и 6 от Закона за подземните богатства и мотивирано предложение на министъра на регионалното развитие и благоустройството

МИНИСТЕРСКИЯТ СЪВЕТ

РЕШИ: 1. Предоставя концесия за добив на подземни богатства по чл. 2, ал. 1, т. 5 от Закона за подземните богатства - строителни материали - трахити, представляващи изключителна държавна собственост, чрез добив от находище “Порой”, разположено в землищата на с. Порой и с. Бата, община Поморие, област Бургас, която се извършва със средства, осигурени от концесионера, и на негов риск.

2. Определя концесионна площ в размер 1,454 кв.км, включваща площта на утвърдените запаси в находище “Порой” и необходимите площи за осъществяване дейността по концесията, индивидуализирана с координатите на точки с номера от № 1 до № 21 включително в координатна система “1970 г.”.

3. Определя срок на концесията 25 години.

4. Определя пряко за концесионер “Трансатлантик Фрейтърс България” - ЕООД, Бургас.

5. Определя основните права и задължения по концесията, както следва: 5. 1. Основни права на концесионера: 5.1.1. да добива трахити в границите на находището по т. 1; 5.1.2. право на собственост върху добитите трахити; 5.1.3. да извършва преработка, складиране, транспортиране и продажба на добитите трахити; 5.1.4. да ползва за срока на концесията съществуващата до момента на подписването на концесионния договор геоложка и техническа документация и информация; 5.1.5. да извършва с осигурени от него средства и на свой риск и след предварително съгласуване с концедента и с компетентните органи необходимите дейности, свързани с добива, включително допроучване и експлоатационно проучване на подземните богатства в границите на находището по т. 1. 5.

2. Основни задължения на концесионера: 5.2.1. да заплаща на концедента дължимото концесионно плащане при условия и в срокове, определени в концесионния договор; 5.2.2. да изготви и представи на министъра на регионалното развитие и благоустройството в срок 8 месеца от влизането в сила на концесионния договор: 5.2.2. 1. цялостен работен проект за добив и първична преработка на подземните богатства и за осъществяване на свързаните с концесията дейности, като след съгласуване с концедента и с министъра на околната среда и водите (въз основа на оценка на въздействието върху околната среда и оценка за съвместимост) цялостният работен проект става неразделна част от концесионния договор; към проекта да се приложи план за управление на минните отпадъци в съответствие с изискванията на глава осма “Управление на минните отпадъци” от Закона за подземните богатства; 5.2.2. 2. проект за рекултивация на концесионната площ по т. 2, който след съгласуване с компетентните органи става неразделна част от концесионния договор; 5.2.2. 3. годишен работен проект за добив и първична преработка и за осъществяване на свързаните с концесията дейности; за всяка следваща година от срока на концесията срокът за представяне е 31 януари на съответната година; след съгласуване с концедента и с министъра на околната среда и водите годишният работен проект става неразделна част от концесионния договор; 5.2.2. 4. план за управление на минните отпадъци; срокът за предоставяне е 8 месеца от подписването на концесионния договор; след съгласуване с министъра на околната среда и водите планът за управление на минните отпадъци става неразделна част от концесионния договор; 5.2.2. 5. да представи на министъра на регионалното развитие и благоустройството и на министъра на околната среда и водите за разглеждане и утвърждаване “Записка с преизчисление на запасите и ресурсите на находището в рамките на предоставената концесионна площ” в срок 6 месеца от влизането в сила на концесионния договор; 5.2.3. да разработва находището добросъвестно, като не допуска неправилна изборна експлоатация, която може да доведе до загуби на подземни богатства или до икономическа неизгодност за бъдещо разработване на находището; 5.2.4. да изземва подземните богатства от земните недра при минимални загуби, като се спазват законите, правилниците и наредбите за правилно и безопасно разработване на находища на подземни богатства; 5.2.5. да допуска по всяко време до концесионната площ по т. 2 контролни органи и оторизирани представители на концедента и да им предоставя документи и информация, имащи отношение към изпълнението на задълженията по концесионния договор; 5.2.6. да води и да предоставя на министъра на регионалното развитие и благоустройството или на посочен от него компетентен държавен орган подробна геоложка, техническа и друга документация и информация, изготвена във връзка с ползването на находището в границите на концесионната площ по т. 2; 5.2.7. да не предоставя на трети лица без разрешение на министъра на регионалното развитие и благоустройството геоложка, техническа или друга документация и информация, която притежава във връзка и по повод на концесията; 5.2.8. да застрахова обекта по т. 1, ако той може да бъде застрахован, съгласно Кодекса за застраховането; 5.2.9. да спазва стриктно правилата и нормите за извършване на взривни работи; 5.2.10. да спазва изискванията на чл. 18 от Закона за паметниците на културата и музеите и да осигури периодичен мониторинг на територията на добивните работи от археолог на Регионалния исторически музей Бургас; 5.2.11. да предприема за своя сметка и на своя отговорност всички възможни правни и фактически действия за промяна на предназначението на земята и одобряване на съответния подробен устройствен план за поземлените имоти, попадащи в концесионната площ. 5.

3. Основни права на концедента: 5.3.1. да получава дължимото от концесионера концесионно плащане при условия и в срокове, определени в концесионния договор; 5.3.2. право на собственост върху всяка геоложка, техническа и друга информация и документация, изготвена във връзка с разработването на находището по т. 1; 5.3.3. да контролира изпълнението на задълженията на концесионера по концесионния договор и условията на концесията, включително чрез право на достъп до концесионната площ по т. 2 и чрез получаване от концесионера на документи и информация; 5.3.4. да прекрати едностранно концесионния договор при неизпълнение от страна на концесионера на основните задължения или условията по концесията. 5.

4. Основни задължения на концедента: 5.4.1. да осъществява контрол за спазване на условията по концесията и за изпълнение на задълженията по концесионния договор; 5.4.2. да оказва съдействие при осъществяване на концесията съгласно договорните условия, включително чрез своевременно съгласуване на предоставените от концесионера цялостен работен проект и годишни работни проекти.

6. Определя следните условия за осъществяване на концесията: 6. 1. При наличие на форсмажорни обстоятелства концедентът има право да посочи, а концесионерът е длъжен да приеме и да търпи трети лица да добиват и да се ползват от подземните богатства в границите на находището по т. 1. В случаите по предходното изречение концесионерът няма право на обезщетение. 6.

2. При осъществяване на концесията и на свързаните с нея дейности концесионерът е длъжен: 6.2.1. да изпълнява изискванията, свързани с опазването на околната среда, водите, защитените със закон територии и обекти, в т. ч. чрез извършване на оценка за съвместимостта на добива на подземни богатства съгласно Наредбата за условията и реда за извършване на оценка съвместимостта на планове, програми, проекти и инвестиционни предложения с предмета и целите на опазване на защитените зони (ДВ, бр. 73 от 2007 г.), както и изискванията за опазване на културните и историческите паметници, националната сигурност, отбраната на страната и обществения ред; 6.2.2. да спазва изискванията за осигуряване на здравословни и безопасни условия на труд; 6.2.3. да изпълнява параметрите на концесията, предложени с работната програма за разработка на находище “Порой” - приложение към концесионния договор, представена от “Трансатлантик Фрейтърс България” - ЕООД, Бургас.

6.2.4. да извършва всички дейности по предоставената концесия в съответствие с установените технически и технологични стандарти; 6.2.5. да не изгражда сгради и трайни съоръжения върху земята, на която или под която е находището на подземни богатства; 6.2.6. да спазва указанията, давани от министъра на околната среда и водите при съгласуване на проектите по т. 5.2.2. 1 и 5.2.2. 3; 6.2.7. да изпълнява одобрените и изискващи се рекултивационни мероприятия; 6.2.8. да изпълнява съгласуваните с концедента цялостен работен проект за добив и първична преработка и годишни работни проекти; 6.2.9. да стабилизира на терена граничните точки по контура на концесионната площ. 6.

3. За осъществяване на концесията не се изискват задължителни подобрения. 6.

4. Добивните работи да започнат след представяне в Министерството на регионалното развитие и благоустройството на проектите по т. 5.2.2. 1 и 5.2.2. 3, съгласувани с министъра на околната среда и водите, чието съдържание да е в съответствие с изискванията на Закона за подземните богатства и с работната програма за разработка на находището. 6.

5. Концесионният договор влиза в сила от датата на подписването му.

7. Определя за начален срок на концесията датата на влизане в сила на концесионния договор.

8. Определя следните видове гаранции за изпълнение на задълженията по концесионния договор: 8. 1. Безусловна неотменяема банкова гаранция от българска банка за гарантиране изпълнението на задължението за заплащане на концесионно възнаграждение: 8.1.1. за първия отчетен период гаранцията е в размер на сумата, посочена в т. 9.4, и се представя на концедента в 30-дневен срок от влизането в сила на концесионния договор; 8.1.2. за всеки следващ отчетен период, определен по т. 9.2, гаранцията е в размер 50 на сто от концесионното възнаграждение за предходния период и се представя на концедента в 30-дневен срок след периода на плащане; 8.1.3. банковата гаранция по т. 8.1 е валидна до 60 дни от изтичането на съответния отчетен период. 8.

2. Откриване от страна на концесионера на специална банкова сметка в посочена от концедента банка за обезпечаване изпълнението на задълженията, свързани с опазване и възстановяване на околната среда и с рекултивацията: 8.2.1. в специалната банкова сметка по т. 8.2 концесионерът отчислява всяка година за срока на концесията сума, представляваща 1/25 част от общия размер на паричните средства, предвидени за опазване на околната среда и за рекултивация в проекта по т. 5.2.2. 2; 8.2.2. за първата година от срока на концесията гаранцията по т. 8.2.1 се представя на концедента в 30-дневен срок считано от датата на представяне на проекта по т. 5.2.2. 2; 8.2.3. за всяка следваща календарна година от срока на концесията гаранцията по т. 8.2.1 се представя на концедента до 31 януари на съответната година; 8.2.4. начинът за разпореждане със сметката по т. 8.2 се определя в концесионния договор; 8. 3. Право на концедента да прекрати едностранно концесионния договор при неизпълнение от страна на концесионера на което и да е от основните задължения или условията на концесията по това решение. Условията и сроковете за упражняване на правото за едностранно прекратяване на договора се определят в концесионния договор. 8.

4. Дължат се лихви за забавено изпълнение на паричните задължения, както и неустойки при неизпълнение или при забавено изпълнение от страна на концесионера на договорните задължения. Конкретните размери на лихвите и неустойките и моментът на неизпълнението на отделните задължения се определят в концесионния договор. 8.

5. Във всички случаи на неизпълнение от страна на концесионера концедентът има право да търси и обезщетение по общите правила.

9. Определя концесионно плащане, както следва: 9. 1. Периодични парични възнаграждения за срока на концесията, дължими на 6-месечни вноски, като срокът на плащане е 30-о число на месеца, следващ отчетния период. 9.

2. Отчетните периоди се определят от 1 януари до 30 юни и от 1 юли до 31 декември за всяка календарна година от срока на концесията. 9.

3. Размерът на концесионното възнаграждение се определя конкретно за всяка 6-месечна вноска съгласно чл. 1, ал. 1, т. 1 и ал. 2 от Методиката за определяне на конкретния размер на концесионното възнаграждение за добив на строителни и скалнооблицовъчни материали - приложение № 4 към чл. 11 от Наредбата за принципите и методиката за определяне на концесионното плащане за добив на подземни богатства по реда на Закона за подземните богатства (обн., ДВ, бр. 59 от 1999 г.; изм. и доп., бр. 46 от 2007 г.), като 7 на сто от базата за изчисляване на концесионното плащане се умножи по добитото количество подземно богатство за съответния отчетен период. Съгласно чл. 1, ал. 3, т. 1, буква “а” от методиката концесионното възнаграждение за единица добито подземно богатство по ал. 1 не може да бъде по-ниско от 0,30 лв./тон, като тази стойност се индексира ежегодно с процента на увеличение на цените на строителни и скалнооблицовъчни материали по информация, предоставена от Националния статистически институт, при базова статистическа информация за цените за 2005 г. 9.

4. Минималният размер на концесионното възнаграждение за всяко 6-месечие от срока на концесията не може да бъде по-малко от 11 520 лв., определен на базата на 38 400 тона трахити и предвидената стойност за единица добито подземно богатство съгласно чл. 1, ал. 3, т. 1, буква “а” от методиката по т. 9.3.

9. 5. Част от концесионното плащане, определено по реда на т. 9.3 или 9.4, в размер на 30 на сто от сумата се внася по бюджета на община Поморие по ред, определен в концесионния договор. 9.

6. Размерът на концесионното възнаграждение по т. 9.3 и на минималното концесионно възнаграждение по т. 9.4 се променя с допълнително споразумение към концесионния договор при промяна на законодателството, уреждащо реда за неговото определяне.

10. Определя други изисквания, свързани с концесията: 10.1. Приложимо право по отношение на концесията е българското. 10.

2. Всички спорове между страните по концесионния договор се решават по взаимно съгласие, а при непостигане на съгласие споровете се решават по съдебен ред.

11. Упълномощава министъра на регионалното развитие и благоустройството: 1 1.1. Да проведе преговори и да сключи концесионния договор с “Трансатлантик Фрейтърс България” - ЕООД, Бургас, в едномесечен срок от обнародването на решението в “Държавен вестник”. 11.

2. Да представлява Министерския съвет по концесионния договор с изключение на неговото прекратяване. 11.

3. Да организира контрола по изпълнението на концесионния договор. 11.

4. Да представлява държавата по съдебните дела, свързани с изпълнението на концесионния договор, включително да предявява вземанията на концедента по съдебен ред.

Министър-председател: Сергей Станишев

Главен секретар на Министерския съвет: Севдалин Мавров