Решение № 288 от 26 април 2007 г. за отчуждаване на части от имоти - частна собственост, за държавна нужда за изграждане на национален инфраструктурен обект “Автомагистрала “Тракия” Оризово - Бургас Лот 4, участък “Ямбол - Карнобат” от км 276+200 до км 325+280 на територията на област Ямбол

РЕШЕНИЕ № 288 ОТ 26 АПРИЛ 2007 Г. за отчуждаване на части от имоти - частна собственост, за държавна нужда за изграждане на национален инфраструктурен обект “Автомагистрала “Тракия” Оризово - Бургас Лот 4, участък “Ямбол - Карнобат” от км 276 + 200 до км325+ 280 на територията на област Ямбол

На основание чл. 34а, ал. 1 във връзка с чл. 34б и § 1 от допълнителните разпоредби на Закона за държавната собственост

МИНИСТЕРСКИЯТ СЪВЕТ

РЕШИ: 1. Отчуждава за държавна нужда за изграждане на национален инфраструктурен обект “Автомагистрала “Тракия” Оризово - Бургас Лот 4, участък “Ямбол - Карнобат” от км 276+200 до км 325+280 на територията на област Ямбол съгласно влезли в сила парцеларни планове, одобрени със заповед № РД-02-14-50 на заместник-министъра на регионалното развитие и благоустройството от 26 януари 2005 г., части от имоти - частна собственост, намиращи се в землището на с. Зимница, община Стралджа, област Ямбол, с ЕКАТТЕ 30898, както следва: а) поземлен имот - нива с площ 3,889 дка, в местността “Аладжемски кър”, трета категория, съставляваща имот № 022176, целият с площ 13,333 дка, идентичен с имот № 022183 по карта на възстановената собственост (съгласно удостоверение за идентичност изх. № 1197 от 31 август 2005 г.), при граници: имот № 022175 - изоставена нива на Живко Ангелов Ангелов; имот № 000105 - отводнителен канал на община Стралджа; имот № 022097 - изоставена нива на Живко Ангелов Ангелов, и имот № 000104 - полски път на община Стралджа.

Имотът е собственост на производствено-търговска кооперация “Съгласие”, регистрирана с решение № 627 от 1 март 1993 г. по ф.д. № 323/93 г. по описа на Ямболския окръжен съд, вписана в регистъра на кооперациите и ЖСК, рег. IV, том I, стр. 65, парт. 33/1993 г., БУЛСТАТ 838122938, със седалище Стралджа, пл. Демокрация 1, представлявана от председателя на управителния съвет Донка Пенева Димитрова, ЕГН 5011234592.

Размерът на дължимото парично обезщетение е 5219 лв. (пет хиляди двеста и деветнадесет лева) съгласно актуална експертна оценка за пазарната стойност на имота от 23 октомври 2006 г., изготвена от оценител на имоти; б) поземлен имот - нива с площ 0,773 дка, в местността “Кишите”, трета категория, съставляваща имот № 021041, целият с площ 6,424 дка, при граници: имот № 000115 - полски път, стопанисван от община Стралджа; имот № 021008 - изоставена нива на Мария Георгиева Пенчева; имот № 000038 - полски път, стопанисван от общината, и имот № 021043 - изоставена нива на Василка Иванова Митева.

Имотът е собственост на Стоянка Георгиева Цонева, ЕГН 5503139091, с постоянен адрес: Сливен, ул. Булаир, бл. 41, вх. Б, ет. 6.

Размерът на дължимото парично обезщетение е 1020 лв. (хиляда и двадесет лева) съгласно актуална експертна оценка за пазарната стойност на имота от 23 октомври 2006 г., изготвена от оценител на имоти.

2. Средствата, необходими за финансиране на процедурата по отчуждаване на имотите по т. 1, са за сметка на Фонд “Републиканска пътна инфраструктура” към министъра на финансите.

3. Решението може да се обжалва пред Върховния административен съд в 14-дневен срок от обнародването му в “Държавен вестник”.

За министър-председател: Даниел Вълчев

Главен секретар на Министерския съвет: Севдалин Мавров