Постановление № 275 от 8 декември 2017 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на икономиката за 2017 г.

ПОСТАНОВЛЕНИЕ № 275 ОТ 8 ДЕКЕМВРИ 2017 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на икономиката за 2017 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на икономиката за 2017 г., както следва: 1. увеличаване на утвърдените разходи по „Политика в областта на устойчивото икономическо развитие и конкурентоспособност“ с 1 394 400 лв., в т.ч. по: a) бюджетна програма „Облекчаване на регулации, опростяване на процедури по предоставяне на административни услуги“ с 318 000 лв.; б) бюджетна програма „Насърчаване на предприемачеството и иновациите“ със 120 000 лв.; в) бюджетна програма „Инфраструктура по качеството в подкрепа развитието на икономиката“ със 700 000 лв.; г) бюджетна програма „Подобряване на възможностите за участие в единния европейски пазар“ с 5500 лв.; д) бюджетна програма „Управление на програми и проекти, съфинансирани от ЕС“ с 900 лв.; e) бюджетна програма „Защита на потребителите“ с 250 000 лв.; 2. намаляване на утвърдените разходи по „Политика в областта на ефективното външноикономическо сътрудничество“, бюджетна програма „Реализация на експортния потенциал и участие в търговската политика на Европейския съюз“ с 1 257 400 лв.; 3. намаляване на утвърдените разходи по бюджетна програма „Администрация“ със 137 000 лв.

Чл. 2. Увеличава показателите по чл. 19, ал. 3 от Закона за държавния бюджет на Република България за 2017 г. със сумата 190 000 лв.

Чл. 3. Министърът на икономиката да извърши налагащите се от чл. 1 промени по бюджета на Министерството на икономиката за 2017 г. и да уведоми министъра на финансите.

Заключителни разпоредби § 1. Постановлението се приема на основание чл. 109, ал. 1 и 7 от Закона за публичните финанси. § 2. Изпълнението на постановлението се възлага на министъра на икономиката. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков