Постановление № 56 от 21 март 2008 г. за изменение на нормативни актове на Министерския съвет

ПОСТАНОВЛЕНИЕ № 56 ОТ 21 МАРТ 2008 Г. за изменение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Постановление № 162 на Министерския съвет от 1999 г. за приемане на Устройствен правилник на Министерството на отбраната и за създаване на изпълнителни агенции към министъра на отбраната (обн., ДВ, бр. 72 от 1999 г.; изм. и доп., бр. 98 и 112 от 1999 г., бр. 6, 39 и 56 от 2000 г., бр. 18, 22, 25, 64 и 87 от 2001 г., бр. 9, 68 и 117 от 2002 г., бр. 75 от 2003 г., бр. 9 и 100 от 2004 г., бр. 51 и 103 от 2005 г., бр. 40 от 2006 г., бр. 30 от 2007 г. и бр. 11 от 2008 г.) се правят следните изменения: 1. В чл. 3, ал. 2, т. 4 и в ал. 6, както и в наименованието на приложение № 5а към чл. 3, ал. 6 думите “служба “Сигурност - военна полиция и военно контраразузнаване” се заменят със “служба “Военна полиция”.

2. В приложение № 6 към чл. 4, ал. 1: а) в наименованието числото “7993” се заменя със “7723”; б) точка 7 се изменя така: “7. Служба “Военна полиция” - “1121”.” § 2. В чл. 3, ал. 3, т. 13 от Правилника за устройството и дейността на Военномедицинската академия, приет с Постановление № 45 на Министерския съвет от 2001 г. (ДВ, бр. 61 от 2002 г.), думите “служба “Сигурност - военна полиция и военно контраразузнаване” се заменят със “служба “Военна полиция”. § 3. В Правилника за кадрова военна служба, приет с Постановление № 277 на Министерския съвет от 2000 г. (обн., ДВ, бр. 2 от 2001 г.; изм. и доп., бр. 61 от 2002 г., бр. 33 от 2003 г., бр. 37 от 2004 г., бр. 40 от 2005 г., бр. 40 от 2006 г. и бр. 36 и 84 от 2007 г.), се правят следните изменения: 1. В чл. 9: а) в ал. 4 думите “Национална служба “Сигурност” на Министерството на вътрешните работи” се заменят с “Държавна агенция “Национална сигурност” и изречение второ се заличава; б) алинея 5 се отменя.

2. В чл. 12, ал. 2, чл. 62, ал. 5, чл. 93, ал. 2, чл. 133, ал. 4, чл. 178, т. 3, чл. 218, ал. 6 и чл. 219, ал. 3 думите “служба “Сигурност - военна полиция и военно контраразузнаване” се заменят със “служба “Военна полиция”.

3. В чл. 63 ал. 4 се отменя. § 4. В чл. 158, ал. 3 от Правилника за прилагане на Закона за движението по пътищата, приет с Постановление № 36 на Министерския съвет от 1996 г. (обн., ДВ, бр. 25 от 1996 г.; попр., бр. 72 от 1996 г.; изм. и доп., бр. 32 от 2006 г. и бр. 46 от 2007 г.), думите “служба “Сигурност - военна полиция и военно контраразузнаване” се заменят със “служба “Военна полиция”. § 5. В чл. 1, ал. 6 от Постановление № 71 на Министерския съвет от 2005 г. за създаване на Междуведомствен съвет по участието на Република България в НАТО (обн., ДВ, бр. 36 от 2005 г.; изм. и доп., бр. 78 от 2005 г. и бр. 26 от 2006 г.) думите “служба “Сигурност - военна полиция и военно контраразузнаване” се заменят със “служба “Военна полиция”. § 6. В чл. 2, т. 2 и в чл. 3, ал. 2 от Постановление № 191 на Министерския съвет от 2007 г. за определяне възнаграждението на военнослужещите и гражданските лица по Закона за отбраната и въоръжените сили на Република България и на държавните служители и лицата, работещи по трудово правоотношение по Закона за Министерството на вътрешните работи, думите “служба “Сигурност - военна полиция и военно контраразузнаване” се заменят със “служба “Военна полиция”. § 7. В т. 1 от забележките на Единния класификатор на длъжностите в администрацията, приет с Постановление № 47 на Министерския съвет от 2004 г. (обн., ДВ, бр. 18 от 2004 г.; изм. и доп., бр. 46 от 2004 г., бр. 58, 74 и 78 от 2005 г., бр. 24, 40 и 46 от 2006 г., бр. 11, 46, 61, 88 и 100 от 2007 г. и бр. 3 от 2008 г.), думите “служба “Сигурност - военна полиция и военно контраразузнаване” се заменят със “служба “Военна полиция”. § 8. Отменя се Постановление № 232 на Министерския съвет от 2000 г. за определяне на реда и начина на отчитане на дълготрайните материални активи и материалните запаси на Министерството на отбраната (ДВ, бр. 93 от 2000 г.).

Преходна разпоредба § 9. Постановлението влиза в сила от 1 април 2008 г.

Министър-председател: Сергей Станишев

За главен секретар на Министерския съвет: Галина Маринска