Закон за ратифициране на измененията и допълненията на Статута на Хагската конференция по международно частно право

УКАЗ № 87

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за ратифициране на измененията и допълненията на Статута на Хагската конференция по международно частно право, приет от ХL Народно събрание на 15 март 2006 г.

Издаден в София на 17 март 2006 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за ратифициране на измененията и допълненията на Статута на Хагската конференция по международно частно право

Член единствен. Ратифицира измененията и допълненията на Статута на Хагската конференция по международно частно право, предложени от двадесетата дипломатическа сесия на Хагската конференция по международно частно право.

Законът е приет от 40-то Народно събрание на 15 март 2006 г. и е подпечатан с официалния печат на Народното събрание.

Председател на Народното събрание: Георги Пирински