Постановление № 27 от 13 февруари 2006 г. за изменение и допълнение на Наредбата за условията и реда за финансово подпомагане на младежки дейности и проекти на национално и регионално ниво, приета с Постановление № 80 на Министерския съвет от 2005 г.

ПОСТАНОВЛЕНИЕ № 27 ОТ 13 ФЕВРУАРИ 2006 Г. за изменение и допълнение на Наредбата за условията и реда за финансово подпомагане на младежки дейности и проекти на национално и регионално ниво, приета с Постановление № 80 на Министерския съвет от 2005 г. (ДВ, бр. 37 от 2004 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 5, т. 1 думите “дирекция “Младеж” се заменят с “Главна дирекция “Политика за младежта”, а думите “наричана по-нататък дирекция “Младеж” се заличават. § 2. Член 6 се изменя така: “Чл. 6. (1) По програмите на Държавната агенция за младежта и спорта за финансово подпомагане на проекти за младежки дейности могат да кандидатстват: 1. младежки организации, които отговарят на изискванията на § 1, т. 24 от допълнителните разпоредби на Закона за физическото възпитание и спорта; 2. други юридически лица с нестопанска цел, осъществяващи младежки дейности.

(2) Организациите по ал. 1 трябва да отговарят и на следните критерии: 1. да работят за личностно и социално развитие на младите хора в свободното им време; 2. да осъществяват дейности, които съответстват на програмните приоритети на Държавната агенция за младежта и спорта.” § 3. В чл. 7, т. 5 думите “с туристически или” се заменят със “със”. § 4. В чл. 10 думите “дирекция “Младеж” се заменят с “Главна дирекция “Политика за младежта”. § 5. В чл. 11, ал. 1 се правят следните изменения и допълнения: 1. В т. 1 пред думата “копие” се добавя “заверено от организацията”.

2. В т. 3, 4 и 5 пред думата “копие” се добавя “заверено от организацията”.

3. Създава се нова т. 8: “8. декларация от управителя или членовете на управителния орган на кандидатстващата организация по чл. 6, ал. 1, т. 1, с която се удостоверява, че членовете на организацията са младежи по смисъла на § 1, т. 22 от допълнителните разпоредби на Закона за физическото възпитание и спорта.”

4. Досегашните т. 8 - 11 стават съответно т. 9 - 12. § 6. В чл. 12 ал. 2 се отменя. § 7. Член 13 се изменя така: “Чл. 13. (1) Постъпилите проекти се съхраняват в Главна дирекция “Политика за младежта” и се завеждат в нарочен регистър.

(2) Главният директор на Главна дирекция “Политика за младежта” съгласувано с главния секретар определя служителите и вътрешния ред, по който се обработват представените от кандидатстващата организация проекти.

(3) При непълни, нечетливи или липсващи документи кандидатстващата организация следва да отстрани пропуските до 10 работни дни след писменото й уведомяване.

(4) Служителите по ал. 2 изготвят писмено становище по представените проекти.

(5) Проекти с изготвени към тях писмени становища се внасят за разглеждане от комисията по чл. 14, ал. 1. ” § 8. В чл. 14 се правят следните изменения и допълнения: 1. Алинея 3 се изменя така: “(3) Председателят свиква ежемесечно експертната комисия и определя датите за провеждане на нейните заседания. В негово отсъствие той се замества от секретаря на комисията.”

2. Алинея 4 се отменя.

3. Алинея 8 се изменя така: “(8) Експертната комисия заседава в пълен състав и взема решения с обикновено мнозинство, като не се допуска гласуване “въздържал се”.”

4. В ал. 9: а) създава се нова т. 5: “5. резултатите от гласуването по всеки проект;” б) досегашната т. 5 става т. 6.

5. Алинея 10 се изменя така: “(10) В 3-дневен срок от приключване на работата си експертната комисия представя протокола на председателя на Държавната агенция за младежта и спорта.” § 9. В чл. 15 ал. 1 се изменя така: “(1) Въз основа на предложенията на експертната комисия председателят на Държавната агенция за младежта и спорта със заповед отхвърля или одобрява конкретния проект за финансиране, а в случай на одобряване - и размера на неговото финансиране.” § 10. В чл. 21, ал. 1 думата “утвърден” се заменя с “подписан”. § 11. В чл. 23, ал. 2 думите “младежката организация” се заменят с “финансираната организация по чл. 6”. § 12. В чл. 24 думите “младежка организация” се заменят с “финансирана организация по чл. 6”.

Преходни и заключителна разпоредби § 13. Организации, подали проект преди влизането в сила на постановлението, представят заверени от тях документи по чл. 11, ал. 1, т. 1, 3, 4 и 5, както и декларация по чл. 11, ал. 1, т. 8, когато такава се изисква за тях, в двуседмичен срок от деня на обнародване на постановлението в “Държавен вестник”. § 14. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров