Административният съд – Монтана, на основание чл. 188 във връзка с чл. 181, ал. 1 и 2 АПК съобщава, че е образувал адм. д. № 111/2017 г. по постъпил протест на прокурор при Окръжна прокуратура – Монтана, с който се оспорва чл. 31, ал. 4, 5 и 6 и чл. 32, ал. 4 от Наредбата за условията и реда за записване, отписване и преместване на децата в детските градини и училища в община Лом, приета с Решение № 157 от протокол № 21 от 31.08.2016 г. на Общинския съвет – гр. Лом. Конституирани страни по делото са: протестираща страна – прокурор при Окръжна прокуратура – Монтана, ответник –

Общински съвет – гр. Лом, и служебно конституирана страна – Окръжна прокуратура – Монтана. Административно дело № 111/2017 г. е насрочено за 12.05.2017 г. от 10,30 ч.