Решение № 854 от 8 декември 2006 г. за предоставяне на концесия за добив на неметални полезни изкопаеми - индустриални минерали - вермикулитова суровина - подземни богатства по чл. 2, т. 2 от Закона за подземните богатства, от находище “Ливаде”, разположено в землището на с. Белица, община Ихтиман, Софийска област

РЕШЕНИЕ № 854 ОТ 8 ДЕКЕМВРИ 2006 Г. за предоставяне на концесия за добив на неметални полезни изкопаеми - индустриални минерали - вермикулитова суровина - подземни богатства по чл. 2, т. 2 от Закона за подземните богатства, от находище “Ливаде”, разположено в землището на с. Белица, община Ихтиман, Софийска област

На основание чл. 5, т. 3, чл. 6, ал. 3, чл. 29 и чл. 54, ал. 5 и 6 от Закона за подземните богатства и мотивирано предложение на министъра на икономиката и енергетиката

МИНИСТЕРСКИЯТ СЪВЕТ

РЕШИ: 1. Предоставя концесия за добив с предмет експлоатация на подземни богатства по чл. 2, т. 2 от Закона за подземните богатства - неметални полезни изкопаеми - индустриални минерали - вермикулитова суровина, представляващи изключителна държавна собственост, чрез добив, който се извършва със средства, осигурени от концесионера и на негов риск, от находище “Ливаде”, разположено в землището на с. Белица, община Ихтиман, Софийска област. Площта, покриваща находище “Ливаде”, е с размер 192 701 кв. м, индивидуализирано в схема с координатите на точки от № 1 до 21 на контура на запасите и ресурсите в координатна система “1970 г.”.

2. Определя концесионна площ с размер 537 521,5 кв. м, включваща площта, покриваща находище “Ливаде” и необходимите площи за осъществяване на дейността по концесията. Концесионната площ е индивидуализирана с координатите на точки от № 1 до 16 в координатна система “1970 г.” съгласно схема - неразделна част от договора.

3. Определя срок на концесията 20 години.

4. Определя за концесионер по право “Хеликс” - ЕООД, София - титуляр на удостоверение за търговско откритие № 0171 от 25 януари 2005 г.

5. Концесията да се осъществява при следните условия: 5. 1. Правата и задълженията по концесията да не се прехвърлят на трети лица освен с писмено съгласие на концедента при условията на чл. 25 от Закона за подземните богатства. 5.

2. Добивът на подземното богатство по т. 1 започва след одобряване от министъра на икономиката и енергетиката на съгласуван с министъра на околната среда и водите цялостен работен проект. 5.

3. Всички дейности по предоставената концесия се извършват в съответствие с нормативните изисквания и установените в страната технически и технологични стандарти. 5.

4. Концесионерът да не разкрива и предоставя на трети лица придобитата геоложка и техническа документация и информация, свързана с обекта на концесията, без изрично писмено съгласие от концедента.

5.5. Всички разходи, свързани с дейностите по предоставената концесия, са за сметка на концесионера.

6. Определя основните права и задължения по концесията, както следва: 6. 1. Основни права на концесионера: 6.1.1. да добива с осигурени от него средства и на свой риск подземни богатства от находището по т. 1; 6.1.2. право на собственост върху добитите подземни богатства; 6.1.3. право на собственост върху технологичните отпадъци от добива за срока на концесията; 6.1.4. да извършва за своя сметка необходимите дейности за експлоатационно проучване в границите на концесионния обект по т. 1; 6.1.5. да складира отпадъците от добива и преработката на подземното богатство въз основа на проекти, съгласувани с министъра на икономиката и енергетиката и с министъра на околната среда и водите. 6.

2. Основни задължения на концесионера: 6.2.1. да извършва добива на подземните богатства по т. 1, като: 6.2.1. 1. изпълнява одобрените цялостен работен проект и годишни работни проекти за добив и първична преработка; 6.2.1. 2. разработва находището добросъвестно, като не допуска неправилна експлоатация, която може да доведе до загуби на подземни богатства или до икономическа неизгодност за бъдещото разработване на находището; 6.2.1. 3. изземва подземните богатства от земните недра при минимални загуби, като се спазват изискванията за правилно и безопасно разработване; 6.2.1. 4. не застрашава компонентите на околната среда; 6.2.2. да заплаща концесионно възнаграждение при условия и в срокове, определени в концесионния договор; 6.2.3. да извърши инвестиции за първия 5-годишен период от срока на концесията в размер не по-малък от 3 000 000 лв.; 6.2.4. да изработи и съгласува с компетентните държавни органи в срокове, при условия и по ред, определени в концесионния договор: 6.2.4. 1. цялостен работен проект за добив и първична преработка; 6.2.4. 2. изменения и допълнения на цялостния работен проект - при възникнала необходимост от това; 6.2.4. 3. годишни работни проекти за добив и първична преработка; 6.2.4. 4. проект за техническа ликвидация и/или рекултивация; 6.2.4. 5. социална програма за всеки 5-годишен период от срока на концесията; 6.2.5. да уведомява компетентните държавни органи при условия и по ред, определени в концесионния договор, за всяко обстоятелство, което може да създаде опасност за националната сигурност, отбраната на страната, обществения ред, околната среда, защитени със закон територии и обекти, паметници на културата; 6.2.6. при условия и по ред, определени в концесионния договор, да спре изпълнението на всички или на част от дейностите по концесията, както и да приеме и да търпи трети лица да добиват природни богатства от предоставения обект; 6.2.7. да съставя и води геоложка и техническа документация за дейностите по концесията; 6.2.8. да представя в срокове, при условия и по ред, определени в концесионния договор: 6.2.8. 1. месечни отчети за действително добитите количества подземни богатства, приходи от продажби и рентабилност; 6.2.8. 2. геоложки отчет за изпълнението на годишния работен проект и за изменението на запасите и ресурсите през изтеклата година; 6.2.8. 3. доклад за остатъчните запаси в находището при доказана необходимост от ликвидация или консервация на находището; 6.2.9. да осигурява пълен достъп до концесионния обект, съоръженията и документацията, свързани с дейностите по концесията, на оправомощени органи и/или лица; 6.2.10. да извърши техническа ликвидация и/или рекултивация за своя сметка при условия и в срокове, определени в одобрения проект за ликвидация и/или рекултивация; 6.2.11. при прекратяване на концесионния договор да предаде находището по т. 1 при условия и по ред, определени в концесионния договор; 6.2.12. да застрахова дейността по добива от обекта на концесията срещу рискове от влошаване на минно-геоложките, техноложките и икономическите характеристики на находището, настъпили вследствие на природни бедствия и аварии, водещи до обективна невъзможност за изпълнението на съгласуваните работни проекти; 6.2.13. да предприеме всички възможни правни и фактически действия за промяна на предназначението на земята в концесионната площ, като отчуждаването на земя да се осъществява поетапно само при условие, че не е постигнато съгласие между концесионера и собствениците на земя и концесионерът представи надлежни писмени доказателства, че е направил предложение за придобиване на права по действителни пазарни цени, което не е прието от собственика, както и че има готовност да осигури равностойно парично обезщетение при принудително отчуждаване. 6.

3. Основни права на концедента: 6.3.1. да получава дължимото концесионно възнаграждение при условия и в срокове, определени в концесионния договор; 6.3.2. при условия и по ред, определени в концесионния договор, да контролира изпълнението на задълженията на концесионера, включително чрез вземане на проби от всяка продукция - резултат от експлоатацията на находището, и чрез извършване на маркшайдерски замервания; 6.3.3. право на съсобственост с концесионера, а след прекратяване на концесията - право на собственост - върху придобитата по време на концесията геоложка и техническа документация; 6.3.4. да прекрати едностранно концесионния договор при неизпълнение от страна на концесионера на основните задължения по това решение и по договора, както и при нарушаване условията на концесията. 6.

4. Основни задължения на концедента: 6.4.1. да оказва съдействие на концесионера при осъществяване на концесията, след като такова бъде поискано, при условия и по ред, определени в концесионния договор; 6.4.2. да осъществява контрол за спазване на условията по концесията и за изпълнение на задълженията по концесионния договор.

7. Определя за начален срок на концесията датата на влизане в сила на концесионния договор. Концесионният договор влиза в сила от датата на подписването му от страните.

8. Определя следните видове гаранции за изпълнение на задълженията по концесионния договор: 8. 1. Безусловна и неотменяема банкова гаранция от банка, одобрена от концедента, която да гарантира изпълнението на задълженията на концесионера по сключения договор. За 2006 и 2007 г. концесионерът представя годишни гаранции в размер 6500 лв. всяка. За всяка следваща година банковата гаранция е в размер 50 на сто от дължимото концесионно възнаграждение за предходната година. Сроковете за представяне на гаранциите се определят в концесионния договор. 8.

2. Банкова сметка, открита от концесионера при условия и в срок, определени в концесионния договор, обезпечаваща изпълнението на задълженията, свързани с техническата ликвидация и/или рекултивация на находище “Ливаде”. 8.

3. Неустойки и лихви при неизпълнение и при забавено изпълнение на договорните задължения на всяка от страните. Формите на неизпълнение, условията и редът за тяхното установяване, както и видът и размерът на санкциите се определят в концесионния договор.

9. Определя концесионно възнаграждение, както следва: 9. 1. Годишно парично концесионно възнаграждение, изчислено като процент от нетния размер на приходите от продажби на крайни продукти от добива и преработката на вермикулитова суровина. 9.

2. Размерът на годишното парично концесионно възнаграждение се определя съгласно приложение № 3 към чл. 10 от Наредбата за принципите и методиката за определяне на концесионното възнаграждение за добив на подземни богатства по реда на Закона за подземните богатства, приета с Постановление № 127 на Министерския съвет от 1999 г., и е в размер 2 на сто при рентабилност на концесионната дейност до 20 на сто, включително при отрицателни стойности. При рентабилност от 20 до 70 на сто размерът се увеличава с 0,08 на всеки процент увеличение на рентабилността и е в размер 6 на сто при рентабилност над 70 на сто. 9.

3. Минимално годишно концесионно възнаграждение в размер 0,32 лв. за 1 тон добита вермикулитова суровина, но не по-ниско от 13 440 лв. 9.

4. Годишното парично концесионно възнаграждение се заплаща от концесионера на 4 вноски 4 пъти годишно до 15 дни след изтичане на съответното тримесечие. Начинът на изчисляване и сроковете за заплащане се определят в концесионния договор. 9.

5. В случай че като крайни продукти се реализират технологични отпадъци по т. 6.1.3, концесионерът дължи концесионно възнаграждение съгласно т. 9.2.

10. Концесионното възнаграждение се дължи от момента на въвеждане в експлоатация на находището, но не по-късно от 12 месеца от сключване на концесионния договор.

11. Част от дължимото годишно концесионно възнаграждение, възлизащо на 30 на сто, се внася от концесионера по бюджета на община Ихтиман при условията и в сроковете по т. 8.

12. Размерът на концесионното възнаграждение по т. 9.2 и на минималното концесионно възнаграждение по т. 9.3 се променя с допълнително споразумение към концесионния договор при промяна на законодателството, уреждащо реда за неговото определяне.

13. Министърът на икономиката и енергетиката: 13.1. Провежда преговори и сключва концесионния договор с “Хеликс” - ЕООД, София, в едномесечен срок от влизането в сила на решението за предоставяне на концесия. 13.

2. Представлява Министерския съвет по концесионния договор с изключение на неговото прекратяване. 13.

3. Организира контрола по изпълнението на концесионния договор.

14. Упълномощава министъра на икономиката и енергетиката да предявява вземанията на концедента по съдебен ред.

За министър-председател: Даниел Вълчев

Главен секретар на Министерския съвет: Севдалин Мавров