Постановление № 349 от 27 декември 2018 г. за изменение и допълнение на Постановление № 315 на Министерския съвет от 2018 г. за одобряване на допълнителни разходи/трансфери за 2018 г.

ПОСТАНОВЛЕНИЕ № 349

ОТ 27 ДЕКЕМВРИ 2018 Г. за изменение и допълнение на Постановление № 315 на Министерския съвет от 2018 г. за одобряване на допълнителни разходи/трансфери за 2018 г. (ДВ, бр. 107 от 2018 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения и допълнения: 1. В основния текст числото „145 690 676“ се заменя със „147 690 676“.

2. Точка 135 се изменя така: „135. по бюджета на Община Дулово – 1 500 000 лв.: за рехабилитация на път IV-23503 – от село Паисиево до село Китанчево – 295 000 лв.; за рехабилитация на път IV – от село Прохлада до село Браничево – 325 000 лв.; за ремонт на улична мрежа в гр. Дулово на ул. Хан Аспарух, ул. Васил Априлов, ул. Стефан Караджа, ул. Шипка, ул. Ропотамо, ул. Теменуга, стоянка-таксита до автогара; ул. Явор, ул. Иглика и ул. Латинка в село Черник; ул. Страцин в село Межден; ул. Втора в село Таслаково; ул. Девета в село Овен; ул. Кокиче в село Чернолик; ул. Четвърта в село Златоклас; ул. Мир в село Секулово; ул.

14-а в село Водно и ул. Трета в село Грънчарово;“.

3. Създава се т. 143: „143. по бюджета на Община Кюстендил – 2 000 000 лв.: за ремонт, оборудване, обзавеждане и покупка на транспортни средства за социални домове на територията на община Кюстендил – 300 000 лв.; за текущи ремонти на улици, улично осветление, водопровод за минерална вода, сгради на кметства и читалища на територията на община Кюстендил – 1 700 000 лв.“

Заключителни разпоредби § 2. В Постановление № 224 на Министерския съвет от 2017 г. за одобряване на допълнителни разходи/трансфери за 2017 г. (ДВ, бр. 84 от 2017 г.), в чл. 1, ал. 1 т. 5 се изменя така: „5. Община Варна – средства в общ размер 85 000 000 лв., разпределени, както следва: а) за изграждане на бул. Васил Левски в участъка от ул. Подвис до ул. Девня, район „Приморски“, район „Одесос“, район „Младост“, гр. Варна, подобект от км 0+150 до км 2+924 – 80 878 427 лв.; б) за изграждане на „Пробив на бул. Сливница от о.т. 49 до о.т. 65 от бул. Ян Хунияди до бул. Атанас Москов по плана на ОП три, район „Владислав Варненчик“, гр. Варна – 4 121 573 лв.“ § 3. Постановлението влиза в сила от 27 декември 2018 г.

Министър-председател: Бойко Борисов

Главен секретар на Министерския съвет: Веселин Даков