Постановление № 311 от 18 ноември 2011 г. за предоставяне на допълнителни бюджетни кредити по бюджета на Министерството на вътрешните работи за 2011 г.

ПОСТАНОВЛЕНИЕ № 311 ОТ 18 НОЕМВРИ 2011 Г. за предоставяне на допълнителни бюджетни кредити по бюджета на Министерството на вътрешните работи за 2011 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Предоставя допълнителни бюджетни кредити в размер 6 млн. лв. по бюджета на Министерството на вътрешните работи за 2011 г. за текущи разходи.

(2) Средствата по ал. 1 да се осигурят за сметка на резерва за непредвидени и неотложни разходи – за предотвратяване, овладяване и преодоляване на последиците от бедствия, по чл. 1, ал. 2, т. 4.2 от Закона за държавния бюджет на Република България за 2011 г.

Чл. 2. Министърът на финансите на основание чл. 34, ал. 1 от Закона за устройството на държавния бюджет да извърши налагащите се от чл. 1 промени по бюджета на Министерството на вътрешните работи за 2011 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на вътрешните работи. § 3. Постановлението влиза в сила от 16 ноември 2011 г.

Министър-председател: Бойко Борисов

За главен секретар на Министерския съвет: Галина Маринска