Наредба за изменение и допълнение на Наредба № 19 от 2004 г. за регистрация на пристанищата на Република България

Наредба за изменение и допълнение на Наредба № 19 от 2004 г. за регистрация на пристанищата на Република България (обн., ДВ, бр. 111 от 2004 г.; изм., бр. 62 от 2005 г.; доп., бр. 91 от 2006 г.; изм. и доп., бр. 75 от 2010 г. и бр. 26 от 2014 г.) § 1. В чл. 9 се правят следните изменения и допълнения: 1. В ал. 1: а) основният текст се изменя така: „(1) Вписването на пристанищата и пристанищните терминали в регистъра се извършва от длъжностни лица, определени от директора на съответната териториална дирекция на Изпълнителна агенция „Морска администрация“ и капитан на пристанището. Вписването се извършва въз основа на подадено до директора на дирекцията писмено заявление от собственика на пристанището или пристанищния оператор, което съдържа:“; б) в т. 2, буква „в“ след абревиатурата „ЕИК“ се поставя наклонена черта и се добавя „код по БУЛСТАТ“.

2. В ал. 5: а) точка 4 се отменя; б) точка 8 се изменя така: „8. удостоверение за актуално състояние – за лицата, регистрирани по законодателството на друга държава – членка на Европейския съюз;“. § 2. В чл. 9а се правят следните изменения и допълнения: 1. В ал. 1 основният текст се изменя така: „(1) Вписването на специализираните пристанищни обекти в регистъра се извършва от длъжностните лица по чл. 9, ал. 1 въз основа на подадено до директора на съответната териториална дирекция на Изпълнителна агенция „Морска администрация“ и капитан на пристанището писмено заявление от собственика на специализирания пристанищен обект, което съдържа:“.

2. В ал. 5: а) точка 3 се отменя; б) точка 6 се изменя така: „6. удостоверение за актуално състояние – за лицата, регистрирани по законодателството на друга държава – членка на Европейския съюз.“ § 3. В чл. 10 се правят следните изменения и допълнения: 1. Алинея 1 се отменя.

2. Алинея 2 се изменя така: „(2) Вписването на пристанището, пристанищния терминал или специализирания пристанищен обект в регистъра се извършва в 7-дневен срок от подаване на заявлението, а при фактическа и правна сложност – в 14-дневен срок. Когато е необходимо да се съберат доказателства за съществени обстоятелства или да се даде възможност на други граждани и организации да се защитят, вписването се извършва до един месец от започване на производството. Длъжностното лице отбелязва датата и часа на вписването, името на вписващия и се подписва.“

3. Алинея 3 се изменя така: „(3) В сроковете по ал. 2 директорът на съответната териториална дирекция на Изпълнителна агенция „Морска администрация“ издава удостоверение за регистрация на пристанището, на пристанищния терминал или специализирания пристанищен обект.“

4. В ал. 4 думата „10-дневен“ се заменя с „3-дневен“.

5. В ал. 5 думите „изпълнителният директор“ се заменят с „директорът на съответната териториална дирекция“.

6. Алинея 6 се изменя така: „(6) Отказът за вписване на пристанището, пристанищния терминал или специализирания пристанищен обект в регистъра може да бъде оспорен по административен ред пред изпълнителния директор на Изпълнителна агенция „Морска администрация“.“

7. Алинея 7 се изменя така: „(7) Заповедите на министъра на транспорта, информационните технологии и съобщенията по чл. 96, ал. 2, 3 и 6 и по чл. 111в, ал. 3 и 5 ЗМПВВППРБ се вписват служебно в регистъра по партидата на съответното пристанище, пристанищен терминал или специализиран пристанищен обект.“ § 4. В чл. 11 се правят следните изменения и допълнения: 1. В ал. 1 думите „изпълнителния директор“ се заменят със „съответната териториална дирекция“.

2. В ал. 3 се създава изречение второ: „При наличие на промяна във вече вписани обстоятелства, констатирани при извършена служебна проверка, промяната се вписва служебно.“

3. Алинея 6 се отменя.

Министър: Ивайло Московски