Наредба за изменение и допълнение на Наредба № 7 от 1999 г. за регистрация на гражданските въздухоплавателни средства в Република България

МИНИСТЕРСТВО НА ТРАНСПОРТА

Наредба за изменение и допълнение на Наредба № 7 от 1999 г. за регистрация на гражданските въздухоплавателни средства в Република България (ДВ, бр. 9 от 1999 г.) § 1. В чл. 30 се добавя нова т. 3: “3. въздухоплавателното средство е без летателна годност повече от 6 месеца и върху него не са учредени вещни тежести.” § 2. Член 34 се изменя така: “Чл. 34. (1) В случаите по т. 2 и 3 на чл. 30 отписването на ВС се извършва на базата на: 1. заявление от досегашния собственик, владелец или държател на ВС, придружено (когато това е възможно) от удостоверението за регистрация; заявлението трябва да бъде подадено в Гражданска въздухоплавателна администрация не по-късно от един месец от възникване на основанието за отписване; 2. протокол на комисията по разследване на катастрофата, аварията, безследното изчезване или протокол на комисията по бракуването (поради природно бедствие, навършване на общия ресурс или морално остаряване) или протокол, изготвен от най-малко двама инспектори от Гражданска въздухоплавателна администрация, удостоверяващ, че въздухоплавателното средство е без летателна годност повече от 6 месеца и върху него не са учредени вещни тежести.”

Министър: П. Мутафчиев