Постановление № 194 от 28 август 2012 г. за предоставяне на средства от централния бюджет за 2012 г. по бюджета на Министерството на външните работи за изпаднали в беда български граждани

ПОСТАНОВЛЕНИЕ № 194 ОТ 28 АВГУСТ 2012 Г. за предоставяне на средства от централния бюджет за 2012 г. по бюджета на Министерството на външните работи за изпаднали в беда български граждани

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от централния бюджет за 2012 г. по бюджета на Министерството на външните работи допълнителни средства в размер до 170 000 лв. за заплащане на разходите за завръщане на изпадналите в беда български граждани от Швеция в България.

Чл. 2. Средствата по чл. 1 са за сметка на предвидените в централния бюджет за 2012 г. средства за оказване помощ на изпаднали в беда български граждани в чужбина.

Чл. 3. Министърът на финансите да извърши налагащите се промени по бюджета на Министерството на външните работи за 2012 г. по реда на чл. 34, ал. 1 от Закона за устройството на държавния бюджет въз основа на фактически извършени разходи.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на външните работи. § 3. Постановлението влиза в сила от 25 юли 2012 г.

Министър-председател: Бойко Борисов

Главен секретар на Министерския съвет: Росен Желязков