Административният съд – Силистра, на основание чл. 188 във връзка с чл. 181, ал. 1 от АПК съобщава, че е постъпило оспорване от прокурор при Окръжна прокуратура – Силистра, на чл. 3, ал. 1, т. 2 (предложение 2), т. 7, букви „е“ и „ж“, т. 9 (в частта във връзка с чл. 3, ал. 1, т. 7, буква „е“) и т. 12, ал. 2, т. 2.5 с изключение на чл. 3, ал. 1, т. 14, чл. 10, ал. 1, т. 6, буква „б“ и чл. 27, ал. 4 в частта относно „упълномощени от него длъжностни лица“ от Наредбата за овладяване популацията на безстопанствените кучета и регистрацията на домашни кучета на територията на община Ситово, по което е образувано адм. дело № 89/2018 г. по описа на Административния съд – Силистра.