Административният съд – Велико Търново, на основание чл. 181, ал. 1 АПК съобщава, че е постъпило оспорване от прокурор от Районна прокуратура – Павликени, против разпоредбите на чл. 15, ал. 3, т. 4 и ал. 7, чл. 26, ал. 3, т. 3, чл. 37, ал. 2, т. 3 от Наредбата за търговската дейност на територията на община Павликени, приета с Решение № 580 по протокол № 62 от 18.11.2010 г. на Общинския съвет – гр. Павликени, с посл. изм. и доп., които предвиждат незаконосъобразно задължение за представяне на удостоверение за липса на задължения към Община Павликени. Освен отмяната на тези разпоредби прокурорът иска от съда да отмени и разпоредбата на чл. 35, т. 2 и 3 от същата наредба в частта относно израза „с нотариално заверени подписи“, по което е образувано адм. д. № 575/2016 г. по описа на Административния съд – Велико Търново. Съдебното заседание е насрочено за 11.11.2016 г. от 10 ч.