Наредба за изменение и допълнение на Наредба № 8121з-344 от 2014 г. за назначаване на държавна служба в Министерството на вътрешните работи

Наредба за изменение и допълнение на Наредба № 8121з-344 от 2014 г. за назначаване на държавна служба в Министерството на вътрешните работи (обн., ДВ, бр. 64 от 2014 г.; изм. и доп., бр. 10 и 33 от 2015 г., бр. 61 от 2016 г., бр. 25 от 2017 г., бр. 3 и 26 от 2018 г.) § 1. В чл. 3, ал. 2 след думите „държавни служители“ се добавя „на МВР“, а след думите „настоящи служители“ се добавя „в МВР“. § 2. В чл. 7а думите „Закона за предотвратяване и установяване на конфликт на интереси“ се заменят със „Закона за противодействие на корупцията и отнемане на незаконно придобитото имущество“. § 3. В чл. 13, ал. 1 се правят следните изменения и допълнения: 1. Точка 1 се изменя така: „1. лична карта;“.

2. В т. 2 след думите „издадена диплома“ се добавя „за завършено средно образование“, а след думите „признато образование“ се поставя точка и запетая и се добавя „при издадена диплома от чуждестранно висше училище се посочва номерът, под който документът е регистриран в Националния център за информация и документация“. § 4. В чл. 15, ал. 1 се създава т. 3а: „3а. извършват служебна справка в Националния център за информация и документация относно признаването на висше образование – при издадена диплома от чуждестранно висше училище;“. § 5. Член 30а се изменя така: „Чл. 30а. (1) В 20-дневен срок от обявяване на крайното класиране спечелилите конкурса кандидати подават заявление за назначаване на държавна служба, към което прилагат удостоверяващи документи, че не са привлечени като обвиняеми и не са подсъдими за умишлено престъпление от общ характер.

(2) Служебното установяване на обстоятелствата по чл. 155, ал. 1, т. 2 ЗМВР се извършва от съответното звено „Човешки ресурси“.“ § 6. В чл. 34 се правят следните изменения и допълнения: 1. В ал. 5 думите „чл. 30а, т. 1 и 2“ се заменят с „чл. 30а, ал. 1“.

2. В ал. 6 се създава т. 4а: „4а. извършва действията по чл. 15, ал. 1, т. 3а и чл. 30а, ал. 2;“. § 7. В допълнителните разпоредби се правят следните допълнения: 1. В § 3, изречение второ след съкращението „ЗЗЛД“ се добавя „и Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните)“.

2. Създава се § 6а: „§ 6а. Делата на кандидатите, които не са назначени на държавна служба, се съхраняват три години след приключване на конкурсната процедура.“

Заключителна разпоредба § 8. Наредбата влиза в сила от деня на обнародването ù в „Държавен вестник“.

Министър: Валентин Радев