Постановление № 208 от 15 юли 2011 г. за предоставяне на допълнителни средства за довършителни строителни дейности на обекти, включени в маршрутите на религиозния туризъм, и за религиозните нужди на населението на селища без храмове

ПОСТАНОВЛЕНИЕ № 208 ОТ 15 ЮЛИ 2011 Г. за предоставяне на допълнителни средства за довършителни строителни дейности на обекти, включени в маршрутите на религиозния туризъм, и за религиозните нужди на населението на селища без храмове

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни бюджетни кредити по бюджета на Министерския съвет за 2011 г. в размер 224 000 лв. за довършителни строителни дейности на обекти, включени в маршрутите на религиозния туризъм, и за религиозните нужди на населението на селища без храмове, разпределени, както следва: 1. за довършване строителството на храм „Св. апостоли Петър и Павел“ – с. Комарево, община Берковица, област Монтана – 20 000 лв.; 2. за довършване строителството на храм „Св. Троица“ – с. Стряма, община Раковски, област Пловдив – 90 000 лв.; 3. за довършване строителството на храм „Св. архангел Михаил“ – с. Крушево, община Севлиево, област Габрово – 30 000 лв.; 4. за довършване строителството на храм „Св. Димитър“ – с. Порой, община Поморие, област Бургас – 30 000 лв.; 5. за ремонт на камбанарията на храм „Възкресение Господне“ – с. Громшин, община Бойчиновци, област Монтана – 9000 лв.; 6. за ремонт на храм „Св. Възнесение“ – с. Горна Лука, община Чипровци, област Монтана – 25 000 лв.; 7. за ремонт на храм „Св. Параскева“ – с. Смоляновци, община Монтана, област Монтана – 10 000 лв.; 8. за ремонт на храм „Св. Димитър“ – с. Габровница, община Монтана, област Монтана – 10 000 лв.

(2) Средствата по ал. 1 да се осигурят чрез преструктуриране на разходите по централния бюджет за 2011 г. по реда на чл. 34, ал. 1 от Закона за устройството на държавния бюджет.

Чл. 2. Министърът на финансите по предложение на главния секретар на Министерския съвет да извърши произтичащите от чл. 1 промени по съответните бюджети за 2011 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на главния секретар на Министерския съвет. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Галина Маринска