Решение за избиране на Временна комисия по Правилника за организацията и дейността на Народното събрание

РЕШЕНИЕ за избиране на Временна комисия по Правилника за организацията и дейността на Народното събрание

Народното събрание на основание чл. 73 и чл. 86, ал. 1 от Конституцията на Република България РЕШИ: 1. Създава Временна комисия по Правилника за организацията и дейността на Народното събрание в състав от 14 народни представители, от които: 7 от Парламентарната група на ПП ГЕРБ, 2 от Парламентарната група на Коалиция за България, 2 от Парламентарната група на “Движение за права и свободи”, 1 от Парламентарната група на партия “АТАКА”, 1 от Парламентарната група на “Синята коалиция” и 1 от Парламентарната група на “Ред, законност и справедливост”.

2. Избира ръководство и състав на Временната комисия, както следва: Председател: Искра Фидосова Искренова.

Членове: Лъчезар Богомилов Иванов, Десислава Вълчева Атанасова, Юлиана Генчева Колева, Тодор Атанасов Димитров, Ивайло Георгиев Тошев, Павел Илиев Димитров, Любен Андонов Корнезов, Янаки Боянов Стоилов, Лютви Ахмед Местан, Йордан Кирилов Цонев, Огнян Стоичков Янакиев, Екатерина Иванова Михайлова, Марио Иванов Тагарински.

3. Комисията се избира за срок до 14 дни.

Решението е прието от 41-то Народно събрание на 14 юли 2009 г. и е подпечатано с официалния печат на Народното събрание.

Председател на Народното събрание: Цецка Цачева