Административен съд - Велико ТърновоВелико Търновоброй: 97, от дата 10.12.2019 г.Неофициален раздел / СЪДИЛИЩАстр.104адм. дело № 721/2019 г.

Административният съд – Велико Търново, на основание чл. 181, ал. 1 и 2 от Административнопроцесуалния кодекс съобщава, че е постъпил протест на прокурор в Окръжна прокуратура – Велико Търново, против разпоредбите на Наредба № 1 за осигуряване на обществения ред на територията на община Полски Тръмбеш, приета с Решение № 92 по протокол № 7 от 28.03.2012 г. на Общинския съвет – гр. Полски Тръмбеш. С протеста се иска отмяна на цялата наредба, алтернативно отмяна на разпоредбите на чл. 4, ал. 1 и 8; чл. 19, ал. 2; чл. 34 в частта „за липса на светлоотразители – 30 лв.“; чл. 55, т. 3, 4, 8 и 17. Образувано е адм. дело № 721/2019 г. по описа на Административния съд – Велико Търново. Заинтересованите страни могат да се присъединят към оспорването или да встъпят като страна в производството на основание чл. 189, ал. 2 от АПК до първото съдебно заседание. Делото е насрочено за 31.01.2020 г. от 9,30 ч.