Решение № 356 от 2 юни 2008 г. за удължаване срока на Разрешението за търсене и проучване на нефт и газ в блок “Бургас” и даване на разрешение за прехвърляне на права и задължения по Разрешението за търсене и проучване на нефт и газ в блок “Бургас” от ОАО “Башкиргеология” на “РГК - Бургас” - ЕАД

РЕШЕНИЕ № 356 ОТ 2 ЮНИ 2008 Г. за удължаване срока на Разрешението за търсене и проучване на нефт и газ в блок “Бургас” и даване на разрешение за прехвърляне на права и задължения по Разрешението за търсене и проучване на нефт и газ в блок “Бургас” от ОАО “Башкиргеология” на “РГК - Бургас” - ЕАД

На основание чл. 31, ал. 2 и чл. 25, ал. 1, 3 и 5 във връзка с чл. 5, т. 2 и чл. 6, ал. 2 от Закона за подземните богатства и Решение № 450 на Министерския съвет от 2004 г. (ДВ, бр. 57 от 2004 г.)

МИНИСТЕРСКИЯТ СЪВЕТ

РЕШИ: 1. Продължава с две години срока на Разрешението за търсене и проучване на нефт и газ в блок “Бургас”.

2. Размерът на блок “Бургас” се намалява от 3715 кв. км на 1534 кв. км и се определя с координатите на граничните точки от № 1 до № 7 включително, посочени на карта и описани в приложение - неразделна част от допълнително споразумение към договора за търсене и проучване на нефт и газ в блок “Бургас”.

3. Дава разрешение на ОАО “Башкиргеология” - титуляр на Разрешението за търсене и проучване на нефт и газ в блок “Бургас”, да прехвърли изцяло правата и задълженията си по договора за търсене и проучване на нефт и газ в блок “Бургас”, сключен с министъра на околната среда и водите на 27 юли 2004 г., на “РГК - Бургас” - ЕАД, София.

4. За срока на продължението титулярят на разрешението “РГК - Бургас” - ЕАД, се задължава да извърши търсещо-проучвателни работи по видове и обеми съгласно работна програма - неразделна част от допълнително споразумение към договора за търсене и проучване.

5. Упълномощава министъра на околната среда и водите да подпише с “РГК - Бургас” - ЕАД, София, допълнително споразумение към договора за търсене и проучване на нефт и газ в блок “Бургас” в едномесечен срок от обнародването на решението в “Държавен вестник”.

Министър-председател: Сергей Станишев

Главен секретар на Министерския съвет:Севдалин Мавров