Наредба за изменение и допълнение на Наредба № 41 от 2008 г. за изискванията към обекти, в които се отглеждат, развъждат и/или предлагат домашни любимци с цел търговия, към пансиони и приюти за животни

МИНИСТЕРСТВО НА ЗЕМЕДЕЛИЕТО И ХРАНИТЕ

Наредба за изменение и допълнение на Наредба № 41 от 2008 г. за изискванията към обекти, в които се отглеждат, развъждат и/или предлагат домашни любимци с цел търговия, към пансиони и приюти за животни (ДВ, бр. 1 от 2009 г.) § 1. В чл. 101 се създава ал. 3: „(3) Помещенията по ал. 1 т. 6, 8 и 9 трябва да са минимум по едно на територията на съответната община.“ § 2. Член 102 се изменя така: „Чл. 102. Приюти, в които се настаняват безстопанствени кучета и/или котки, може да извършват и дейностите кастрация, обезпаразитяване, ваксинации, идентификация с микрочип, осиновяване и дейностите по глава седма, раздел VII от ЗВД.“ § 3. Член 104 се изменя така: „Чл. 104. Помещенията по чл. 101, ал. 1, т. 2, 6 и 8 трябва да отговарят на следните изисквания: 1. стените и подовете на помещенията, в които са настанени животните, трябва да бъдат изградени от непропусклив и нехигроскопичен материал, който може лесно да бъде почистен и дезинфекциран; те трябва да са устойчиви на издраскване и дъвчене; 2. в затворените помещения за животни трябва да има достатъчно добра вентилация; в тези помещения стените и покривът трябва да са добре изолирани; 3. в помещенията за болни и наранени животни температурата не трябва да е по-ниска от 10°С.“ § 4. В чл. 105 се правят следните изменения и допълнения: 1. В ал. 1 думите „като общата квадратура отговаря на изискванията на чл. 34, ал. 1, т. 1 ЗЗЖ.“ се заличават.

2. В ал. 6 след думите „трябва да има“ се добавя „дървени скари, пластмасови кучешки легла или други подходящи материали, които да покриват 1/3 от площта на помещението й“. § 5. Член 106 се изменя така: „Чл. 106. (1) Котките, обработени съгласно чл. 56 ЗЗЖ, се възстановяват в индивидуални клетки. При необходимост котките се настаняват в помещения и/или външни заграждения, които са изолирани по подходящ начин от достъп на кучета.

(2) В помещенията за настаняване на котки трябва да има подходящо легло за всяка котка, котешка тоалетна и приспособления за точене на нокти.

(3) Загражденията за котки са оборудвани с индивидуални колибки, котешка тоалетна, приспособления за точене на нокти. Минимално осигурената площ на всяка котка трябва да бъде 1 кв.м.“ § 6. В чл. 110, ал. 1 след думите „превозни средства“ се поставя запетая и се добавя „лицензирани съгласно чл. 163 от Закона за ветеринарномедицинската дейност“. § 7. Член 111 се изменя така: „Чл. 111. (1) Животните се залавят при спазване на изискванията на чл. 42 от Закона за защита на животните от специализиран екип с ръце, примки, мрежи и други хуманни методи, а ако това е невъзможно, чрез употреба на упойващи вещества, чиято дозировка се определя от ветеринарен лекар.

(2) Ветеринарният лекар по чл. 42, ал. 4 ЗЗЖ ръководи екипите за залавяне на животните чрез инструктаж и осъществява контрол при приемане на заловените животни в приюта.

(3) При залавянето на котки се спазват изискванията на чл. 56, ал. 2 от Закона за защита на животните.“ § 8. В чл. 113 се правят следните изменения: 1. В т. 2 буква „д“ се заличава.

2. В т. 3 думата „рогата“ се заличава. § 9. Член 114 се изменя така: „Чл. 114. (1) В приюта се приeмат безстопанствени животни в часовете от 8 до 20 ч. За спешни случаи се осигурява 24-часово дежурство поне в един приют на територията на общината.

(2) При подаване на сигнал за наранено или болно животно собственикът на приюта или упълномощен от него служител трябва да се погрижи животното да бъде прието в приюта или в едно или повече ветеринарномедицински лечебни заведения, регистрирани по реда на чл. 30 ЗВД, с които приютът има договор за сътрудничество.

(3) При подаване на сигнал за животно с агресивно поведение, представляващо непосредствена опасност за живота и здравето на хора и животни, се изпраща незабавно специализиран екип за неговото залавяне и настаняване в приют.

(4) Ако за животното има основателни подозрения за заразяване с бяс, собственикът на приюта или упълномощен от него служител трябва да го изолира и да уведоми Българската агенция по безопасност на храните (БАБХ) или съответната областна дирекция по безопасност на храните (ОДБХ).“ § 10. Член 117 се изменя така: „Чл. 117. (1) Кърмещи животни с малки и болни животни се настаняват задължително в индивидуални клетки в затворени помещения (постройки) при спазване на изискванията на чл. 104, т. 3.

(2) Животни с агресивно поведение се настаняват в индивидуални клетки.“ § 11. В чл. 118 се правят следните изменения: 1. Алинея 1 се изменя така: „(1) Животно със съмнение за заболяване се поставя под карантина за 14 дни по начин, който не позволява контакт с други животни.“

2. Алинея 4 се отменя. § 12. В наименованието на раздел V думата „нови“ се заличава. § 13. Член 121 се изменя така: „Чл. 121. Редът за достъп на граждани в приютите се определя с правилник за вътрешния ред, съгласуван със съответната ОДБХ, на чиято територия се намира.“ § 14. В чл. 122 се правят следните изменения: 1. Алинея 2 се изменя така: „(2) Собственикът на приюта, управителят или упълномощен от него служител изисква валиден ветеринарномедицински паспорт и документ за платена такса по чл. 175 ЗВД, доказващи собствеността на животното.“

2. Алинея 3 се отменя.

3. Алинея 6 се изменя така: „(6) Преди да напуснат приюта, котките и кучетата трябва да бъдат идентифицирани с микрочип, ако нямат идентификация.“ § 15. Член 123 се отменя. § 16. В чл. 124 се правят следните изменения: 1. Алинея 1 се изменя така: „(1) При осиновяване на животно от приют осиновителите: 1. подписват декларация за осиновяване по образец, посочен в приложение № 3, с която се задължават да се грижат добре за осиновеното животно; 2. регистрират го в общината по местоживеене; 3. попълват декларация, че ще осигуряват на животното необходимата площ за отглеждане съгласно чл. 34 ЗЗЖ.“

2. Алинея 3 се изменя така: „(3) Кметът на общината, на чиято територия е адресът на осиновителя, или упълномощени от него лица, може да извършват проверки относно спазване на обстоятелствата по ал. 1. “ § 17. В чл. 126 в ал. 2, т. 4 думите „ако има такъв“ се заличават. § 18. В чл. 127 думата „приема“ се заменя с „утвърждава“. § 19. Създава се раздел VII: „Минимални изисквания към приюти от отворен тип“ с чл. 128а, 128б, 128в, 128г, 128д, 128е, 128ж, 128з, 128и и 128к: „Раздел VII

Минимални изисквания към приюти от отворен тип Чл. 128а. (1) Приюти от отворен тип се регистрират по реда на чл. 137 ЗВД и трябва да разполагат със: 1. регистрирани по реда на чл. 30 ЗВД подвижни и/или стационарни ветеринарни амбулатории и кабинети или сключен договор с такива; 2. помещение за персонала и водене на картотека; 3. помещение за съхранение и приготвяне на храна; 4. подходящо място за съхранение на оборудването и препаратите за почистване и дезинфекциране на обекта и подходящо обезопасено място за съхранение на ветеринарномедицински продукти; 5. помещения за карантина и за изолация на болни, наранени и кърмещи животни, ако няма на територията на съответната община или няма сключен договор за ползване на такива; 6. помещение с ниска температура и контейнер или хладилна камера за съхранение на трупове на животни, ако няма на територията на съответната община или няма сключен договор за ползване на такива.

(2) Собственикът на приюта от отворен тип или упълномощено от него лице осигурява ветеринарномедицинско обслужване на постъпилите животни чрез ветеринарен лекар към съответния приют или сключен договор с ветеринарно лечебно заведение, регистрирано по реда на чл. 30 от Закона за ветеринарномедицинската дейност.

Чл. 128б. (1) Територията на целия приют от отворен тип трябва да бъде оградена с ограда, която не позволява преминаването на домашни и/или диви животни.

(2) Собственикът на приюта от отворен тип или упълномощено от него лице осигурява денонощна охрана.

Чл. 128в. (1) Животните по чл. 107, ал. 2 и чл. 117 се настаняват в помещения, които отговарят на изискванията по чл. 105.

(2) Групи до 15 идентифицирани с микрочип животни, с приблизително еднакви възраст и големина се настаняват в къщички, разположени в отделни заградени дворчета, като за всяко животно се осигурява самостоятелна къщичка.

Чл. 128г. (1) Всяка къщичка по чл. 128в, ал. 2 отговаря на следните изисквания: 1. стените, подът и покривът да са изградени от материал, предпазващ кучетата от неблагоприятни климатични условия; 2. да е с площ не по-малко от 1 кв. м и с височина не по-малка от 50 см от холката на кучето до тавана; 3. да е разположена под навес или под завет и сянка, осигурени от сгради, плътни огради или растителност, предпазващи кучетата от неблагоприятни климатични условия; 4. за кучета се използват къщички, съобразени с размера им.

(2) Дворчетата, в които са разположени къщичките по чл. 128в, отговарят на следните изисквания: 1. да са оградени; 2. повърхността да е покрита с настилка, позволяваща лесно почистване и дезинфекция.

(3) Общата площ на дворчетата и къщичките, разположени в тях, да е не по-малко от 3,5 кв. м на куче. В едно дворче се настаняват до 15 кучета.

Чл. 128д. Приютите от отворен тип отговарят и на изискванията на чл. 102, чл. 107, ал. 2 и чл. 108 – 127.“

Чл. 128e. При недостатъчен капацитет в приютите животните могат да се настаняват в място за временно настаняване.

Чл. 128ж. (1) Мястото за временно настаняване на кучета се регистрира по реда на чл. 51 ЗВД в ОДБХ и отговаря на следните изисквания: 1. оградено е с ограда, която не позволява преминаването на домашни и/или диви животни; 2. водоснабдено е и е електрифицирано; 3. осигурено е обособено място за съхранение и приготвяне на храна; 4. осигурен е отделен заключващ се шкаф за съхранение на материали за почистване и дезинфекция; 5. сключен е договор с ветеринарен лекар за ветеринарномедицинско обслужване на животните; 6. да разполага с навес или подслон, предпазващ кучетата от неблагоприятни климатични условия; 7. има вход с пропускателен пункт, който е единственият вход/изход за обекта и разполага с обособено място за персонала и за ветеринарния лекар по т. 5 за водене и съхранение на документацията; 8. обособени пространства за настаняване на агресивни и болни животни; 9. контейнери за съхранение на труповете на животни; 10. подходящи ограждания за настаняване на животните, съобразени с физиологичните и/или поведенческите им особености.

(2) За всяко настанено куче в мястото по ал. 1 трябва да се осигури площ не по-малко от 3 кв. м. Чл. 128з. (1) Във всяко място за временно настаняване се води регистър, в който се вписват следните данни: 1. временен номер на животното; 2. описание на животното; 3. идентификационен номер на животното; 4. дата, час и място на залавяне; 5. име на служителя, приел животното; 6. дата и място на преместване в приют; 7. име на служителя, приел животното за преместване в приют; 8. данни за собственика, ако има такъв, когато си взема кучето.

(2) Данните в регистъра трябва да бъдат защитени срещу изтриване или неправомерна промяна.

Чл. 128и. (1) Животните, настанени в местата за временно настаняване по чл. 128ж, трябва да се настаняват в приюти при наличен капацитет на същите.

(2) Преди преместване на кучетата в приютите същите се идентифицират с микрочип от ветеринарния лекар по чл. 128ж, ал. 1, т. 5.

(3) Кучета, за които се докаже собственост съгласно чл. 122, се връщат на собственика.

Чл. 128к. (1) Животни, оставени от собственика, могат да бъдат настанявани само в приюти.

(2) В случаите по ал. 1 в приюта трябва да се представят данни за първоначалния собственик, неговото съгласие правата на собственост да бъдат прехвърлени върху приюта и документацията на животното.“ § 20. В чл. 129, ал. 3 думите „самостоятелно, едновременно с проверки с друга цел или по сигнал за нарушения“ се заменят със „съгласно чл. 59 от Закона за защита на животните“. § 21. В чл. 130, ал. 1, т. 2 след думата „обекта“ се добавя „със заповед на директора на ОДБХ“. § 22. В § 5 от заключителните разпоредби думата „генералния“ се заменя с „изпълнителния“. § 23. В приложение № 3 към чл. 98, ал. 1 и чл. 126, ал. 1, в раздел „Декларация за осиновяване на домашен любимец“ думите „татуировъчен номер“ се заличават и накрая се добавя „Запознат съм с изискванията за отглеждане“. § 24. Навсякъде в наредбата: 1. Думите „Националната ветеринарномедицинска служба“ се заменят с „Българската агенция за безопасност на храните“.

2. Абревиатурата „НВМС“ се заменя с „БАБХ“.

3. Абревиатурата „РВМС“ се заменя с „ОДБХ“.

Заключителна разпоредба § 25. Наредбата влиза в сила от деня на обнародването й в „Държавен вестник“.

Министър: Мирослав Найденов