Административният съд – Добрич, съобщава на основание чл. 188 във връзка с чл. 181, ал. 1 и 2 АПК, че е постъпило оспорване от областния управител на област Добрич срещу Решение № 160 по протокол № 14 от заседание на Общинския съвет – гр. Балчик, проведено на 28.06.2012 г., с което на основание чл. 21, ал. 1, т. 7 и ал. 2 ЗМСМА във връзка с чл. 9 от Закона за местните данъци и такси и чл. 79 АПК Общинският съвет – гр. Балчик, приема следното допълнение в Наредбата за определянето и администрирането на местните такси и цени на услуги на територията на община Балчик, а именно: § 1.

Създава нов член 35а със следния текст: „(1) Лице, ползващо медико-социални услуги, социална подкрепа и социално включване и комунално-битови услуги, заплаща такса в размер 0,20 лв. на час. (2) Таксата се заплаща само за периода на ползване на услугата, като същата се изчислява пропорционално на времето, през което лицето е ползвало услугата за съответния месец.“ § 2. В чл. 36, ал. 1 се създава нова точка 4: „Таксите по чл. 35а се начисляват и събират от назначения персонал в звеното за услуга и се внасят в общинския бюджет до 25-о число на следващия месец.“ По оспорването е образувано адм. дело № 511/2012 по описа на Aдминистративния съд – Добрич, насрочено за 2.10.2012 г. от 10 ч.