Споразумение за дарение между Министерството на здравеопазването на Република България и Министерството на здравеопазването на Република Македония

МИНИСТЕРСТВО НА ЗДРАВЕОПАЗВАНЕТО

СПОРАЗУМЕНИЕ за дарение между Министерството на здравеопазването на Република България и Министерството на здравеопазването на Република Македония

(Одобрено с Решение № 87 от 13 февруари 2009 г. на Министерския съвет. В сила от 12 февруари 2009 г.)

I. Това споразумение се отнася до помощ, която България ще предостави на Македония в съответствие с духа и принципите на международното сътрудничество и взаимопомощ съобразно Решение № 504 от 23 юли 2007 г. на Министерския съвет за утвърждаване на Концепция относно политика на Република България за участие в международното сътрудничество за развитие и за създаване на Съвет “Международно сътрудничество за развитие” и за предотвратяване на разпространението на епидемии и заразни болести, както и във връзка с искане от Министерството на здравеопазването на Република Македония с писмо № 08-11241/11.02.2009 г. за предоставяне на ваксина срещу морбили, рубеола и паротит.

II. Министерството на здравеопазването на Република България се задължава безвъзмездно да предостави на Министерството на здравеопазването на Република Македония 20 000 дози от лекарствения продукт Priorix - ваксина срещу морбили, рубеола и паротит - щам Jeril Lynn на стойност 400 000 лв.

III. Транспортът следва да се осъществи при спазването на изискванията за съхранение, като разходите са за сметка на македонската страна, с изключение на разходите по транспортирането им до българо-македонската граница, които се поемат от българската страна.

IV. Министерството на здравеопазването на Република България ще информира по подходящ начин за дарението в публикациите си.

V. Споразумението се състави в два еднообразни екземпляра на 12 февруари 2009 г.

За Министерството За Министерството на здравеопазването на здравеопазването на Република на Република

България: Македония: Евгений Желев, Буяр Османи, министър на министър на здравеопазването здравеопазването