Постановление № 236 от 24 октомври 2003 г. за предоставяне на допълнителни субсидии за текуща дейност и на средства за компенсиране стойността на нормативно определените пътувания с ценови облекчения в железопътния транспорт

ПОСТАНОВЛЕНИЕ № 236 ОТ 24 ОКТОМВРИ 2003 Г. за предоставяне на допълнителни субсидии за текуща дейност и на средства за компенсиране стойността на нормативно определените пътувания с ценови облекчения в железопътния транспорт

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от централния бюджет за 2003 г. на „Български държавни железници" — ЕАД, допълнителни средства в размер 14 000 хил. лв., както следва: 1. 10 000 хил. лв.—субсидия за текуща дейност; 2. 4 000 хил. лв.—за компенсиране стойността на нормативно определените пътувания с ценови облекчения в железопътния транспорт.

Чл. 2. Средствата по чл. 1 да се осигурят от преизпълнение на приходите по реда на чл. 35, ал. 2 от Закона за устройството на държавния бюджет.

Заключителна разпоредба

Параграф единствен. Постановлението се приема на основание чл. 28, ал. 1 от Закона за устройството на държавния бюджет.

Министър-председател: Симеон Сакскобургготски

Главен секретар на Министерския съвет: Севдалин Мавров