Постановление № 141 от 16 юли 2010 г. за изменение и допълнение на Устройствения правилник на Изпълнителна агенция „Електронни съобщителни мрежи и информационни системи“, приет с Постановление № 232 на Министерския съвет от 2009 г.

ПОСТАНОВЛЕНИЕ № 141 ОТ 16 ЮЛИ 2010 Г. за изменение и допълнение на Устройствения правилник на Изпълнителна агенция „Електронни съобщителни мрежи и информационни системи“, приет с Постановление № 232 на Министерския съвет от 2009 г. (обн., ДВ, бр. 78 от 2009 г.; изм. и доп., бр. 15 от 2010 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 3 се правят следните изменения и допълнения: 1. В ал. 2 думите „може да“ се заличават.

2. Алинея 3 се изменя така: „(3) Агенцията създава, експлоатира, поддържа и развива защитени съобщителни обекти със специално предназначение, включващи инсталираните за съобщителните нужди на националната сигурност мощности, които се обслужват от персонал, заемащ специфични длъжности.“

3. Създава се ал. 8: „(8) Агенцията осигурява изграждането и поддържането на Национален портал за пространствени данни, чрез който се осъществява връзката с геопортала на инфраструктурата за пространствена информация на Европейската общност (INSPIRE).“ § 2. В чл. 4, ал. 1 след думите „държавното управление“ запетаята се заменя със съюза „и“, а думите „и отбраната“ се заличават. § 3. В чл. 5 се правят следните изменения: 1. Точка 4 се изменя така: „4. осигурява използването на Електронната съобщителна мрежа за нуждите на националната сигурност при кризи от военен и невоенен характер;“.

2. Точка 7 се изменя така: „7. представя на министъра на транспорта, информационните технологии и съобщенията ежегоден доклад за дейността на агенцията;“. § 4. В чл. 6 се правят следните изменения: 1. В ал. 1 думата „две“ се заменя с „три“.

2. В ал. 2 числото „622“ се заменя с „598“. § 5. В чл. 9, ал. 1 т. 5 се отменя. § 6. В чл. 13 ал. 2 се изменя така: „(2) Общата администрация е организирана в 3 дирекции: 1. дирекция „Човешки ресурси, правно, административно и информационно обслужване”; 2. дирекция „Финанси, счетоводство и бюджет“; 3. дирекция „Управление на собствеността и обществени поръчки (УСОП)“.“ § 7. В чл. 14, т. 2 се правят следните изменения и допълнения: 1. Буква „в“ се изменя така: „в) дава правни становища по прилагането на законовите и подзаконовите нормативни актове и индивидуалните административни актове на изпълнителния директор в областта на електронните съобщителни мрежи и информационните системи и осигурява законосъобразното им издаване;“.

2. Създават се букви „г“ и „д“: „г) изготвя отговори и становища по запитвания, молби, жалби, предложения от физически и юридически лица, свързани с функциите и дейността на изпълнителната агенция; д) участва в процедури по назначаване на служители и съгласува или дава становища по законосъобразността на граждански и трудови договори, сключвани в изпълнителната агенция.“ § 8. В чл. 15, т. 2 буква „е“ се отменя. § 9. В чл. 15а се правят следните изменения и допълнения: 1. Думите „Дирекция „Управление на собствеността и снабдяване“ се заменят с „Дирекция „Управление на собствеността и обществени поръчки“.

2. В т. 2, буква „г“ след думата „осигурява“ се добавя „съвместно със специализираната администрация“. § 10. В чл. 16, ал. 2 думите „Електронни съобщителни мрежи за националната сигурност“ се заменят с „Електронна съобщителна мрежа за националната сигурност“. § 11. В чл. 17 се правят следните изменения и допълнения: 1. В т. 1 накрая се поставя запетая и се добавя „включително цялостната дейност на националния център за реагиране при компютърни инциденти“.

2. В т. 2 след думата „съобщения“ се добавя „и услуги“.

3. Създават се т. 7 – 11: „7. участва в разработването и реализирането на концепцията за изграждане на Национален портал за пространствени данни и осигурява неговото поддържане; 8. подпомага и консултира специализирани дирекции в държавни структури по отношение на дейностите, свързани с пространствените данни; 9. организира и осъществява дейностите по създаване и поддържане на необходимите регистри и масиви, свързани с пространствените данни, в Националния портал за пространствени данни; 10. участва в работата на Комитета към Европейската комисия по въпросите и дейностите, свързани с пространствените данни и инициативата за глобален мониторинг за околна среда и сигурност; 11. осъществява връзки и сътрудничество с други сходни европейски структури в областта на пространствените данни и глобалния мониторинг на околна среда и сигурност.“ § 12. Член 18 се изменя така: „Чл. 18. Главна дирекция „Електронна съобщителна мрежа за националната сигурност“ подпомага изпълнителния директор, като: 1. изгражда, развива и модернизира електронната съобщителна мрежа за национална сигурност (ЕСМНС); поддържа, експлоатира, администрира и управлява СООП (включително инсталираните мощности за военно време) и всички останали елементи на изградената ЕСМНС; 2. проучва и анализира сигурността, надеждността, независимостта, защитата и качеството на електронните съобщения, осигурявани от ЕСМНС; 3. съвместно с дирекция „УСОП“ планира материали и съоръжения за резерв и дейности по сервизно обслужване; 4. съвместно с дирекция „УСОП“ създава и поддържа актуална информацията за съоръженията и системите на ЕСМНС на агенцията в съответствие с изискванията на нормативни и поднормативни актове; 5. провежда мероприятия по защита на ЕСМНС от нерегламентиран достъп; 6. поддържа и актуализира планове, програми и инструкции за подготовка и привеждане на агенцията в готовност за работа по управление на кризи от военен и невоенен характер; 7. осъществява дейности по съхраняване и опазване на военновременните и кризисни запаси за съобщителни нужди; 8. участва в изготвянето на обосновани и актуализирани разчети по военновременните запаси, необходими за нормалното осъществяване на електронни съобщения в период на кризи от военен и невоенен характер; 9. осигурява електронни съобщения при кризи от военен и невоенен характер; 10. поддържа в изправност и готовност система за оповестяване на агенцията; 11. осигурява изпълнението на Инструкцията за охраната и пропускателния режим в СООП и складовите бази от състава на Главна дирекция „ЕСМНС“.“ § 13. В приложението към чл. 6, ал. 3 се правят следните изменения: 1. В наименованието числото „622“ се заменя с „598“.

2. На ред „Обща администрация“ числото „40“ се заменя с „41“.

3. Ред „дирекция „Управление на собствеността и снабдяване 9“ се изменя така: „дирекция „Управление на собствеността и обществени поръчки 11“.

4. На ред „дирекция „Финанси, счетоводство и бюджет“ числото „13“ се заменя с „12“.

5. На ред „Специализирана администрация“ числото „573“ се заменя с „548“.

6. На ред „дирекция „Информационни и комуникационни системи“ числото „17“ се заменя с „18“

7. Ред „Главна дирекция „Електронни съобщителни мрежи за националната сигурност“ 556“ се изменя така: „Главна дирекция „Електронна съобщителна мрежа за националната сигурност“ 530“.

8. На ред „в т. ч. териториални звена“ числото „526“ се заменя с „502“.

Заключителни разпоредби § 14. В приложението към чл. 8, ал. 2 от Постановление № 232 на Министерския съвет от 2009 г. за закриване на Държавната агенция за информационни технологии и съобщения, създаване на Изпълнителна агенция „Електронни съобщителни мрежи и информационни системи“, приемане на Устройствен правилник на Министерството на транспорта, информационните технологии и съобщенията и приемане на Устройствен правилник на Изпълнителна агенция „Електронни съобщителни мрежи и информационни системи“ (обн., ДВ, бр. 78 от 2009 г.; изм. и доп., бр. 99 от 2009 г. и бр. 15 от 2010 г.) на ред

„Изпълнителна агенция „Електронни съобщителни мрежи и информационни системи“ числото „622“ се заменя с „598“. § 15. Постановлението влиза в сила от 2 август 2010 г.

Министър-председател: Бойко Борисов

Главен секретар на Министерския съвет: Росен Желязков