Постановление № 217 от 29 септември 2017 г. за изменение и допълнение на Наредбата за документите, необходими за издаване на лицензи по Закона за хазарта, приета с Постановление № 270 на Министерския съвет от 2012 г.

ПОСТАНОВЛЕНИЕ № 217

ОТ 29 СЕПТЕМВРИ 2017 Г. за изменение и допълнение на Наредбата за документите, необходими за издаване на лицензи по Закона за хазарта, приета с Постановление № 270 на Министерския съвет от 2012 г.

(обн., ДВ, бр. 85 от 2012 г.; изм. и доп., бр. 105 от 2013 г. и бр. 58 от 2016 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 5, ал. 1 се правят следните изменения: 1. В т. 1 буква „а“ се отменя.

2. В т. 7 букви „а“, „в“ и „г“ се отменят. § 2. В чл. 7 т. 2 се отменя. § 3. В чл. 8 т. 3 се отменя. § 4. В чл. 9 се правят следните изменения: 1. В т. 8 думите „с приложено разрешение за извършване на охранителна дейност“ се заличават, а думите „тези документи не се представят“ се заменят с „този договор не се представя“.

2. Точка 12 се отменя. § 5. В чл. 10 т. 3 се отменя. § 6. В чл. 11 т. 3 се отменя. § 7. В чл. 12 се правят следните изменения: 1. Точка 1 се отменя.

2. В т. 9 думите „с приложено разрешение за извършване на охранителна дейност“ се заличават, а думите „тези документи не се представят“ се заменят с „този договор не се представя“. § 8. В чл. 13 се правят следните изменения: 1. Точка 1 се отменя.

2. В т. 11 думите „с приложено разрешение за осъществяване на охранителна дейност“ се заличават. § 9. В чл. 14, ал. 1 т. 2 се отменя. § 10. В чл. 17, ал. 1 се правят следните изменения: 1. В т. 1 буква „а“ се отменя.

2. В т. 6 букви „а“, „в“ и „г“ се отменят. § 11. В чл. 18, т. 1 думите „нотариални актове за придобиване право на собственост“ се заличават. § 12. В чл. 19 се правят следните изменения: 1. В ал. 1, т. 2 думите „и удостоверение по чл. 87, ал. 6 ДОПК“ се заличават.

2. В ал. 2, т. 2 думите „и удостоверение по чл. 87, ал. 6 ДОПК“ се заличават. § 13. В чл. 20, ал. 3 т. 2 се отменя. § 14. В чл. 21, ал. 1 думите „и удостоверение по чл. 87, ал. 6 ДОПК“ се заличават. § 15. Създава се глава шеста: „Глава шеста

ИНФОРМАЦИЯ, КОЯТО СЕ НАБАВЯ ОТ ДЪРЖАВНАТА КОМИСИЯ ПО ХАЗАРТА ПО СЛУЖЕБЕН ПЪТ ВЪВ ВРЪЗКА С ПОДАДЕНИ ИСКАНИЯ ЗА ИЗДАВАНЕ НА ЛИЦЕНЗ И ПРОМЕНИ В ОБСТОЯТЕЛСТВАТА ПО ИЗДАДЕН ЛИЦЕНЗ Чл. 25. (1) Държавната комисия по хазарта по служебен път набавя следната информация от съответните институции във връзка с искането за издаване на лиценз и промени в обстоятелствата по издаден лиценз: 1. информация за наличие или липса на задължения по чл. 87, ал. 11 от Данъчно-осигурителния процесуален кодекс от Националната агенция за приходите; 2. справка за актуална търговска регистрация и актуален учредителен акт, съответно устав на искателя; 3. одитиран годишен финансов отчет за предходната година на искателя; 4. справка за документите за собственост и за ползване на сградите и помещенията, в които се намира обектът за организиране на хазартни игри; 5. справка за валидност на лиценза за извършване на частна охранителна дейност.

(2) Алинея 1 се прилага по отношение на информацията, която Държавната комисия по хазарта може да набави служебно от административни органи в Република България. В останалите случаи информацията се набавя от искателя.“

Заключителна разпоредба § 16. Постановлението влиза в сила в деня на обнародването му в „Държавен вестник“.

За министър-председател: Томислав Дончев

Главен секретар на Министерския съвет: Веселин Даков