Постановление № 281 от 26 ноември 2009 г. за изменение на Постановление № 247 на Министерския съвет от 2009 г. за внасяне на допълнителни средства в републиканския бюджет за 2009 г. от търговски дружества с държавно участие в капитала

ПОСТАНОВЛЕНИЕ № 281 ОТ 26 НОЕМВРИ 2009 Г. за изменение на Постановление № 247 на Министерския съвет от 2009 г. за внасяне на допълнителни средства в републиканския бюджет за 2009 г. от търговски дружества с държавно участие в капитала (ДВ, бр. 84 от 2009 г.)

МИНИСТЕРСКИЯТ СЪВЕТ ПОСТАНОВИ: § 1. Член 2 се изменя така: „Чл. 2. (1) „Информационно обслужване“ – АД, да разпредели и внесе в републиканския бюджет допълнителна вноска – дивидент, в размер 50 на сто от печалбата му за 2008 г. по годишния финансов отчет след данъчно облагане и отчислението, направено за фонд „Резервен“, в размер 10 на сто в съответствие с чл. 246, ал. 2, т. 1 от Търговския закон.

(2) „Булгартабак – Холдинг“ – АД, да разпредели между акционерите неразпределена печалба на дружеството в размер 40 000 000 лв. при спазване изискванията на чл. 247а, ал. 3 от Търговския закон и да внесе в републиканския бюджет допълнителни средства, съответстващи на притежаваните акции от държавата в капитала на дружеството.

(3) Министърът на икономиката, енергетиката и туризма да декларира пред „Булгартабак – Холдинг“ – АД, че в 14-дневен срок след провеждане на общото събрание на акционерите в изпълнение на ал. 2 държавата няма да продава притежаваните от нея акции в дружеството.“ § 2. Приложение № 2 към чл. 2 се отменя.

Заключителна разпоредба § 3. Постановлението влиза в сила от 14 октомври 2009 г.

Министър-председател: Бойко Борисов

Главен секретар на Министерския съвет: Росен Желязков