Закон за изменение и допълнение на Кодекса за застраховането

УКАЗ № 179

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Кодекса за застраховането, приет от ХL Народно събрание на 31 май 2007 г.

Издаден в София на 12 юни 2007 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Кодекса за застраховането (обн., ДВ, бр. 103 от 2005 г.; изм., бр. 105 от 2005 г., бр. 30, 33, 34, 54, 59, 82, 105 от 2006 г.) § 1. В чл. 75 се правят следните изменения и допълнения: 1. В ал. 2, т. 1 думите “осемдесет на сто от” се заличават, а след думата “стойност” се добавя “без ограничение”.

2. В ал. 3, изречение второ думите “по-ниски размери” се заменят с “размери, различни”, а думите “поставят под съмнение” се заменят с “позволяват да се направи различна обективна преценка за”.

3. Алинея 5 се изменя така: “(5) Вземания към застраховани, произтичащи от застрахователни договори, се признават за покритие на техническите резерви до разликата между брутния размер на образуваните пренос-премиен резерв, математически резерв или капитализирана стойност на пенсиите и дела на презастрахователя в тях, преобразуван по реда на ал. 1 и 2. Вземания към застрахователни посредници, произтичащи от застрахователни договори, се признават за покритие на техническите резерви на стойност до 20 на сто от разликата между брутния размер на образуваните пренос-премиен резерв, математически резерв или капитализирана стойност на пенсиите и дела на презастрахователя в тях, преобразувани по реда на ал. 1 и 2.” § 2. В чл. 82, ал. 1 се правят следните допълнения: 1. В т. 1 след думите “четири млн.” се добавя “и четиристотин хиляди”.

2. В т. 2 след думите “шест млн.” се добавя “и четиристотин хиляди”. § 3. В допълнителните разпоредби се създава § 4а: “§ 4а. (1) Съгласно Директива 91/371/ЕИО на Съвета, за откриване на клон и за извършване на дейност по застраховане по видове застраховки по раздел II от приложение № 1 от застраховател със седалище в Република България в Конфедерация Швейцария, съответно от застраховател със седалище в Конфедерация Швейцария в Република България, както и за надзора върху тази дейност се прилага Споразумението между Европейската икономическа общност и Конфедерация Швейцария относно прякото застраховане, различно от животозастраховането.

(2) Комисията за финансов надзор оповестява практиката по прилагане на споразумението по реда на чл. 9, ал. 1 от Закона за Комисията за финансов надзор.” § 4. В преходните и заключителните разпоредби се създава § 6а: “§ 6а. Заварените застрахователи и презастрахователи привеждат капитала си в съответствие с чл. 82, ал. 1 и 3 в срок до 31 август 2007 г.”

Законът е приет от 40-то Народно събрание на 31 май 2007 г. и е подпечатан с официалния печат на Народното събрание.

Председател на Народното събрание: Георги Пирински