Постановление № 315 от 20 декември 2017 г. за одобряване на допълнителни разходи по бюджета на Министерството на земеделието, храните и горите за 2017 г.

ПОСТАНОВЛЕНИЕ № 315 ОТ 20 ДЕКЕМВРИ 2017 Г. за одобряване на допълнителни разходи по бюджета на Министерството на земеделието, храните и горите за 2017 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи по бюджета на Министерството на земеделието, храните и горите за 2017 г. за обезпечаване нуждите на Българската агенция по безопасност на храните в размер 5 000 000 лв., включително: 1. 200 000 лв. – за осигуряване на диагностикуми за ранно откриване на вируса на Африканска чума по свинете за Националната референтна лаборатория „Класическа и Африканска чума по свинете и Шарка по овцете и козите“ при Националния диагностичен научноизследователски ветеринарномедицински институт – София; 2. 4 800 000 лв. – за провеждане на мероприятия за ограничаване и ликвидиране на констатирани огнища на болестта „инфлуенца по птиците“, повишаване на епизоотичната готовност в цялата страна и за изплащане на обезщетения на собственици на животни по реда на чл. 141 от Закона за ветеринарномедицинската дейност.

(2) Средствата по ал. 1 да се осигурят чрез преструктуриране на разходите и/или трансферите по централния бюджет за 2017 г.

Чл. 2. Със сумата по чл. 1, ал. 1 да се увеличат: 1. разходите по „Политика в областта на земеделието и селските райони“, бюджетна програма „Безопасност по хранителната верига“, по бюджета на Министерството на земеделието, храните и горите за 2017 г.; 2. показателите по чл. 23, ал. 3 от Закона за държавния бюджет на Република България за 2017 г.

Чл. 3. Министърът на земеделието, храните и горите да извърши съответните промени по бюджета на Министерството на земеделието, храните и горите за 2017 г. и да уведоми министъра на финансите.

Чл. 4. Министърът на финансите да извърши съответните промени по централния бюджет за 2017 г.

Заключителни разпоредби § 1. Постановлението се приема на основание чл. 109, ал. 3 от Закона за публичните финанси. § 2. Изпълнението на постановлението се възлага на министъра на земеделието, храните и горите. § 3. Постановлението влиза в сила от 20 декември 2017 г.

Министър-председател: Бойко Борисов

Главен секретар на Министерския съвет: Веселин Даков