Постановление № 138 от 15 юли 2010 г. за одобряване на допълнителни бюджетни кредити по бюджета на община Пловдив и по бюджета на община Раковски за 2010 г. за финансиране на инфраструктурни обекти във връзка с приемането и обезвреждането на балирани отпадъци на Столичната община

ПОСТАНОВЛЕНИЕ № 138 ОТ 15 ЮЛИ 2010 Г. за одобряване на допълнителни бюджетни кредити по бюджета на община Пловдив и по бюджета на община Раковски за 2010 г. за финансиране на инфраструктурни обекти във връзка с приемането и обезвреждането на балирани отпадъци на Столичната община

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни бюджетни кредити в размер 2 859 767 лв. по бюджета на община Пловдив за 2010 г.

(2) Средствата по ал. 1 се предоставят за финансиране на следните инфраструктурни обекти: 1. основен ремонт и реконструкция на детски градини и училища на стойност 772 785 лв.; 2. инженеринг за изграждане на пътна връзка бул. „Освобождение“ – бул. „Санкт Петербург“ на територията на кв. Гладно поле, гр. Пловдив, и на вливащите се в нея обслужващи улици на стойност 86 982 лв.; 3. пътна връзка подлез ул. „Модър“ – ул. „Царевец“ на стойност 2 000 000 лв.

Чл. 2. Одобрява допълнителни бюджетни кредити в размер 1 140 233 лв. по бюджета на община Раковски за 2010 г. за финансиране на обект „Ремонт на общински път PDV 3234 (ІІІ-565, Маноле – Белозем) Шишманци – Раковски, кв. Секирово – кв. Парчевич (ІІ-56, Брезово – Пловдив) от км 0+000 до км 10+250“.

Чл. 3. Средствата по чл. 1 и 2 да се осигурят по реда на чл. 34 от Закона за устройството на държавния бюджет за сметка на преструктуриране на разходите по централния бюджет за 2010 г.

Чл. 4. Министърът на финансите на основание чл. 34, ал. 1 от Закона за устройството на държавния бюджет да извърши налагащите се от чл. 1 и 2 промени в бюджетните взаимоотношения на община Пловдив и на община Раковски с централния бюджет за 2010 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков