Закон за ратифициране на Споразумението между правителството на Република България и правителството на Съединените американски щати за научно и технологично сътрудничество

УКАЗ № 197

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за ратифициране на Споразумението между правителството на Република България и правителството на Съединените американски щати за научно и технологично сътрудничество, приет от ХL Народно събрание на 30 май 2008 г.

Издаден в София на 10 юни 2008 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за ратифициране на Споразумението между правителството на Република България и правителството на Съединените американски щати за научно и технологично сътрудничество

Член единствен. Ратифицира Споразумението между правителството на Република България и правителството на Съединените американски щати за научно и технологично сътрудничество, подписано на 4 януари 2008 г. във Вашингтон.

Законът е приет от 40-то Народно събрание на 30 май 2008 г. и е подпечатан с официалния печат на Народното събрание.

Председател на Народното събрание: Георги Пирински