Решение № 382 от 19 юни 2008 г. за откриване на процедура за предоставяне на концесия за услуга за морски плаж “Св. св. Константин и Елена - малък плаж”, община Варна, област Варна

РЕШЕНИЕ № 382 ОТ 19 ЮНИ 2008 Г. за откриване на процедура за предоставяне на концесия за услуга за морски плаж “Св. св. Константин и Елена - малък плаж”, общинаВарна, област Варна

На основание чл. 11, ал. 1, чл. 13, т. 1, чл. 14, ал. 1 и чл. 39, ал. 2 от Закона за концесиите във връзка с чл. 6, ал. 3 и чл. 7, ал. 1 от Закона за устройството на Черноморското крайбрежие и мотивирано предложение на министъра на регионалното развитие и благоустройството и обосновката към него

МИНИСТЕРСКИЯТ СЪВЕТ

РЕШИ: 1. Открива процедура за предоставяне на концесия за услуга за обект - изключителна държавна собственост - морски плаж “Св. св. Константин и Елена - малък плаж”, община Варна, област Варна, наричан по-нататък “обект на концесията”.

1.1. Обектът на концесията е обособена територия, представляваща част от крайбрежната плажна ивица с площ 2235 кв. м, с дължина на бреговата линия 106,3 м и средна широчина 18,9 м при граници съгласно Акт № 1040 от 16 април 2008 г. за поправка на Акт № 298 за изключителна държавна собственост от 9 януари 1998 г., определени с координатите на точки по чупките на границите на морския плаж в координатна система “1970 г.” от № 1 до № 26, както следва: на север - масивна буна с граница, определена с точки от № 1 до № 3 включително; на изток - бреговата линия на Черно море с граница, определена с точки от № 3 до № 12 включително; на юг - масивна буна с граница, определена с точки № 12 и № 13; на запад - подпорни стени, сгради и бетонови площадки на к.к. “Св. св. Константин и Елена” с граница, определена с точки от № 13 до № 26 включително и точка № 1. 1.

2. Активната плажна площ на морския плаж е площта, върху която се извършват дейностите по експлоатация на обекта на концесията и се определя в размер 2163 кв. м. 1.

3. Към обекта на концесията са включени и следните принадлежности: 1.3.1. прилежащата на морския плаж акватория с широчина 200 м, измерена от източната граница на морския плаж; 1.3.2. преместваемите обекти и съоръжения, поставени и които ще бъдат поставени върху морския плаж, необходими за здравното и за санитарно-хигиенното обслужване, за водноспасителната и за спортно-развлекателната дейност, за осигуряване на бързото хранене на посетителите и за поддържането на морския плаж, определени с концесионния договор; 1.3.3. елементите на техническата инфраструктура, съществуващи и които ще бъдат изградени върху морския плаж, необходими за използването на преместваемите обекти и съоръжения по т. 1.3.2, определени с концесионния договор; 1.3.4. намиращи се на или в непосредствена близост до западната граница на морския плаж: 1.3.4. 1. бетонова площадка с обща площ 62 кв. м, необходима за извършване на задължителните дейности на морския плаж; 1.3.4. 2. бетонови стълби с площ 10 кв. м, които са част от стълбищния подход от к.к. “Св. св. Константин и Елена”; 1.3.4. 3. подпорни стени - 73 м по дължината на границата на морския плаж.

2. Определя за предмет на концесията: 2. 1. Основен предмет: управлението и поддържането със средства, осигурени от концесионера и на негов риск, на обекта на концесията. 2.

2. Допълнителен предмет: извършване на риск на концесионера и със средства, осигурени от него, на строителни и монтажни работи върху морския плаж за изграждане на техническата инфраструктура по т. 1.3.3 за поставяне на преместваемите обекти по т. 1.3.2.

3. Чрез обекта на концесията се извършват следните услуги и други стопански дейности: 3. 1. Плажни услуги, включително предоставянето на чадъри, шезлонги и други плажни принадлежности. 3.

2. Туристически услуги за бързо хранене. 3.

3. Спортно-развлекателни услуги. 3.

4. Здравни и рехабилитационни услуги. 3.

5. Отдаване под наем на преместваеми обекти и съоръжения.

4. Определя максимален срок на концесията 10 години, като за първа година на концесията се приема периодът от датата на влизане в сила на концесионния договор до 31 декември същата календарна година.

5. Началната дата на концесията е датата на влизане в сила на концесионния договор.

6. Концесионният договор влиза в сила в срок до един месец от сключването му и при изпълнение на следните условия: 6. 1. Представяне от концесионера на банковата гаранция по т. 10.1.1. 6.

2. Съгласуване от министъра на регионалното развитие и благоустройството на специализирана схема за преместваемите обекти и съоръжения и одобряване на специализирани схеми за прилежащата акватория и за необходимата за използването на преместваемите обекти техническа инфраструктура.

7. Концесията се осъществява при следните условия: 7. 1. Дейностите по концесията и на свързаните с тях инвестиции се осигуряват със средства, осигурени от концесионера и на негов риск. 7.

2. На обекта на концесията се осигуряват: 7.2.1. свободен и безплатен достъп на посетителите до и на територията му; 7.2.2. ползване на не по-малко от 20 на сто от активната плажна площ за свободно и безплатно разполагане на плажните принадлежности на посетителите; 7.2.3. водно спасяване; 7.2.4. обезопасяване на прилежащата на обекта на концесията акватория с широчина 200 м; 7.2.5. здравно обслужване на посетителите на обекта на концесията; 7.2.6. санитарно-хигиенно обслужване; 7.2.7. поддържане на обекта на концесията; 7.2.8 поставяне на нормативно изискваните указателни табели с информация на обекта на концесията; 7.2.9. обслужване (обезопасяване, информационно обезпечаване, почистване, санитарно-хигиенно обслужване и предлагане туристически услуги), съответстващо на категория “Б” съгласно Наредбата за категоризиране на плажовете, приета с Постановление № 42 на Министерския съвет от 2005 г. (обн., ДВ, бр. 26 от 2005 г.; изм., бр. 51 от 2005 г.); 7.2.10. достъп на хората с увреждания; 7.2.11. опазване на обществения ред и на здравето и спокойствието на посетителите на обекта на концесията.

8. Основни права и задължения по концесионния договор: 8. 1. Основни права на концесионера: 8.1.1 да експлоатира обекта на концесията, като получава приходи от: 8.1.1. 1. извършването на услугите по т. 3.1 - 3.4; 8.1.1. 2. подизпълнителите на услуги по т. 3.1 - 3.4; 8.1.1. 3. отдаването под наем на преместваеми обекти и съоръжения; 8.1.2. да предоставя отделни дейности по експлоатацията, управлението и поддържането на обекта на концесията на подизпълнители при условията по т. 9.2; 8.1.3. да поставя преместваеми обекти и съоръжения и да изгради необходимата за използването им техническа инфраструктура върху територията на обекта на концесията съгласно съгласуваните схеми по т. 6.2; 8.1.4. да отдава под наем преместваеми обекти и съоръжения при условията по т. 9.2.

8. 2. Основни задължения на концесионера: 8.2.1. на свой риск и със средства, осигурени от него, да осигури изпълнението на условията по т. 7.2; 8.2.2. да поддържа обекта на концесията и принадлежностите по т. 1.3; 8.2.3. да означи територията на обекта на концесията, като осигури свободен достъп и безплатен достъп на гражданите до него и да постави нормативно изискваните указателни табели; 8.2.4. при изработване на специализираните схеми по т. 6.2 да включи предвиждания, осигуряващи: 8.2.4. 1. изпълнението на условията по т. 7.2; 8.2.4. 2. площите за свободно разполагане на плажни принадлежности по т. 7.2.2 да бъдат равностойни на останалата площ като местоположение спрямо прилежащата акватория и равномерно разпределени по дължината на обекта на концесията; 8.2.4. 3. опазването на околната среда; 8.2.5. да извърши необходимите действия за одобряване на специализираните схеми по т. 6.2 при условия и по ред, определени с концесионния договор; 8.2.6. да постави преместваеми обекти и съоръжения на територията на обекта на концесията, необходими за изпълнение на условията по т. 7.2.3 - 7.2.8, и да осигури функционирането им чрез изграждане на необходимата техническа инфраструктура; 8.2.7. да извършва дължимите концесионни плащания; 8.2.8. публично да оповестява цените на предоставяните услуги; 8.2.9. да осигури достъп на хората с увреждания до морския плаж; 8.2.10. да не извършва на обекта на концесията дейности, които не са съвместими с условията по т. 7.2 и с услугите по т. 3; 8.2.11. да изпълнява задълженията по т. 13; 8.2.12. за срока на концесията да поддържа банкови гаранции за добро изпълнение на задълженията по концесионния договор; 8.2.13. да не извършва и да не допуска извършването на незаконно строителство и поставянето на неодобрени преместваеми обекти и съоръжения върху обекта на концесията и прилежащата му акватория; 8.2.14. да не извършва и да не допуска извършването на дейности от трети лица, които могат да унищожат, увредят или да доведат до промяна в площта и качеството на морския плаж, или да увредят околната среда; 8.2.15. да не прехвърля правата и задълженията си по концесионния договор; 8.2.16. при настъпване на форсмажорни обстоятелства да търпи временното използване на обекта на концесията или на части от него от трети лица при условия, по ред и с последици, определени с концесионния договор; 8.2.17. периодично да отчита изпълнението на концесионния договор и да осигурява информация и достъп за осъществяването на контрола от оправомощени представители на концедента при условия и по ред, определени с концесионния договор; 8.2.18. при прекратяване на концесионния договор да предаде на концедента: 8.2.18. 1. годни за експлоатация и без наличие на незаконно строителство обекта на концесията и принадлежностите по т. 1.3.3; 8.2.18. 2. финансовата, техническата (проектната, екзекутивната) и друга документация и информация, свързани с обекта на концесията и с неговата експлоатация; 8.2.19. при условия и по ред, определени с концесионния договор, да изпълнява предложените в офертата законосъобразни дейности и услуги, които не са предмет на комплексната оценка по т. 18. 8.

3. Основни права на концедента: 8.3.1. право на собственост върху всички приращения върху морския плаж и прилежащата акватория; 8.3.2. да изисква точно изпълнение на концесионните плащания и на другите задължения на концесионера по концесионния договор; 8.3.3. да се ползва от банковите гаранции, дадени от концесионера, в съответствие с концесионния договор; 8.3.4. да упражнява контрол по изпълнението на задълженията на концесионера по концесионния договор; 8.3.5. да получава информационни доклади от концесионера за изпълнението на концесионния договор; 8.3.6. да има достъп до обекта на концесията и до документацията на концесионера за осъществяване на контролните си правомощия; 8.3.7. при настъпване на форсмажорни обстоятелства чрез компетентните си органи да определи трети лица, които временно да използват обекта на концесията или части от него; 8.3.8. по ред, определен с концесионния договор, да го прекрати едностранно при неизпълнение от страна на концесионера на: 8.3.8. 1. някое от условията по т. 7; 8.3.8. 2. основно задължение по т. 8.2; 8.3.8. 3. друго задължение, определено с концесионния договор; 8.3.9. след прекратяване на концесионния договор да получи от концесионера: 8.3.9. 1. годни за експлоатация обекта на концесията и принадлежностите по т. 1.3.3 и без наличие на незаконно строителство върху обекта на концесията; 8.3.9. 2. финансовата, техническата (проектната, екзекутивната) и друга документация и информация, свързани с обекта на концесията и с неговата експлоатация. 8.

4. Основни задължения на концедента: 8.4.1. да предаде на концесионера обекта на концесията по ред, определен с концесионния договор; 8.4.2. да упражнява контрол по изпълнението на задълженията на концесионера по концесионния договор.

9. Концесионерът: 9.1. няма право да отдава под наем територията на обекта на концесията, прилежащата му акватория или части от тях; 9.2. има право, без това да го освобождава от отговорност по концесионния договор, да наема подизпълнители за извършване на услуги по т. 3.1 - 3.4 и за извършването на дейностите по т. 7.2.3 - 7.2.6 и 7.2.9.

10. Определя следните гаранции за изпълнение на задълженията на концесионера по концесионния договор: 10. 1. За всяка година от действието на концесионния договор концесионерът представя и поддържа при условия и по ред, определени с договора, потвърдени безусловни неотменяеми банкови гаранции, издадени от финансови институции, определени по съгласие на страните, както следва: 10.1.1. за първата година от срока на концесията концесионерът представя банкова гаранция за цялостно изпълнение на концесионния договор в размер 10 000 лв.; 10.1.2. за всяка следваща година от срока на концесията гаранциите по т. 10.1 са, както следва: 10.1.2. 1. за изпълнение на годишното концесионно плащане в размер 50 на сто от размера на дължимото концесионно плащане за предходната година; 10.1.2. 2. за добро изпълнение на останалите задължения по концесионния договор в размер 10 на сто от размера на дължимото концесионно плащане за предходната година. 10.

2. Концесионерът дължи неустойки при неизпълнение, включително за извършване и/или допускане на незаконно строителство върху обекта на концесията, при забавено и/или неточно изпълнение на договорните задължения и лихви за забавено изпълнение на паричните задължения. Конкретните размери на неустойките и лихвите и моментът на неизпълнението на отделните задължения се определят с концесионния договор, като неустойката за извършване и/или допускане на незаконно строителство върху обекта на концесия е: 10.2.1. пет на сто от размера на дължимото концесионно плащане за съответната година за всеки незаконно построен линеен метър техническа инфраструктура и по 20 на сто от размера на дължимото концесионно плащане за съответната година за всеки незаконно построен квадратен метър застроена площ; 10.2.2. пет на сто от размера на дължимото концесионно плащане за съответната година за всеки квадратен метър незаконно заета площ от преместваем обект. 10.

3. Във всички случаи на неизпълнение от страна на концесионера концедентът има право да търси освен определените неустойки и лихви и обезщетение по общия ред съгласно действащото законодателство.

11. Концесионерът извършва годишни концесионни плащания без гратисен период, дължими за всяка календарна година от срока на концесията и платими по банков път. 1

1.1. Размерът на дължимото за всяка календарна година концесионно плащане се определя съгласно методика, приета от Министерския съвет, въз основа на база за изчисляване в левове и на размер на отчисления от базата в проценти. 11.

2. Размерът на отчисленията от базата за изчисляване размера на концесионното плащане се определя съгласно класираната на първо място оферта, но не по-малък от 6 на сто. 11.

3. Дължимите годишни концесионни плащания се извършват от концесионера, както следва: 11.3.1. за първата година от срока на концесията - еднократно в срок до 30 ноември; 11.3.2. за всяка следваща година от срока на концесията дължимото концесионно плащане се извършва на две равни вноски, както следва: 11.3.2. 1. първа вноска (авансово плащане) - до 31 май; 11.3.2. 2. втора вноска - до 30 ноември.

12. Тридесет на сто от всяка извършена от концесионера вноска на концесионното плащане се внася от министъра на регионалното развитие и благоустройството в бюджета на община Варна в едномесечен срок от плащането.

13. Концесионерът е длъжен: 13. 1. Да изпълнява посочени от компетентните държавни органи и включени в концесионния договор или в допълнително споразумение към него изисквания, свързани с националната сигурност и отбраната на страната. 13.

2. При експлоатацията на обекта на концесията да не уврежда околната среда. 13.

3. При осъществяване на дейностите по концесията да не застрашава човешкото здраве и граничещите с обекта на концесията защитени територии.

14. Концедентът не дължи на концесионера компенсация по чл. 6 от Закона за концесиите.

15. За всяка година от срока на концесията концесионерът застрахова при условия и по ред, определени с договора, принадлежностите по т. 1.3.2 и 1.3.3.

16. Определя следните изисквания, свързани с обекта на концесията: 16.1. Площта и границите на обекта на концесията, определени в т. 1, могат да се изменят с допълнително споразумение към концесионния договор, ако обективно: 16.1.1. се променят в резултат на влязло в сила съдебно решение относно спор за собственост, или 16.1.2. се променят в резултат на влязъл в сила подробен устройствен план по чл. 18, ал. 1, т. 3 от Закона за устройството на Черноморското крайбрежие и специализирана схема по чл. 22, ал. 1, т. 1 от същия закон, или 16.1.3. площта по т. 1 на обекта на концесията се промени над 10 на сто в резултат на естествени процеси, като промяната надлежно се констатира с проведен от концедента в 3 последователни години мониторинг на обекта на концесията. 16.

2. Извън случаите по т. 16.1 не може да се сключва допълнително споразумение към концесионния договор за промяна на границите и площта по т. 1. 16.

3. Принадлежностите по т. 1.3.3, които не са трайно прикрепени към морския плаж, са частна държавна собственост от момента на поставянето им и не представляват подобрение на обекта на концесията. 16.

4. Принадлежностите по т. 1.3.3, които са трайно прикрепени към морския плаж, са приращение към морския плаж и имат статут на публична държавна собственост от датата на въвеждането им в експлоатация. 16.

5. В срок, определен с концесионния договор, концесионерът е длъжен да осигури за своя сметка присъединяване на техническата инфраструктура по т. 1.3.3 към съответните общи мрежи.

17. Концесионерът се определя чрез открита процедура.

18. Критериите за комплексна оценка на офертата и тяхната относителна тежест са: 18. 1. Размер на ставката за роялти (годишното концесионно плащане) с относителна тежест 40 на сто. 18.

2. Предложение за процент на площите за свободно и безплатно разполагане от посетителите на плажа на плажни принадлежности с относителна тежест 15 на сто. 18.

3. Равностойност като местоположение на зоните за свободно и безплатно разполагане от посетителите на плажни принадлежности спрямо зоните за извършване на платени плажни услуги по отношение на удобство за ползване на прилежащата на плажа акватория и равномерност на разпределението на територията на морския плаж с относителна тежест 10 на сто. 18.

4. Качество на предоставяните услуги, осигурено чрез предложените функционално решение на зоните за извършване на услугите по т. 3.1 - 3.4 и ландшафтноустройствени мероприятия с относителна тежест 25 на сто. 18.

5. Качество на извършваните задължителни дейности с относителна тежест 10 на сто.

19. Определя гаранция за участие в процедурата в размер 20 000 лв. под формата на внесен депозит или банкова гаранция.

20. Процедурата за предоставяне на концесията се организира от министъра на регионалното развитие и благоустройството и се провежда от комисия, назначена от министър-председателя.

21. Решението подлежи на обжалване относно неговата законосъобразност пред Комисията за защита на конкуренцията в 10-дневен срок от обнародването му в “Държавен вестник”.

За министър-председател: Емел Етем

Главен секретар на Министерския съвет: Севдалин Мавров