Административният съд – София-град, уведомява всички заинтересовани лица, че е образувано административно дело № 889/2016 г. по описа на ІІ отделение, 28 състав, насрочено за 18.05.2016 г. от 9,30 ч. по жалба на Александър Спасов Алексиев срещу Решение № 342 по протокол № 83 от 11.06.2015 г. на Столичния общински съвет в частта му, с която е одобрен проект за подробен устройствен план (ПУП) – изменение на план за регулация и застрояване на кв. 87А, касаеща поземлен имот № 1310, намиращ се в гр. София, район „Надежда“ – Столична община. В едномесечен срок от деня на обнародването на съобщението в „Държавен вестник“ заинтересованите страни могат да се конституират като ответници по делото чрез подаване на заявление до съда със съдържанието, определено в чл. 218, ал. 4 ЗУТ, и приложенията, посочени в чл. 218, ал. 5 ЗУТ. Със заявлението е недопустимо да се правят искания за отмяна на индивидуалния административен акт, както и за присъединяване към подадени жалби.