Постановление № 108 от 11 май 2009 г. за изменение и допълнение на Наредбата за изискванията към състава, характеристиките и наименованията на храните за кърмачета и преходните храни, приета с Постановление № 312 на Министерския съвет от 2007 г.

ПОСТАНОВЛЕНИЕ № 108 от 11 май 2009 г. за изменение и допълнение на Наредбата за изискванията към състава, характеристиките и наименованията на храните за кърмачета и преходните храни, приета с Постановление № 312 на Министерския съвет от 2007 г. (ДВ, бр. 110 от 2007 г.)

МИНИСТЕРСКИЯТ СЪВЕТ ПОСТАНОВИ: § 1. В § 3 от допълнителните разпоредби след думите “Директива 1999/21/ЕО (ОВ, L 401, 30.12.2006)” се поставя запетая и се добавя “последно изменена с Регламент (ЕО) № 1243/2008 на Комисията от 12 декември 2008 г. за изменение на приложения III и VI към Директива 2006/141/ЕО по отношение на изискванията за съдържанието на някои храни за кърмачета (ОВ, L 335 от 13.12.2008 г.)”. § 2. В приложение № 3 към чл. 3, ал. 3 се създава т. 4: “4. Качество на белтъците

Есенциални и полуесенциални аминокиселини в майчината кърма, изразени в mg на 100 kJ и 100 kcal, са следните: На 100 kJ(1) На 100 kcal

Аргинин 16 69

Цистин 6 24

Хистидин 11 45

Изолевцин 17 72

Левцин 37 156

Лизин 29 122

Метионин 7 29

Фенилаланин 15 62

Треонин 19 80

Триптофан 7 30

Тирозин 14 59

Валин 19 80

(1) 1 kJ = 0,239 kcal

„” § 3. В приложение № 5 към чл. 4, ал. 1 в т. 3 “Аминокиселини и други азотни съединения” се правят следните изменения и допълнения: 1. В началото на списъка се създава нов ред: “L-аргинин и неговият хидрохлорид(1)”.

2. В края на списъка под черта се създава забележка (1): “(1) L-аргининът и неговият хидрохлорид се използват само при производството на храните за кърмачета, определени в чл. 3, ал. 3.

Допълнителна разпоредба § 4. С постановлението се осигурява прилагането на Регламент (ЕО) № 1243/2008 на Комисията от 12 декември 2008 г. за изменение на приложения III и VI към Директива 2006/141/ЕО по отношение на изискванията за съдържанието на някои храни за кърмачета (ОВ, L 335 от 13.12.2008 г.).

Министър-председател: Сергей Станишев

За главен секретар на Министерския съвет: Веселин Даков