Постановление № 212 от 13 септември 2012 г. за осигуряване на средства чрез бюджета на Министерството на транспорта, информационните технологии и съобщенията за финансиране на окончателни плащания по „Проект за разширение на метрото в София І етап – ІІ метродиаметър: участък Пътен възел „Надежда“ (МС 5-II) – бул. Черни връх (МС 11-II)“

ПОСТАНОВЛЕНИЕ № 212 ОТ 13 СЕПТЕМВРИ 2012 Г. за осигуряване на средства чрез бюджета на Министерството на транспорта, информационните технологии и съобщенията за финансиране на окончателни плащания по „Проект за разширение на метрото в София І етап – ІІ метродиаметър: участък Пътен възел „Надежда“ (МС 5-II) – бул. Черни връх (МС 11-II)“

МИНИСТЕРСКИЯТ СЪВЕТ ПОСТАНОВИ: Чл. 1. Дава съгласие за предоставяне чрез бюджета на Министерството на транспорта, информационните технологии и съобщенията на безлихвена временна финансова помощ в размер 36 220 000 лв. за финансиране на окончателни плащания към изпълнители по сключени договори за строителство по „Проект за разширение на метрото в София I етап – II метродиаметър: участък Пътен възел „Надежда“ (МС 5-II) – бул. Черни връх (МС 11-II)“.

Чл. 2. Средствата се предоставят на съответния бенефициент на проекта по чл. 1 като безлихвена временна финансова помощ със срок за възстановяване до 21 декември 2012 г.

Чл. 3. За осигуряване на средствата по чл. 1 министърът на финансите да извърши необходимите корекции по бюджета на Министерството на транспорта, информационните технологии и съобщенията и по централния бюджет за 2012 г. при условията и по реда на § 23, ал. 11 от преходните и заключителните разпоредби на Закона за държавния бюджет на Република България за 2012 г. и чл. 34, ал. 1 от Закона за устройството на държавния бюджет.

Заключителна разпоредба

Параграф единствен. Постановлението се приема на основание чл. 28, ал. 1 от Закона за устройството на държавния бюджет.

Министър-председател: Бойко Борисов

Главен секретар на Министерския съвет: Росен Желязков