Постановление № 280 от 6 декември 2018 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на околната среда и водите за 2018 г.

ПОСТАНОВЛЕНИЕ № 280 ОТ 6 ДЕКЕМВРИ 2018 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на околната среда и водите за 2018 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на околната среда и водите за 2018 г., както следва: 1. увеличава утвърдените разходи по „Политика в областта на опазването и ползването на компонентите на околната среда“ със 733 710 лв., в т.ч.: а) увеличава утвърдените разходи по бюджетна програма „Интегрирана система за управление на отпадъците и опазване на почвите“ с 427 113 лв.; б) увеличава утвърдените разходи по бюджетна програма „Намаляване на вредните емисии в атмосферата и подобряване качеството на атмосферния въздух“ със 113 665 лв.; в) увеличава утвърдените разходи по бюджетна програма „Съхраняване, укрепване и възстановяване на екосистеми, местообитания, видове и генетичните им ресурси“ с 56 846 лв.; г) увеличава утвърдените разходи по бюджетна програма „Информиране, участие на обществеността в процеса на вземане на решения и прилагане на механизмите за контрол“ с 9684 лв.; д) увеличава утвърдените разходи по бюджетна програма „Оценка и управление на въздействието върху околната среда“ със 126 402 лв.; 2. намалява утвърдените разходи по „Политика в областта на Националната система за мониторинг на околната среда и информационна обезпеченост“ със 142 487 лв., в т.ч. по бюджетна програма „Национална система за мониторинг на околната среда и информационна обезпеченост“; 3. намалява утвърдените разходи по бюджетна програма „Администрация“ с 591 223 лв.

Чл. 2. Увеличава утвърдените с чл. 18, ал. 3 от Закона за държавния бюджет на Република България за 2018 г. показатели за максимален размер на ангажиментите за разходи, които могат да бъдат поети през 2018 г., и максимален размер на новите задължения за разходи, които могат да бъдат натрупани за 2018 г., с 13 864 лв.

Чл. 3. Министърът на околната среда и водите да извърши съответните промени по бюджета на Министерството на околната среда и водите за 2018 г. и да уведоми министъра на финансите.

Заключителни разпоредби § 1. Постановлението се приема на основание чл. 109, ал. 1 и 7 от Закона за публичните финанси. § 2. Изпълнението на постановлението се възлага на министъра на околната среда и водите. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков