Наредба за изменение и допълнение на Наредба № Н-2 от 2009 г. за реда и начина за осъществяване, координация и хармонизация на специфичните одитни дейности по фондове и програми на Европейския съюз

МИНИСТЕРСТВО НА ФИНАНСИТЕ

Наредба за изменение и допълнение на Наредба № Н-2 от 2009 г. за реда и начина за осъществяване, координация и хармонизация на специфичните одитни дейности по фондове и програми на Европейския съюз (ДВ, бр. 25 от 2009 г.) § 1. В чл. 2, ал. 1 се правят следните изменения и допълнения: 1. В т. 1 думите „одит на системите и на операциите на“ се заменят с „изпълнение на одитни ангажименти в“.

2. В т. 2 след думата „транснационално“ се поставя запетая и се добавя „трансгранично и междурегионално“. § 2. В чл. 5 се правят следните изменения и допълнения: 1. В ал. 1 думите „годишен одитен план за всяка програма на Европейския съюз поотделно, утвърден от изпълнителния директор на агенцията“ се заменят със „стратегически и годишни одитни планове и одитен план за всеки одитен ангажимент“.

2. Алинеи 2, 3 и 4 се изменят така: „(2) Стратегическият и годишните планове се изготвят от директора на дирекция „Одитна дейност“ в агенцията и ръководителите на одитни екипи и се утвърждават от изпълнителния директор на агенцията.

(3) Планирането се извършва на база оценка на риска.

(4) Стратегическият план обхваща тригодишен период.“

3. В ал. 5 след думите „Промяна в“ се добавя „стратегическия и“ и думите „след преглед от одитния комитет към агенцията“ се заличават. § 3. В чл. 6 се правят следните изменения и допълнения: 1. В т. 1 думите „стратегически одитен план на агенцията, предоставя го на министъра на финансите след преглед от одитния комитет към агенцията и го“ се заменят с „одитна стратегия за оперативните програми по Структурните фондове на Европейския съюз, която“.

2. В т. 2 след думата „утвърждава“ се добавя „стратегически и“ и думите „след преглед от одитния комитет на агенцията“ се заличават.

3. В т. 3 думите „след преглед от одитния комитет на агенцията“ се заличават.

4. Точка 4 се изменя така: „4. изготвя годишен контролен доклад за оперативните програми по Структурните фондове на Европейския съюз съгласно разпоредбите на чл. 62, т. 1 от Регламент (ЕО) № 1083/2006 на Съвета от 11 юли 2006 г. за определяне на общи разпоредби за Европейския фонд за регионално развитие, Европейския социален фонд и Кохезионния фонд и за отмяна на Регламент (ЕО) № 1260/1999 (ОВ, L 210 от 31 юли 2006 г.; Българско специално издание: глава 14, том 02, стр. 0064 – 0117), който обхваща периода от 30 юни на предишната до 30 юни на текущата година и съдържа резюме на констатациите от одитните доклади през годината, и го представя на Европейската комисия до 31 декември на текущата година;“.

5. В т. 6 думите „който подлежи на преглед от одитния комитет към агенцията“ се заличават.

6. Точка 7 се изменя така: „7. запознава одитния комитет към агенцията със стратегическия одитен план и годишните одитни планове, с годишните доклади и с други въпроси по негова преценка;“.

7. В т. 10 думите „планови и извънпланови“ се заличават. § 4. В чл. 7 се правят следните изменения: 1. В ал. 1 думите „щатни одитори в агенцията“ се заменят с „Изпълнителна агенция „Одит на средствата от Европейския съюз“.

2. В ал. 2, т. 3 думите „годишния одитен план“ се заменят с „годишните одитни планове“. § 5. В чл. 8, ал. 1 думите „проверки, одит на извадкова база на системите, одит на операциите и свързаните с тях допустими разходи“ се заменят с „одити“. § 6. В наименованието на глава трета думите „одит на системите и одит на операциите“ се заменят с „одитна дейност“. § 7. Член 13 се изменя така: „Чл. 13. (1) Одитният ангажимент включва планиране, извършване, докладване и проследяване на предприетите коригиращи действия и се извършва в съответствие с международно признатите одиторски стандарти, указанията на Европейската комисия и одобрената от изпълнителния директор на агенцията методология – наръчници, вътрешни правила и процедури.

(2) Одитните ангажименти се извършват въз основа на заповед за възлагане на одит, издадена от изпълнителния директор на агенцията по предложение на директора на дирекция „Одитна дейност“ в агенцията.

(3) За извършването на проверки, одит на системите и одит на операциите, възложени на външни лица по чл. 8, ал. 2, се издава заповед от изпълнителния директор на агенцията.

(4) Заповедите по ал. 2 и 3 включват: организацията и структурните звена, в които се извършва одитът; началната и крайната дата на одитните процедури; одитния екип или одитора, който извършва ангажимента; ръководителя на одитния екип, ако има такъв; лицето, което осъществява контрол на качеството на одитния ангажимент.

(5) Заповедите по ал. 2 и 3 се изменят от изпълнителния директор на агенцията по предложение на директора на дирекция „Одитна дейност“ в агенцията.

(6) Изпълнителният директор на агенцията писмено уведомява ръководителя на одитираната структура за одита в тридневен срок преди началната дата на одитните процедури.“ § 8. Член 14 се изменя така: „Чл. 14. (1) Одитът се осъществява чрез изпълнение на процедури, чрез които се идентифицират, анализират, оценяват и документират достатъчно и уместни доказателства за формиране на мнение по отношение на поставените цели на одитния ангажимент.

(2) Ръководителят на одитния екип отговаря за планирането, извършването, докладването на резултатите от одитния ангажимент и проследяването на коригиращите действия, като: 1. разпределя работата между одиторите в екипа и участва в нейното изпълнение; 2. изготвя проект на одитен план, който съдържа: обхват, цели, времетраене на етапите на планиране, извършване и докладване на одита, както и разпределение на ресурсите за изпълнение на ангажимента; 3. одобрява работните документи за одитните процедури и преценява качеството на събраните по тях одиторски доказателства; 4. изготвя проект на предварителен одитен доклад на базата на представените от одиторите констатации по всяка одитна процедура и съответни препоръки; 5. изготвя проект на окончателен одитен доклад, като взема предвид становището на ръководителя на одитираната структура; 6. организира изготвянето на досие на одитния ангажимент; 7. предлага конкретен подход за проследяване изпълнението на дадените препоръки и коригиращите действия; 8. отговаря за всяка съществена професионална преценка, направена в хода на одитния ангажимент; 9. осъществява текущ контрол на качеството на одиторската работа по ангажимента.

(3) При извършване на одитен ангажимент от одитор и лице, което осъществява контрол на качеството, одиторът изпълнява задачите по ал. 2, т. 2, т. 4 – 7, а лицето по контрол на качеството изпълнява тези по ал. 2, т. 3, 8 и 9.

(4) Директорът на дирекция „Одитна дейност“ одобрява одитния план и осъществява преглед на качеството на всеки етап от изпълнение на одитния ангажимент.“ § 9. В чл. 15 се правят следните изменения и допълнения: 1. Алинея 1 се изменя така: „(1) Резултатите от извършения одитен ангажимент се отразяват в одитен доклад, който съдържа най-малко резюме; цели и обхват; констатации и препоръки, при установени грешки, слабости, нередности, нарушения и др., които налагат предприемане на мерки за подобряване; одиторско мнение и комуникация на резултатите с ръководството на одитираните структури.“

2. В ал. 2 в основния текст след думите „Одиторското мнение“ се добавя „и цялостната одитна дейност“.

3. В ал. 3 след думата „При“ се добавя „изпълнение на одитния ангажимент и“. § 10. Член 16 се изменя така: „Чл. 16. (1) Проектът на предварителен одитен доклад се представя в 10-дневен срок след приключване на одитните процедури на директора на дирекция „Одитна дейност“ в агенцията за съгласуване.

(2) Предварителният одитен доклад се предоставя на ръководителя на одитирания обект, който дава становище по констатациите и препоръките и план за действие за изпълнение на препоръките в 10-дневен срок от получаването му.

(3) Планът за действие по ал. 2 съдържа конкретни мерки, които адекватно адресират установените пропуски, както и срокове и отговорни лица за изпълнението на мерките.

(4) Непредставянето на план за действие по ал. 2 или представянето на план, който не отговаря на изискванията на ал. 3, се отразява в одиторското мнение в окончателния одитен доклад.

(5) Становището и планът за действие по ал. 2 се анализират и се вземат предвид при изготвянето на окончателен одитен доклад.

(6) Окончателният одитен доклад се предоставя на ръководителя на одитирания обект.

(7) В случай на съществена грешка или пропуск в окончателния одитен доклад коригираната информация се предоставя на всички потребители, получили доклада.“ § 11. Член 17 се изменя така: „Чл. 17. Структурата и съдържанието на одитния доклад и одиторското мнение се съобразяват със съответното законодателство на Европейския съюз, указанията на Европейската комисия, приложимите международно признати одиторски стандарти и наръчници за одит на агенцията.“ § 12. В чл. 18 след думата „общности“ се поставя запетая и се добавя „специализираната дирекция на Министерството на вътрешните работи за координация на борбата с правонарушенията, засягащи финансовите интереси на Европейските общности“. § 13. В чл. 19 се правят следните изменения и допълнения: 1. Създава се нова т. 2: „2. проследяване на изпълнението на дадените препоръки в одитните доклади;“.

2. Досегашната т. 2 става т. 3.

§ 14. В чл. 20, ал. 1 и 2 думите „след запознаване на одитния комитет към агенцията“ се заличават. § 15. Член 23 се изменя така: „Чл. 23. Извънплановият одит се извършва в съответствие с изискванията на глави трета и четвърта.“ § 16. Член 24 се отменя. § 17. В чл. 25 думите „одитни доклади“ се заличават. § 18. В чл. 26 думите „както и кореспонденция с Европейската комисия и информация и сигнали за нередности и измами, засягащи финансовите интереси на Европейските общности – незабавно след получаването им“ се заличават. § 19. В чл. 27 след думата „обекти“ се добавя „централното хармонизиращо звено за вътрешен одит в Министерството на финансите“.

Министър: С. Дянков